ৰাজনৈতিক নেতাৰ মাজত আত্মহত্যাৰ প্ৰৱণতা বাঢ়িছে কিয় ? - Gana Adhikar\nHome / প্ৰৱন্ধ / ৰাজনৈতিক নেতাৰ মাজত আত্মহত্যাৰ প্ৰৱণতা বাঢ়িছে কিয় ?\nOctober 24, 2018\tপ্ৰৱন্ধ 292 Views\nসম্প্ৰতি সমাজত আত্মহননৰ পথ বাছি লোৱা যুৱক-যুৱতীৰ সংখ্যা দিনক-দিনে বৃদ্ধি পাই আছে বুলি আমি দেখি আহিছো। যুৱ প্ৰজন্মৰ মাজত উচছৃংখলতাৰ্পূণ পৰিৱেশৰ সৃষ্টি হৈ তেওঁলোকক ধবংসৰ মাজলৈ ঠেলি দিয়াৰ, আত্মহননৰ পথ বাছি লোৱাৰ এশ এবুৰি কাৰণৰ মাজত অন্যতম কাৰণ ৰ্কমসংস্থাপনৰ অভাৱ, দৰিদ্ৰতাৰ কাৰণ, অৰ্থাভাৱ আদি৷ এতিয়া দেখিছো আমাৰ ৰাজনৈতিক নেতাসকলৰ এচামে ‘চেলেঞ্জ’ দিবলৈ গৈ আত্মহত্যা কৰিব বুলি ভাবুকি দিছে৷ অমুকে অমুক কৰিব পাৰিলে নতুবা মই অমুক কামটো কৰিব নোৱাৰিলে চিদাই আত্মহত্যা কৰিম৷ আত্মহত্যা এক মহাপাপ৷ এনে মহাপাপৰ দ্বাৰা আমাৰ ৰাজনৈতিক নেতাসকলে কি বুজাব বিচাৰিছে ? যুৱ সমাজক আত্মহত্যা কৰিবলৈ উৎসাহিত কৰিছে নেকি ? ৰাজনৈতিক নেতাসকলৰ এয়া কেনেধৰণৰ ল’ৰা-ধেমালি ?\nশাসকীয় পক্ষৰ নেতাৰ মাজতেই আত্মহত্যাৰ প্ৰৱনতা দেখি হাঁহিমে নে কান্দিম ভাবি ওৰ পোৱা নাই৷০৪-১০-২০১৮ তাৰিখে প্ৰথমে দিছপুৰৰ বিধায়ক অতুল বৰাই নাগৰিকত্ব সংশোধনী বিধেয়ক গৃহীত হ’লে আত্মহত্যা কৰিম বুলি ঘোষণা কৰাৰ পিছত এইবাৰ বিজিপি ৰাজ্যিক সভাপতি ৰঞ্জিৎ কুমাৰ দাসেও আত্মহত্যাৰ ইচ্ছাৰ কথা প্ৰকাশ কৰিছে৷ ১৪-১০-২-১৮ তাৰিখে হোজাইত অনুষ্ঠিত এখন ৰাজহুৱা সভাত সভাপতিজনে ঘোষণা কৰিছে যে যদিহে বদৰউদ্দিন আজমল মুখ্যমন্ত্ৰী হয় তেন্তে তেওঁ আত্মহত্যা কৰিব৷\nএয়া আকৌ কেনে ধৰণৰ চিন্তা-ধাৰা ? কোনোবাই জানো নিজে নিজেই মুখ্যমন্ত্ৰী হ’ব পাৰে ? ভাৰতৰ্বষ এখন গণতান্ত্ৰিক দেশ৷ গণতন্ত্ৰ দেশত ৰাইজেই ৰজা৷ ৰাইজেই মৌলিক অধিকাৰ সাৱ্যস্ত কৰি ৰ্নিবাচন কৰে জন প্ৰতিনিধি৷ আজমল চাহাবো ভাৰতীয় নাগৰিক৷ ৰাইজে তেওঁক সৰ্মথন কৰিলে হ’ব পাৰে তেৱোঁ মুখ্যমন্ত্ৰী৷ সেইবুলি বিজিপিৰ সভাপতি গৰাকীয়ে আত্মহত্যা কৰিব বুলি ৰাজহুৱাভাৱে ঘোষণা কৰিবনে ? এয়া আকৌ কেনে ধৰণৰ মানসিকতা ? বিজ্ঞ ৰাজনৈতিক নেতাসকলৰ মুখত এনে ধৰণৰ পাতল কথা শোভা পায়নে ?\nআত্মহত্যা কৰিব বুলি ৰাজহুৱাকৈ ঘোষণা কৰা লোকক সচৰাচৰ আৰক্ষীয়ে গ্ৰেপ্তাৰ কৰে৷ শাসনত থকা ৰাজনৈতিক নেতাসকলে ৰাজহুৱাভাৱে আত্মহত্যাৰ কথা ঘোষণা কৰাৰ পাছতো অসম আৰক্ষীয়ে মৌনব্ৰত পালন কৰিছে কিয় ? আইন সকলোৰে বাবে সমান হ’ব লাগে৷ তেতিয়াহে আইনৰ প্ৰতি মানুহৰ আস্তা থাকিব৷ দিছপুৰৰ বিধায়ক অতুল বৰাই ০৪-১০-২০১৮ তাৰিখে হিন্দু বাংলাদেশীক সংস্থাপন দিলে আত্মহত্যা কৰিব বুলি কৰা মন্তব্যৰ খন্তেক সময় পাছতে বহুবল্কী বিধায়ক শিলাদিত্যই সংবাদ মাধ্যমত প্ৰতিক্ৰিয়া প্ৰকাশ কৰি দিছপুৰৰ বিধায়কক গ্ৰেপ্তাৰ কৰাৰ দাবী উত্থাপন কৰাৰ লগতে অতুল বৰাক মানসিকভাৱে বিকাৰগ্ৰস্ত হৈছে বুলি কৈ তেওঁক মানসিক চিকিৎসালয়ত উপযুক্ত চিকিৎসা প্ৰদান কৰাৰ পৰাৰ্মশ দিছিল৷\nতাৰিখে দিছপুৰৰ বিধায়ক অতুল বৰাই হিন্দু বাংলাদেশীক সংস্থাপন দিলে আত্মহত্যা কৰিব বুলি কৰা মন্তব্যৰ খন্তেক সময় পাছতে সংবাদ মাধ্যমত প্ৰতিক্ৰিয়া প্ৰকাশ কৰি দিছপুৰৰ বিধায়ক জনক গ্ৰেপ্তাৰ কৰাৰ দাবী উত্থাপন কৰিছিল বিৰ্তকিত মন্তব্য কৰি সংবাদ মাধ্যমৰ শিৰোনাম দখল কৰা, দলটোৰ বহুবল্কী বিধায়ক শিলাদিত্যই৷ অতুল বৰা মানসিকভাৱে বিকাৰগ্ৰস্ত হৈছে আৰু তেওঁক মানসিক চিকিৎসালয়ত উপযুক্ত চিকিৎসা প্ৰদান কৰা প্ৰয়োজন আছে বুলিও শিলাদিত্যই মন্তব্য কৰিছিল৷ এতিয়া শিলাদিত্যই ‘নিমাতী কন্যা’ হৈ আছে কিয় ? তেওঁ আনৰ বেলিকা যি কথা যুক্তিৰে কয়, বিজিপি সভাপতিৰ বিৰুদ্ধে সেই কথা কোৱাৰ সাহস তেওঁৰ নাই নেকি ?\nএই বিৰ্তকিত মন্তব্য শুনি এ আই ইউ ডি এফৰ সাধাৰণ সম্পাদক আমিনুল ইছলামে স্পষ্টকৰণ দিবলৈ গৈ কয় যে বদৰউদ্দিন আজমলৰ মুখ্যমন্ত্ৰী হোৱাৰ সপোন নাই৷ এই সৰ্ন্দভত আমি কওঁ-সপোন দেখিলেই যেনিবা, তাতে কি হ’ল ? সপোন দেখাটো কাৰো পাপ হ’ব নোৱাৰে৷ মুখ্যমন্ত্ৰী হ’বলৈ হ’লে ৰাইজৰ কাম কৰিব নালাগিব জানো ? ব্যবসায় বাদ দি ৰাইজৰ কাম কৰিবলৈ আজমল চাহাবৰ সময়ে আছে বা ক’ত৷ নিজৰ সমষ্টিৰ মানুহখিনিকে তেওঁ সন্তুষ্ট কৰিব নোবাৰে৷ তাতে আকৌ মুখ্যমন্ত্ৰী হোৱাৰ সপোন কেনেকৈ দেখিব ?\nসম্পতি অসমীয়া জাতি গভীৰ সংকটত পৰিছে৷ নাগৰিকত্ব সংশোধনী বিধায়কৰ বিৰোধিতা কৰিছে প্ৰতিগৰাকী খিলঞ্জীয়াই৷ জাতি-মাটি-ভেটি ৰক্ষাৰ কথা কৈ শাসনৰ বাঘজৰী লোৱা বিজিপি নেতৃত্বাধীন চৰকাৰখনে অসমৰ খিলঞ্জীয়া অসমীয়া জাতিৰ আৱেগ-অনুভূতি ছাৰখাৰ কৰিব বিচৰা জাতিধবংসী সিদ্ধান্তবোৰ অসমীয়া মানুহে কোনো পধ্যেই মানি ল’ব নোৱাৰে৷ অসমৰ প্ৰতিগৰাকী খিলঞ্জীয়াই বিদেশীমুক্ত অসম বিচাৰে৷ হিন্দু বাংলাদেশীৰ সংস্থাপনৰ বিৰোধিতা কৰি ফাঁচী বজাৰৰ সমীপত ১৩-১০-১৮ তাৰিখে আলফাই বোমা বিসেফাৰণ ঘটোৱা সৰ্ন্দভত বিজিপিৰ ৰাজ্যিক সভাপতিয়ে তীব্ৰ প্ৰতিক্ৰিয়া প্ৰকাশ কৰি কয় যে আলফাৰ ভাবুকিক তেওঁ ভয় নকৰে৷\nআমি সাধাৰণ ৰাইজে কিন্তু ভয় কৰো৷ এই শাৰদীয় উৎসৱৰ আগমুৰ্হূতত এনে ঘটনাটোৱে আমাক আতংকগ্ৰস্ত কৰি তুলিছে৷ ঘৰৰ পৰা এখন্তেক ওলাই যাবলৈ আমাৰ ভয় হৈছে৷ আলফাৰ সেনাধ্যক্ষ পৰেশ বৰুৱাক আমি সুধিছো-ভাই ভাইৰ তেজেৰে ফাঁকু খেলিলে সমস্যাৰ সমাধান হ’বনে ? আমি সাধাৰণ ৰাইজেনো কি অপৰাধ কৰিছো ?\nশিলাদিত্যই কয়- কেৱল বিহু আৰু পূজাৰ সময়ত বোমা বিস্ফোৰণ ঘটাই আতংকৰ সৃষ্টি কৰা আলফাৰ সেনাধ্যক্ষ পৰেশ বৰুৱাৰ সাহস আছে যদি ঈদৰ সময়ত বোমা ফুটাই দেখুৱাওক৷ তেওঁৰ নীচ মানসিকতা দেখি আমিও বিভিন্ন দল-সংগঠনৰ লগত তেওঁক ধিক্কাৰ দিছো৷ তেওঁৰ দৰে ৰ্ধমান্ধ ব্যক্তিয়ে আমাক পোহৰৰ পৰিৰ্বতে এন্ধাৰত নিমজ্জিত কৰিবলৈ প্ৰয়াস কৰে৷ তেওঁৰ দৰে নীচ মানসিকতাৰ ব্যক্তিৰ বাবেহ প্ৰকৃত মানৱ ৰ্ধম ৰ্অথহীন অৱস্তালৈ ৰ্পযবসিত হয়৷ এইবোৰ দেখি আমি ক’বলৈ বাধ্য হৈছো-ৰ্ধমনিৰপেক্ষ গণতান্ত্ৰিক দেশত বিজিপি নেতৃত্বাধীন চৰকাৰখনে খিলঞ্জীয়া অসমীয়া জাতিৰ আৱেগ-অনুভূতি গচকি, ৰ্ধমৰ দোহাই দি ৰাজনীতি কৰি বিদেশীৰ বোজা জাপি অসমবাসীক কোঙা কৰিব বিচৰিছে৷ আত্মহত্যাটো এটা ল’ৰা-ধেমালিত ৰূপান্তৰ হৈছে৷\nপূৰ্বৱৰ্তী যোৰহাটত অসম বন্ধৰ সৰ্বাত্মক প্ৰভাৱঃ সমৰ্থনকাৰীয়ে ভাঙিলে গাড়ী, শতাধিক প্ৰতিবাদকাৰী আটক\nপৰৱৰ্তী ৰিলায়েন্সে খুলিব ২০০০ টা নতুন পেট্ৰ’ল পাম্প


কংগ্ৰেছৰ পৰা মানুহ গুচি নাযায়, খেদি দিয়ে: কিৰিপ চলিহা\nকংগ্ৰেছৰ অভ্যন্তৰীণ কাজিয়াত বিজেপিয়ে সুযোগ পালে\nগুৱাহাটী , July 29, 2020 10:55 pm\nকংগ্ৰেছৰ পৰা কোনোবা মানুহ গুচি নাযায়, কংগ্ৰেছৰ পৰা মানুহ খেদি দিয়ে৷ খেদি দিয়ে সাধাৰণতে দলত থকা মানুহে৷ এক সাক্ষাৎকাৰত এই মন্তব্য কৰে প্ৰাক্তন সাংসদ কিৰিপ চলিহাই৷\nবিজেপিলৈ কংগ্ৰেছৰ কেনেকৈ সেই ল’ৰাবোৰ গৈছে মই জানো বুলি উল্লেখ কৰি চলিহাই কয় “কংগ্ৰেছৰ পৰা কোনোবা মানুহ গুচি নাযায়, কংগ্ৰেছৰ পৰা মানুহ খেদি দিয়ে৷ খেদি দিয়ে সাধৰণতে দলত থকা মানুহে৷ দলৰ কিছুমানে ভাৱে যে সিহতক আতৰালে আমি সিহতৰ স্থান লব পাৰিম”৷\nআনহাতে কংগ্ৰেছৰ অভ্যন্তৰীণ কাজিয়াত সুযোগ পালে বিজেপিয়ে উল্লেখ কৰি চলিহাই কয় “বিজেপিক যদি কোনোবাই দূৰ্বল বুলি ভাবে ইয়াক ডাঙৰ ভুল কৰা হব ৷ চাৰি বছৰ আগৰ বিজেপিৰ মাজত পাৰ্থক্য আছে”৷\nযোৱা চাৰি বছৰত বিজেপিয়ে বহু যুৱ নেতাৰ অন্তৰ্ভূক্ত কৰাৰ লগতে কংগ্ৰেছৰ বহুখিনি ভোট বিজেপিয়ে দখল কৰিলে বুলি উল্লেখ কৰি চলিহাই কয় “হিমন্তই অকলে লৈ যোৱা নাই, কংগ্ৰেছৰ অভ্যন্তৰীণ সংঘাত হোৱাত বহুসংখ্যক ভোট লৈ গ’ল৷ যোৱা সমূহক ঘূৰাই আনিবলৈ কংগ্ৰেছৰ পদক্ষেপ দৃষ্টিগোচৰ হোৱা নাই ৷ আনকি আহ্বানো জনোৱা নাই”৷\nবিজেপিক ওফৰাবলৈ হ’লে একলগ হ’ব লাগিব যদিও এক কেনেকৈ হব যদি বাকী পাৰ্টীবোৰক সন্মানে নিদিয়ে বুলি আক্ষেপ কৰি চলিহাই কয় “আমি সহায় কৰি দিম তোমালোকে একো নিদিবা তেনেকৈতো নাহিব ৷ সকলোকে ঐক্যবদ্ধ কৰাৰ আগত দলৰ যিবোৰ গ’ল সেই বোৰক আনিব লাগে”৷\n“অসম কংগ্ৰেছত জ্যেষ্ঠ নেতা নাই যদিও মই নাভাবো যিখিনি জ্যেষ্ঠ লোক আছে তেওঁলোকে কংগ্ৰেছ এৰি যাব। ৰাজনীতিতো সকলো হৈ যায় ৷ যদি এইফালেও নাই সেইফালেও নাই মাজত বিকল্প শক্তি এটা যদি হৈ যায় তেনেহ’লে যিকোনো সম্ভাৱনাই হ’ব পাৰে ৷ নিৰ্বাচনৰ আগতেই সেইবোৰ হয়,” চলিহাই কয়৷\nকংগ্ৰেছৰ সভাপতিয়ে মোক ফোন কৰিবলৈ সাহস নকৰে কাৰণ সমস্যা আছে বুলি উল্লেখ কৰাৰ লগতে চলিহাই কয় “মই যদি কৰ’বালৈ যাও মই কম,মইতো লুকধাক কৰা নাই ৷ ধাৱমান হম নে স্থিত অৱস্থাত থাকিম সেয়া মই জানো”৷\nমই পইচাৰ কাৰনে ৰাজনীতি নকৰো, মানুহৰ কাৰণে কৰো৷ যদি প্ৰয়োজন হয় স্থিতি ল’ম বুলি জনায় প্ৰাক্তন সাংসদজনে৷\nকভিড হটস্পট হৈ পৰিল কুম্ভমেলা, ৯জন পুৰোহিতসহ দুদিনতে আক্ৰান্ত হ’ল এহেজাৰৰো অধিক\nঅসমতো হ’ব নেকি পৰীক্ষা বাতিল! কি পৰামৰ্শ আছুৰ মুখ্য উপদেষ্টা সমুজ্জ্বল কুমাৰ ভট্টাচাৰ্যৰ?\nপাকিস্তানৰ তাৰকা বাবৰ আজমৰ হাতত পৰাস্ত হ’ল ভাৰতৰ বিৰাট কোহলী! ক’ত?\nগৰু বিহু উপলক্ষ্যে অনুষ্ঠিত হ’ল গৰুৰ সৌন্দৰ্য প্ৰতিযোগিতা! অসমৰ ক’ত?


১সেই সময়ত বিন্যামীন ফৈদত এজন প্ৰভাৱশালী ব্যক্তি আছিল, তেওঁৰ নাম আছিল কীচ, তেওঁ অবীয়েলৰ পুত্ৰ, অবীয়েল জেৰৰ পুত্ৰ, জেৰৰ বখোৰতৰ পুত্ৰ, বাখোৰত আফিয়াৰ পুত্ৰ আছিল, এওঁলোক বিন্যামীন ফৈদৰ লোক আছিল।\n২কীচৰ এজন সুদৰ্শন পুত্ৰ আছিল, তেওঁৰ নাম আছিল চৌল, ইস্ৰায়েলৰ সন্তান সকলৰ মাজত তেওঁতকৈ সুদৰ্শন কোনো পুৰুষ নাছিল আৰু আন সকলো লোকতকৈ তেওঁ ওখ আছিল।\n৩এদিন চৌলৰ পিতৃ কীচৰ গাধবোৰ হেৰাল। তেতিয়া কীচে নিজ পুত্ৰ চৌলক ক’লে, “তুমি দাস সকলৰ মাজৰ এজনক লগত লৈ গাধবোৰ বিচাৰি যোৱা।”\n৪সেয়ে চৌলে পাহাৰীয়া দেশ ইফ্ৰয়িমৰ মাজেৰে পাৰ হৈ চালিচা প্ৰদেশৰ মাজেৰে গ’ল; কিন্তু গাধবোৰ তাত নাছিল। তাৰ পাছত তেওঁলোকে চালীম প্ৰদেশৰ মাজেৰে গ’ল, কিন্তু তাতো নাছিল, তাৰ পাছত বিন্যামীন প্ৰদেশৰ মাজেৰে গ’ল, কিন্তু তেওঁলোকে তাতো বিচাৰি নাপালে।\n৫যেতিয়া তেওঁলোক চুফ প্ৰদেশ পালে, চৌলে নিজৰ লগত যোৱা দাসক ক’লে, “আহাঁ, আমি উভটি যাওঁ, হয়তো মোৰ পিতৃয়ে গাধবোৰৰ চিন্তা কৰিবলৈ বাদ দি আমাৰ বাবেহে চিন্তা কৰিবলৈ আৰম্ভ কৰিব।”\n৬কিন্তু দাস জনে তেওঁক ক’লে, “শুনক! এই নগৰত ঈশ্বৰ বিশ্বাসী এজন লোক আছে; তেওঁ সন্মানীয় ব্যক্তি, তেওঁ যি যি কয়, সকলো সিদ্ধ হয়; এতেকে আহক আমি এতিয়া সেই ঠাইলৈ যাওঁ; হয়তো আমি কোনবাটে যাব লাগে তেওঁ জনাব পাৰিব।”\n৭তেতিয়া চৌলে তেওঁৰ দাসক ক’লে, “কিন্তু আমি যদি যাওঁ, তেন্তে সেই লোকৰ ওচৰলৈ কি লৈ যাম? কিয়নো আমাৰ পাত্ৰৰ পিঠা শেষ হ’ল; ঈশ্বৰৰ লোকৰ ওচৰলৈ উপহাৰস্বৰূপে আমি কি লৈ যাম? আমাৰ লগত কি আছে?”\n৮তাতে দাস জনে চৌলক উত্তৰ দি ক’লে, “এয়া চাওকচোন, মোৰ হাতত এক চেকল ৰূপৰ চতুৰ্থ ভাগৰ এভাগ আছে; আমি কোন বাটে যাব লাগে, সেই কথা জনাবৰ কাৰণে মই ঈশ্বৰৰ লোকজনক ইয়াকে দিম।”\n৯(আগৰ সময়ত ইস্ৰায়েলত, যেতিয়া এজন লোকে ঈশ্বৰৰ ইচ্ছা কি জানিব বিচাৰে, তেওঁ কয়, “আহাঁ, আমি ভাববাদীৰ ওচৰলৈ যাওঁ”।’ কাৰণ বৰ্তমানত যাক ভবিষ্যত বক্তা বোলা হয়, আগৰ সময়ত তেওঁক ভাববাদী বোলা হৈছিল)।\n১০তেতিয়া চৌলে নিজৰ দাসক ক’লে, “ঠিকেই কৈছা; ব’লা আমি যাওঁহক।” তাৰ পাছত তেওঁলোকে ঈশ্বৰৰ লোক য’ত আছিল সেই নগৰলৈ গ’ল।\n১১তেওঁলোকে নগৰৰ পাহাৰেদি উঠি যাওঁতে, পানী তুলিবলৈ অহা কেইগৰাকীমান যুৱতীক লগ পালে; তেওঁলোকক চৌল আৰু তেওঁৰ দাসে সুধিলে, “ইয়াত ভাববাদী আছেনে?”\n১২তেওঁলোকে উত্তৰ দি ক’লে, “তেওঁ আছে; চাওক, আপোনাৰ ঠিক সন্মুখতে আছে, সোনকাল কৰক, তেওঁ নগৰলৈ আজি আহিছে, কাৰণ আজি ওখ স্থানত লোকসকলে বলিদান কৰিব।\n১৩সেয়ে তেওঁ ওখ স্থানলৈ ভোজন কৰিবলৈ যোৱাৰ পূৰ্বে আপোনালোকে নগৰত সোমায়ে তেওঁক বিচাৰি পাব। কিয়নো তেওঁ গৈ নোপোৱালৈকে, লোকসকলে ভোজন নকৰে, কাৰণ তেওঁ বলিদানত আশীৰ্ব্বাদ কৰাৰ পাছতহে নিমন্ত্ৰিত সকলে ভোজন কৰিব। এতেকে আপোনালোক এতিয়াই যাওক; তেতিয়াহে তেওঁক লগ পাব।”\n১৪সেয়ে তেওঁলোক নগৰলৈ গ’ল। তেওঁলোক নগৰত সোমাওঁতেই দেখিলে যে, চমূৱেলে ওখ স্থানলৈ যাবৰ উদ্দেশে তেওঁলোকৰ ফালে আহি আছে।\n১৫চৌল আহি পোৱাৰ আগদিনা, যিহোৱাই চমূৱেলৰ আগত এই কথা প্ৰকাশ কৰিলে:\n১৬“কাইলৈ এনে সময়তে মই বিন্যামীন প্ৰদেশৰ পৰা এজন মানুহ তোমাৰ ওচৰলৈ পঠাম; তেওঁক মোৰ প্ৰজা ইস্ৰায়েলৰ ওপৰত অধিপতি হ’বলৈ তুমি তেওঁক অভিষেক কৰিবা, তাতে তেওঁ মোৰ প্ৰজাক পলেষ্টীয়াসকলৰ হাতৰ পৰা উদ্ধাৰ কৰিব; কিয়নো, মোৰ প্ৰজাসকলৰ কাতৰোক্তিৰ শব্দ মোৰ কাণত পৰাত, মই তেওঁলোকলৈ দৃষ্টি কৰিলোঁ।”\n১৭যেতিয়া চমূৱেলে চৌলক দেখা পালে, যিহোৱাই তেওঁক ক’লে, “যাৰ বিষয়ে মই তোমাক কৈছিলোঁ, এইজনেই সেই ব্যক্তি; তেৱেঁই মোৰ প্ৰজাসকলৰ ওপৰত শাসন কৰিব।”\n১৮তেতিয়া চৌলে দুৱাৰ মুখত চমূৱেলৰ ওচৰলৈ গৈ ক’লে, “মোক কওক, ভাববাদীৰ ঘৰ ক’ত?”\n১৯চমূৱেলে চৌলক উত্তৰ দি ক’লে, “ময়েই সেই ভাববাদী, মই ওখ স্থানলৈ যোৱাৰ পূৰ্বে তুমি তালৈ যোৱা, কাৰণ তুমি আজি মোৰ লগত ভোজন কৰিবা, কাইলৈ ৰাতিপুৱা মই তোমাক যাবলৈ দিম আৰু তোমাৰ মনৰ সকলো কথা মই তোমাক জনাম।\n২০আজি তিন দিন পূৰ্বে, তোমাৰ যি গাধবোৰ হেৰাইছিল, সেইবোৰৰ কাৰণে চিন্তা নকৰিবা; কিয়নো সেইবোৰ পোৱা যাব আৰু যাৰ কাৰণে ইস্ৰায়েলৰ সকলো ইচ্ছা জড়িত হৈ আছে; সেয়ে জানো তোমাৰ আৰু তোমাৰ সমূদায় পিতৃ-বংশৰ নহয়?”\n২১চৌলে উত্তৰ দি ক’লে, “ইস্ৰায়েলৰ সকলোতকৈ সৰু ফৈদ বিন্যামীন ফৈদৰ মই নহয় নে? আৰু বিন্যামীন ফৈদৰ আটাই গোষ্ঠীবিলাকৰ মাজত মোৰ গোষ্ঠী সকলোতকৈ সৰু নহয় নে? তেনেহ’লে আপুনি মোৰ আগত এই দৰে কিয় কৈছে?”\n২২তাৰ পাছত চমূৱেলে চৌলক আৰু তেওঁৰ দাসক ভোজনৰ কোঁঠালিটোলৈ লৈ গ’ল; আৰু ত্ৰিশ জনমান নিমন্ত্ৰিত অতিথিৰ সৈতে প্ৰধান ঠাইত বহুৱালে।\n২৩চমূৱেলে ৰান্ধনীক ক’লে, “মই তোমাক যিখিনি ‘বেলেগে ৰাখিব দিছিলোঁ’ তোমাক দিয়া সেই ভাগটো লৈ আনা।’\n২৪তাৰ পাছত ৰান্ধনীয়ে বলিদান দিয়া পিছ ভৰিৰ কৰঙণ আৰু তাৰ ওপৰত যি সকলো আছিল, সেইখিনি আনি চৌলৰ আগত থলে। তেতিয়া চমূৱেলে ক’লে, “চোৱা, তোমাৰ কাৰণে যি ৰখা হৈছিল! তাক ভোজন কৰা, কাৰণ নিৰূপিত সময়লৈকে তোমাৰ বাবে ইয়াক ৰখা হৈছিল। সেয়ে অতিথিসকলৰ সৈতে তুমি ভোজন কৰা।” চৌলে সেই দিনা চমূৱেলৰ লগত ভোজন কৰিলে।\n২৫যেতিয়া তেওঁলোক ওখ স্থানৰ পৰা নগৰলৈ নামি আহিল, তেতিয়া চমূৱেলে ঘৰৰ চালৰ ওপৰত চৌলৰ লগত কথোপকথন কৰিলে।\n২৬ৰাতিপুৱাতে চমূৱেলে চৌলক ঘৰৰ চালৰ ওপৰলৈ মাতি ক’লে, “উঠা, যাতে মই তোমাক তোমাৰ বাটে পঠিয়াব পাৰোঁ;” সেয়ে চৌল উঠিল আৰু চমূৱেলৰ সৈতে দুয়োজন বাটলৈ ওলাই গ’ল।\n২৭তাৰ পাছত নগৰৰ বাহিৰলৈ যোৱাত, চমূৱেলে চৌলক ক’লে, “তোমাৰ দাসক আমাৰ আগে আগে যাবলৈ কোৱা, তাতে দাস আগ হৈ গ’ল কিন্তু তুমি অলপ সময় ইয়াতে ৰৈ থাকা, যাতে মই তোমাক ঈশ্বৰৰ বাক্য শুনাব পাৰোঁ।”


did-prince-charles-get-infected-with-coronavirus-from-kanika-kapoor-during-her-uk-visit-skd– News18 Assam\nলণ্ডনত প্ৰিন্স চাৰ্লছক সাক্ষাৎ কৰিছিল নেকি কণিকা কাপুৰে? ছচিয়েল মিডিয়াত ভাইৰেল ফটোৰ সত্যতা কি?\nUpdated:March 25, 2020, 10:11 PM IST\nছচিয়েল মিডিয়াত ভাইৰেল হোৱা ফটোত প্ৰিন্স চাৰ্লছক দেখা গৈছে বলীউদৰ গায়িকা কণিকা কাপুৰৰ সৈতে।\nLast Updated: March 25, 2020, 10:11 PM IST\nব্ৰিটেইনৰ মহাৰাণী এলিজাবেথৰ জ্যেষ্ঠ পুত্ৰ প্ৰিন্স চাৰ্লছ আক্ৰান্ত হৈছে কোৰোণা ভাইৰাছত। ক্লেৰেন্স হাউছৰ ফালৰ পৰা জাৰি কৰা এক বিজ্ঞপ্তিত প্ৰিন্স চাৰ্লছ কোৰোণা পজিটিভ হোৱাৰ তথ্য সদৰি কৰা হৈছে। বিজ্ঞপ্তিত কোৱা হৈছে যে কোভিড–১৯ৰ লক্ষণ দেখাৰ পিছতে চাৰ্লছৰ পৰীক্ষা কৰোৱা হয় য’ত কোভিড–১৯ পজিটিভ ধৰা পৰে। কিন্তু ইয়াৰ মাজতে প্ৰিন্স চাৰ্লছ আৰু বলীউদৰ গায়িকা কণিকা কাপুৰৰ কিছু ফটো ভাইৰেল হৈছে ছচিয়েল মিডিয়াত। কণিকা কাপুৰৰ দেহতো ধৰা পৰিছিল কোৰোণা পজিটিভ।\nছচিয়েল মিডিয়াত ভাইৰেল হোৱা ফটোত প্ৰিন্স চাৰ্লছক দেখা গৈছে বলীউদৰ গায়িকা কণিকা কাপুৰৰ সৈতে। একাংশ লোকে মন্তব্য কৰিছে যে প্ৰিন্স চাৰ্লছৰ কোৰোণা পজিটিভ পোৱাৰ বাবে দায়ী কণিকা কাপুৰ। ইফালে, আন একাংশই কৈছে যে প্ৰিন্স চাৰ্লছৰ পৰা এই মহামাৰী লৈ ভাৰতলৈ আহিছে কণিকা। কিয়নো কোৰোণা পজিটিভ পোৱাৰ পূৰ্বে লণ্ডনৰ পৰা উভতিছিল কণিকা কাপুৰ। এতিয়া প্ৰশ্ন উঠিছে যে ছচিয়েল মিডিয়াত ভাইৰেল হোৱা এই ফটোৰ সত্যতাক লৈ। এয়া সঁচা নে উৰা বাতৰি?\nআচলতে, ছচিয়েল মিডিয়াত ভাইৰেল হোৱা ফটো এতিয়াৰ নহয়। এই ফটো ২০১৫ চনৰ। ডাচেছ অব কাৰ্ণিভেলৰ দ্বাৰা আয়োজিত এক চেৰিটী ফাংচনৰ ফটো এয়া, য’ত ভাগ লৈছিল কণিকা কাপুৰেও। সেই সময়তে প্ৰিন্স চাৰ্লছক সাক্ষাৎ কৰিছিল কণিকা কাপুৰে। যি ফটো এতিয়া ভাইৰেল হৈ পৰিছে ছচিয়েল মিডিয়াত।\nFirst published: March 25, 2020, 10:11 PM IST\n‘আই টি চেলে ডুবাব ৰাজ্যিক বিজেপিক’


big-news-for-government-employees-after-stopping-dearness-allowance-now-employees-fear-to-cut-transport-allowance– News18 Assam\nচৰকাৰী কৰ্মচাৰীৰ কাৰণে আন এটা বেয়া খবৰ! DAৰ পিছত এইবাৰ চৰকাৰে এইবিধ ভাট্টাও কৰিব কৰ্তন!\nUpdated:April 27, 2020, 2:29 PM IST\nযোৱা বৃহস্পতিবাৰে কেন্দ্ৰ চৰকাৰে প্ৰায় ৪৮লাখ কৰ্মচাৰীৰ মৰগীয়া বানচ (DA) ৰখাইছিল। এইবাৰ কোৱা হৈছে যে চৰকাৰে ট্ৰান্সপ’ৰ্ট এলাউন্সো কৰ্তন কৰিব পাৰে।\nLast Updated: April 27, 2020, 2:29 PM IST\nচৰকাৰী কৰ্মচাৰীৰ কাৰণে আন এটা বেয়া খবৰ। কেন্দ্ৰ চৰকাৰে যোৱা বৃহস্পতিবাৰে ৪৮লাখ কৰ্মচাৰীৰ মৰগীয়া বানচ শিথিল কৰাৰ পিছত প্ৰভাৱিত হৈছিল ৫৪লাখ কৰ্মচাৰী আৰু ৬৫লাখ পেন্সনভোগী লোক। ভূতৰ ওপৰত দানহৰ দৰে এইবাৰ ধাৰণা কৰা হৈছে যে চৰকাৰে ট্ৰেভেল এলাউন্সতো কৰ্তন কৰিব পাৰে। চৰকাৰী কৰ্মচাৰীসকলৰ মাজত এতিয়া এই বিষয়ক লৈয়ে চৰ্চা।\nNBT ত প্ৰকাশিত এক খবৰ অনুসৰি বিত্ত মন্ত্ৰালয়ে এজন ডাঙৰ বিষয়াই ইতিমধ্যে এনেধৰণৰ কোনো সিদ্ধান্ত চূড়ান্ত হোৱা নাই বুলি উল্লেখ কৰিছে। কিন্তু আন বিষয়াসকলৰ মতে, চৰকাৰে যদি এই কাৰ্য কৰে তেনেহ’লে এটা মাহৰ ভিতৰতে চৰকাৰে প্ৰায় ৩,৫০০ কোটি টকা সঞ্চয় কৰিব পাৰিব। যদি কোনো মাহত দেশৰ সকলো কেন্দ্ৰীয় কৰ্মচাৰী আৰু বিষয়াৰ ট্ৰান্সপ’ৰ্ট এলাউন্স ৰখাই দিয়া হয় তেনেহ’লে দেশৰ প্ৰায় ৩৫০০ কোটি টকা বাচিব।\nকেন্দ্ৰ চৰকাৰৰ ডিঅ’পিটি বিভাগৰ বিষয়াৰ মতেও ট্ৰান্সপ’ৰ্ট এলাউন্স পৰৱৰ্তী কৰ্তন হ’ব পাৰে। এই ভাট্টা কৰ্মচাৰীসকলৰ ঘৰৰ পৰা অফিচ আৰু অফিচৰ পৰা ঘৰলৈ যাবলৈ দিয়া হয়। লকডাউনৰ সময়ত বিগত ২৫ মাৰ্চ তাৰিখৰ পৰা কৰ্মচাৰীসকল অফিচলৈ যোৱা নাই। গতিকে এই ভাট্টাৰ ওপৰত তেওঁলোকৰ অধিকাৰ নাই। গতিকে যদিহে এপ্ৰিল মাহত এই ভাট্টা তেওঁলোকে লাভ নকৰে তেনেহ’লে আপত্তি কৰাটো সমীচিন নহয়।\nকোৰোণাৰ কাৰণে জুৰুলা হৈ পৰা অৰ্থনীতি সুস্থিৰ কৰিবলৈ DA ৰখাই চৰকাৰে ১৪,৫৯৫কোটি টকা সঞ্চয় কৰাৰ লক্ষ্য স্থিৰ কৰিছিল।\nFirst published: April 27, 2020, 2:29 PM IST


প্রণৱ গগৈক মুক্তিৰ সময়ত কোনে কৈছিল– 'দাই, আমাক বেয়া নাপাবি’, আৰু কি কি হৈছিল ম্যানমাৰত ? | নিয়মীয়া বাৰ্তা\nপ্রণৱ গগৈক মুক্তিৰ সময়ত কোনে কৈছিল– ‘দাই, আমাক বেয়া নাপাবি’, আৰু কি কি হৈছিল ম্যানমাৰত ?\nনিয়মীয়া বাৰ্তা, ৫ এপ্ৰিলঃ সেইদিনা আছিল একৈশ ডিচেম্বৰ। একৈশ ডিচেম্বৰৰ সন্ধিয়া ৬ বাজি ২০ মিনিট৷ সেই সময়তেই হঠাৎ প্রতিষ্ঠানটোৰ চৌহদত আৱির্ভাৱ ঘটা ৭জনীয়া এটা সশস্ত্র বিদ্রোহীৰ দলে মোক আৰু ৰাম কুমাৰক মৃত্যুৰ ভাবুকিৰে অপহৰণ কৰি নিছিল৷ কুইপ’ৰ আভ্যন্তৰীণ বিষয় আৰু বিদ্রোহী সংগঠনৰ সৈতে থকা সংঘাতৰ কথা আমাৰ জ্ঞাত নাছিল৷\nমহাৰাষ্ট্ৰৰ গৃহমন্ত্ৰী অনিল দেশমুখৰ পদত্যাগ, চিবিআই তদন্তৰ নিৰ্দেশ বোম্বে হাইক’ৰ্টৰ


সূৰ্য (দেৱতা) - অসমীয়া ৱিকিপিডিয়া\nসূৰ্য, পোহৰ আৰু দিনৰ দেৱতা\nআদিত্য, ভাস্কৰ, দিবাকৰ, সূৰ্যনাৰায়ণ, ৰবি, ভানু, প্ৰভাকৰ, বিভাসন\nদেৱতা, নৱগ্ৰহ, আদিত্য, সগুন ব্ৰহ্ম\nॐ सः सूर्याय नमः\nসংজ্ঞা আৰু ছায়া\nশ্ৰদ্ধাদেৱ মনু, যম, অশ্বিন, ৰেৱন্ত, শনি আৰু সৱৰ্ণি মনু (পুত্ৰ)\nযমুনা আৰু তপতী (কন্যা)\nকৰ্ণ আৰু সুগ্ৰীৱ (পুত্ৰ)\nসাতটা ঘোঁৰাই টনা ৰথ\nসূৰ্য (সংস্কৃত: सूर्य) হৈছে হিন্দু ধৰ্মৰ এজন দেৱতা। সংস্কৃত ভাষাত সূৰ্যৰ অৰ্থ বেলি। পৌৰাণিক ভাৰতীয় সাহিত্যত সূৰ্যক আদিত্য, অৰ্ক, ভানু, সৱিতুৰ, পোষণ, ৰবি, মাৰ্তণ্ড, মিত্ৰ, ভাস্কৰ, প্ৰভাকৰ আৰু বিভাসন আদি নামেৰে সম্বোধিত কৰা হৈছে। ৰাজস্থান, গুজৰাট, মধ্যপ্ৰদেশ, বিহাৰ, মহাৰাষ্ট্ৰ, উত্তৰ প্ৰদেশ, ঝাৰখণ্ড আৰু উৰিষ্যাৰ সৌৰপন্থী অৰ্থাৎ সূৰ্যৰ উপাসকসকলৰ মাজত তেওঁৰ গুৰুত্ব অধিক। হিন্দুধৰ্মৰ প্ৰধান পাঁ‌চজন দেৱতাৰ মাজত সূৰ্য অন্যতম। স্মাৰ্ত পৰম্পৰা অনুসৰি ব্ৰহ্মত্ব প্ৰাপ্তিৰ বাবে সূৰ্য এক অপৰিহাৰ্য দেৱতা।\nসূৰ্যক প্ৰায়েই সাতটা ঘোঁৰাই টনা এখন ৰথত উপৱিষ্ট হিচাপে চিত্ৰায়িত কৰা হয়। ই দৃশ্যমান সাতোৰঙ আৰু সপ্তাহৰ সাতোটা দিনক প্ৰতিনিধিত্ব কৰে। মধ্যযুগীয় হিন্দুধৰ্মত সূৰ্যৰ নামেৰে ত্ৰিদেৱ অৰ্থাৎ ব্ৰহ্মা, বিষ্ণু আৰু শিৱকো বুজোৱা হৈছিল। কিছুসংখ্যক প্ৰাচীন সাহিত্য আৰু কলাত সূৰ্যক ইন্দ্ৰ, গণেশ বা অন্য দেৱতাৰ সৈতে সমূহীয়াভাৱে উপস্থাপন কৰা হৈছিল। বৌদ্ধ ধৰ্ম আৰু জৈন ধৰ্মৰ কলা আৰু সাহিত্যতো সূৰ্যৰ উপস্থিতি দেখা পোৱা যায়।\nসূৰ্যক এক চক্ৰৰ সৈতে চিত্ৰায়িত কৰা হয়। ইয়াক ধৰ্মচক্ৰ নামেৰে জনা যায়। ভাৰতীয় জ্যোতিষশাস্ত্ৰৰ মতে সূৰ্য সিংহ ৰাশিৰ অধিপতি। হিন্দু দিনপঞ্জী অনুসৰি ৰবি নামেৰে তেওঁ ৰবিবাৰৰ অধিষ্ঠাতা দেৱতা। সূৰ্যদেৱতাৰ প্ৰতি উৎসৰ্গিত প্ৰধান উৎসৱ-পাৰ্বনসমূহ হৈছে মকৰ সংক্ৰান্তি, পোংগল, সম্ব দশমী, ৰথ সপ্তমী, ছট পূজা আৰু কুম্ভ মেলা.\nত্ৰয়োদশ শতিকাত সম্ভৱতঃ উত্তৰ ভাৰতলৈ মুছলমানসকলৰ আগমণৰ লগে লগে বিষ্ণু আৰু শিৱৰ বাহিৰে অন্য বৈদিক দেৱতাসকলতকৈ অধিক কালজুৰি হিন্দুধৰ্মৰ এগৰাকী প্ৰধান দেৱতা হিচাপে পৰিগণিত হৈ অহা সূৰ্যৰ উপাসনা বহুলাংশে হ্ৰাস পায়। নতুনকৈ সূৰ্যৰ মন্দিৰ নিৰ্মাণ হোৱা কাৰ্য প্ৰায় বন্ধ হৈ পৰে। পুৰণি মন্দিৰসমূহৰ কিছুসংখ্যক পিছলৈ অন্য দেৱতাৰ প্ৰতি উৎসৰ্গিত হ'বলৈ ধৰে। সূৰ্যক বিষ্ণু আৰু শিৱৰ সৈতে লীণ কৰাৰ বা তেওঁক এই দুয়োগৰাকী দেৱতাতকৈ নিম্ন পৰ্যায়ৰ বুলি গণ্য কৰাৰ এক ৰীতি আৰম্ভ হয়।\n1 পৌৰাণিক সাহিত্য\nঋকবেদৰ প্ৰাচীনতম শ্লোকসমূহত উদিত বেলিতলৰ প্ৰসংগত সূৰ্যৰ উল্লেখ কৰা হৈছে য'ত তেওঁ আন্ধাৰ নাশ কৰি সকলো জীৱ, শুভ শক্তি আৰু জ্ঞানৰ সংবৰ্ধন কৰিছে। কিছুসংখ্যক শ্লোকত সূৰ্যৰ অৰ্থ হৈছে এক জড় পদাৰ্থ বা আকাশৰ এক ৰত্ন। অন্য কিছু শ্লোকত তেওঁক এজন মূৰ্তমান দেৱতাৰ ৰূপত উল্লেখ কৰা হৈছে। ৰাতিপুৱা বা দোকমোকালিৰ দেৱী ঊষাৰ সৈতে সূৰ্যৰ ওতপ্ৰোত সম্পৰ্ক দেখা যায়। তেওঁক কোনো সময়ত ঊষাৰ পুত্ৰ বা স্বামী বুলি উল্লেখ কৰা হৈছে।\nঋকবেদত সূৰ্যৰ জন্ম আৰু প্ৰতিপালন সম্পৰ্কে বৰ্ণনাৰ ভিন্নতা পোৱা যায়। বিভিন্ন দেৱ-দেৱী যেনে আদিত্য অদিতি, দ্যুচ, মিত্ৰ, বৰুণ, অগ্নি, ইন্দ্ৰ, সোম, পুৰুষ, ধাত্ৰী আৰু ইন্দ্ৰ-সোম, ইন্দ্ৰ-বৰুণ, ইন্দ্ৰ-বিষ্ণু, পুৰুষ, ধাত্ৰী আদিয়ৱ যুটীয়াভাৱে বা দেৱতা সমাজে বৰুণৰ তত্বাৱধান লোৱাৰ কথা উল্লেখ আছে। অথৰ্ববেদৰ মতে সূৰ্যৰ আৱিৰ্ভাৱ বৃত্ৰাসুৰৰ পৰা হৈছিল। বেদত সূৰ্যৰদ্বাৰাই জাগতিক বিশ্বব্ৰহ্মাণ্ড বা প্ৰকৃতিৰ উদ্ভৱ হোৱা বুলি কোৱা হৈছে। হিন্দুধৰ্মৰ সৃষ্টি, স্থিতি আৰু প্ৰলয়ৰ কাৰক বিভিন্ন ত্ৰিমূৰ্তিৰো অন্যতম হিচাপে সূৰ্যৰ বৰ্ণনা পোৱা যায়। এনে ত্ৰিমূৰ্তিৰ ভিতৰত সূৰ্যৰ সৈতে অগ্নি আৰু বায়ু অথবা ইন্দ্ৰ অন্তৰ্ভুক্ত হৈছে আৰু তেওঁলোকক একেলগে ব্ৰহ্ম বুলি কোৱা হৈছে।\nবৈদিক সাহিত্যৰ অন্যতম ব্ৰাহ্মণসমূহত (যেনে শতপথ ব্ৰাহ্মণ) একেটা শ্লোকত অগ্নিৰ সৈতে সূৰ্যৰ উল্লেখ আছে। সূৰ্যই দিনৰ ভাগত নিজ কাৰ্য সম্পাদন কৰাৰ বিপৰীতে ৰাতিৰ ভাগত অগ্নিয়ে দায়িত্ব গ্ৰহণ কৰাৰ কথা বৰ্ণনা কৰা হৈছে। কপিলা বাৎসায়নৰ মতে সূৰ্যক অগ্নি তথা ব্ৰহ্মাণ্ডৰ বীজৰ ৰূপত উত্থাপন কৰা হৈছে। ব্ৰাহ্মণসমূহ আৰু উপনিষদসমূহৰ মতে সূৰ্য পোনপটীয়াভাৱে দৃষ্টি আৰু জ্ঞানৰ সৈতে জড়িত। বৃহদাৰণ্যক, ছান্দোগ্য, কৌশিতকী আদি উপনিষদত বাহ্যিক পূজা-সেৱা ত্যাগ কৰি আত্মদৃষ্টি আৰু ধ্যানৰ যোগেদি অন্তৰত নিহিত ঈশ্বৰৰ উপাসনাৰ জৰিয়তে আত্মজ্ঞান লাভ কৰিবৰ নিমিত্তে সূৰ্যক পৌৰাণিক ঋষিসকলৰ নেত্ৰ হিচাপেও বৰ্ণনা কৰা হৈছে\nৰামায়ণৰ যুদ্ধ কাণ্ডত উল্লেখ থকা মতে ৰাৱণৰ সৈতে সংগ্ৰামৰ পূৰ্বে ৰামক সূৰ্যৰ মহিমা বৰ্ণনা কৰা আদিত্য হৃদয় শ্লোকৰ শিক্ষা দিয়া হৈছিল।\nমহাভাৰতত সূৰ্যক বিশ্বব্ৰহ্মাণ্ডৰ নেত্ৰ, সকলো জীৱৰে মূল, সাংখ্য (হিন্দুসকলৰ দৰ্শন শিক্ষাবিশেষ) আৰু যোগীসকলৰ লক্ষ্য, আৰু স্বাধীনতা তথা আধ্যাত্মিক মুক্তিৰ স্বৰূপ বুলি কোৱা হৈছে। মহাকাব্যখনত সূৰ্যক কুমাৰী মাতৃ কুন্তীৰ পুত্ৰ কৰ্ণৰ পিতৃ হিচাপে বৰ্ণোৱা হৈছে।\nসংস্কৃত ভাষাত ৰচিত ভাৰতীয় জ্যোতিৰ্বিদ্যাৰ শাস্ত্ৰসমূহত সূৰ্যক আকাশমাৰ্গৰ এক গুৰুত্বপূৰ্ণ পদাৰ্থ বুলি কোৱা হৈছে। ইয়াৰ ভিতৰত পঞ্চম শতিকাত ৰচিত আৰ্যভট্টৰ গ্ৰন্থ 'আৰ্যভট্টীয়, ষষ্ঠ শতিকাত ৰচিত লতদেৱৰ ৰোমাকা আৰু বৰাহমিহিৰৰ পঞ্চ সিদ্ধান্ত আৰু সপ্তম শতিকাত ৰচিত ব্ৰহ্মগুপ্তৰ খণ্ডখাদ্যক আদি উল্লেখযোগ্য এই গ্ৰন্থসমূহত সূকে ধৰি অন্যান্য গ্ৰহসমূহৰ লগতে ইহঁ‌তৰ আনুমানিক তূলনামূলক গতিৰ বিশেষত্বৰ বিষয়ে উল্লেখ কৰা হৈছে। পঞ্চমৰ পৰা দশম শতিকাৰ ভিতৰত ৰচিত সূৰ্য সিদ্ধান্তত বিভিন্ন গ্ৰহ আৰু ইয়াৰ সৈতে জড়িত আখ্যানসমূহৰ কথা বৰ্ণনা কৰা হৈছে।\nএই গ্ৰন্থসমূহ সূৰ্য আৰু অন্য গ্ৰহভিত্তিক গণনা আৰু পৃথিৱীৰ তুলনাত ইহঁতৰ গতিৰ বিষয়ে সামান্য সালসলনি থকা সংস্কৰণত উপলব্ধ। ই এই কথাকে সূচায় যে সময়ৰ লগে লগে ইয়াৰ সংশোধন কৰা হৈছিল। উদাহৰণস্বৰূপে, খ্ৰীষ্টিয় প্ৰথম সহস্ৰাব্দৰ হিন্দু পণ্ডিতসকলে এটা বছৰৰ দৈৰ্ঘ্যক বিভিন্নধৰণে অনুমান কৰি উলিয়াইছে:\nগ্ৰন্থ এবছৰৰ দৈৰ্ঘ্য\nসূৰ্য সিদ্ধান্ত ৩৬৫ দিন, ৬ ঘণ্টা, ১২ মিনিট, ৩৬.৫৬ ছেকেণ্ড\nপৌলিকা সিদ্ধান্ত ৩৬৫ দিন, ৬ ঘণ্টা, ১২ মিনিট, ৩৬ ছেকেণ্ড\nপৰাকাৰ সিদ্ধান্ত ৩৬৫ দিন, ৬ ঘণ্টা, ১২ মিনিট, ৩৬.৫০ ছেকেণ্ড\nআৰ্য সিদ্ধান্ত ৩৬৫ দিন, ৬ ঘণ্টা, ১২ মিনিট, ৩৬.৮৪ ছেকেণ্ড\nলঘু আৰ্য সিদ্ধান্ত ৩৬৫ দিন, ৬ ঘণ্টা, ১২ মিনিট, ৩০ ছেকেণ্ড\nসিদ্ধান্ত শিৰোমণি ৩৬৫ দিন, ৬ ঘণ্টা, ১২ মিনিট, ৯ ছেকেণ্ড\nএই সকলোবোৰৰ ভিতৰত সূৰ্য সিদ্ধান্ত আটাইতকৈকৈ পুৰণি হোৱাৰ বিপৰীতে সিদ্ধান্ত শিৰোমণিত উল্লিখিত গণনাই সবাতোকৈ শুদ্ধ।\n↑ Pande, Govind Chandra (2007). A golden chain of civilizations : Indic, Iranic, Semitic, and Hellenic up to c. 600 B.C. (1. publ. সম্পাদনা). প্ৰকাশক New Delhi: Project of History of Indian Science, Philosophy, and Culture. পৃষ্ঠা. 572. ISBN 978-8187586289. https://books.google.com/books?id=ZGsMAQAAMAAJ&q=Surya+Helios। আহৰণ কৰা হৈছে: 20 April 2018.\n↑ 3.0 3.1 Roshen Dalal (2010). Hinduism: An Alphabetical Guide. Penguin Books India. পৃষ্ঠা. 343. ISBN 978-0-14-341421-6. https://books.google.com/books?id=DH0vmD8ghdMC&pg=PA343। আহৰণ কৰা হৈছে: 26 September 2016.\n↑ 4.0 4.1 4.2 4.3 4.4 4.5 Roshen Dalal (2010). Hinduism: An Alphabetical Guide. Penguin Books India. পৃষ্ঠা. 399–401. ISBN 978-0-14-341421-6. https://books.google.com/books?id=DH0vmD8ghdMC। আহৰণ কৰা হৈছে: 26 September 2016.\n↑ 5.0 5.1 Roshen Dalal (2010). Hinduism: An Alphabetical Guide. Penguin Books India. পৃষ্ঠা. 5, 39, 247, 343, 399–400. ISBN 978-0-14-341421-6. https://books.google.com/books?id=DH0vmD8ghdMC। আহৰণ কৰা হৈছে: 26 September 2016.\n↑ Alexandra Anna Enrica van der Geer (2008). Animals in Stone: Indian Mammals Sculptured Through Time. BRILL. পৃষ্ঠা. 236–. ISBN 978-90-04-16819-0. https://books.google.com/books?id=oQ3quxh9gsgC&pg=PA236। আহৰণ কৰা হৈছে: 15 November 2015.\n↑ Gopal, Madan (1990). K.S. Gautam. ed. India through the ages. Publication Division, Ministry of Information and Broadcasting, Government of India. পৃষ্ঠা. 76. https://archive.org/details/indiathroughages00mada.\n↑ Flood, Gavin (1996), An Introduction to Hinduism, Cambridge University Press, p. 113, ISBN 9780521438780, https://books.google.com/books?id=KpIWhKnYmF0C, r কৰা হৈছে:3September 2016\n↑ 9.0 9.1 Shimkhada, Deepak (1984). "The Masquerading Sun: A Unique Syncretic Image in Nepal". Artibus Asiae খণ্ড 45 (2/3): 223–229. doi:10.2307/3249732.\n↑ T. Richard Blurton (1993). Hindu Art. Harvard University Press. পৃষ্ঠা. 118. ISBN 978-0-674-39189-5. https://books.google.com/books?id=xJ-lzU_nj_MC&pg=PA118। আহৰণ কৰা হৈছে: 26 September 2016.\n↑ Rajiv Kumar and Anil Kumar (2010), A UNIQUE SŪRYA CARVING ON AŚOKAN RAILINGS AT BODHGAYA Archived 11 October 2016 at the Wayback Machine Annals of the Bhandarkar Oriental Research Institute, Vol. 91, pp. 87-89\n↑ R. T. Vyas; Umakant Premanand Shah (1995). Studies in Jaina Art and Iconography and Allied Subjects. Abhinav Publications. পৃষ্ঠা. 23–24. ISBN 978-81-7017-316-8. https://books.google.com/books?id=fETebHcHKogC&pg=PA23। আহৰণ কৰা হৈছে: 26 September 2016.\n↑ Journal, Volumes 11-14. Asiatic Society. 1969. পৃষ্ঠা. 131.\n↑ Roshen Dalal (2010). Hinduism: An Alphabetical Guide. Penguin Books India. পৃষ্ঠা. 89. ISBN 978-0-14-341421-6. https://books.google.com/books?id=DH0vmD8ghdMC। আহৰণ কৰা হৈছে: 26 September 2016.\n↑ J. Gordon Melton (2011). Religious Celebrations: An Encyclopedia of Holidays, Festivals, Solemn Observances, and Spiritual Commemorations. ABC-CLIO. পৃষ্ঠা. 547–548. ISBN 978-1-59884-205-0. https://books.google.com/books?id=KDU30Ae4S4cC&pg=PA547। আহৰণ কৰা হৈছে: 8 March 2017. , Quote: "Makar Sankranti isafestival held across India, underavariety of names, to honour the god of the sun, Surya."\n↑ Diana L. Eck (2013). India: A Sacred Geography. Random House. পৃষ্ঠা. 152–154. ISBN 978-0-385-53192-4. https://books.google.com/books?id=PyC4o7i9tnEC&pg=PA153। আহৰণ কৰা হৈছে: 8 March 2017.\n↑ James G. Lochtefeld (2002). The Illustrated Encyclopedia of Hinduism: N-Z. The Rosen Publishing Group. পৃষ্ঠা. 514. ISBN 978-0-8239-3180-4. https://archive.org/details/illustratedencyc0000loch.\n↑ Pathak, Ratnesh K., Humes, Cynthia Ann, "Lolark Kund: Sun and Shiva Worship in the City of Light", in Living Banaras: Hindu Religion in Cultural Context, Eds. Bradley R. Hertel, Cynthia Ann Humes, pp. 206-211, 1993, SUNY Press, আই.এচ.বি.এন. 0791413314, 9780791413319, google books Archived 11 October 2020 at the Wayback Machine\n↑ Atkins, Samuel D. (1938). "A Vedic Hymn to the Sun-God Sūrya: (Translation and Exegesis of Rig-Veda 1. 115)". Journal of the American Oriental Society খণ্ড 58 (3): 419–434. doi:10.2307/594607.\n↑ Arthur Anthony Macdonell (1898). Vedic Mythology. Motilal Banarsidass (1996 Reprint). পৃষ্ঠা. 30–31. ISBN 978-81-208-1113-3. https://books.google.com/books?id=b7Meabtj8mcC। আহৰণ কৰা হৈছে: 26 September 2016.\n↑ Constance Jones; James D. Ryan (2006). Encyclopedia of Hinduism. Infobase Publishing. পৃষ্ঠা. 472. ISBN 978-0-8160-7564-5. https://books.google.com/books?id=OgMmceadQ3gC&pg=PA472.\n↑ Jamison, Stephanie W. (2014). The Rigveda: The Earliest Religious Poetry of India. Oxford University Press. পৃষ্ঠা. 45. ISBN 9780199370184.\n↑ 23.0 23.1 Macdonell, Arthur Anthony (1897). Vedic Mythology. Oxford University Press. পৃষ্ঠা. 30–31.\n↑ Barbara A. Weightman (1996), Sacred Landscapes and the Phenomenon of Light Archived 11 October 2016 at the Wayback Machine, Geographical Review, Vol. 86, No. 1 (Jan. 1996), pages 59-71\n↑ Jan Gonda (1969), The Hindu Trinity Archived 25 April 2020 at the Wayback Machine, Anthropos, Bd. 63/64, H. 1/2, (1968/1969), pages 216, 219 with footnote 51, 212-226\n↑ 26.0 26.1 H. W. Bodewitz (1976). The Daily Evening and Morning Offering (Agnihotra) According to the Brāhmanas. Motilal Banarsidass. পৃষ্ঠা. 36–39 with notes. ISBN 978-81-208-1951-1. https://books.google.com/books?id=8hmmCoxGmX4C&pg=PA36। আহৰণ কৰা হৈছে: 26 September 2016.\n↑ Roy W. Perrett (2001). Indian Philosophy: Theory of value. Routledge. পৃষ্ঠা. 182–183. ISBN 978-0-8153-3612-9. https://books.google.com/books?id=61gqCISiFAQC। আহৰণ কৰা হৈছে: 26 September 2016.\n↑ Henk Bodewitz (1997), Jaiminīya Brāhmaṇa I, 1–65: Translation and Commentary, Brill Academic, আই.এচ.বি.এন. 978-9004036048, pp. 328–329, 254-258\n↑ JC Heesterman (1985), The Inner Conflict of Tradition: Essays in Indian Ritual, Kinship, and Society, University of Chicago Press, আই.এচ.বি.এন. 978-0226322995, pp. 93–94, link গুগুল বুকচ্‌ত\n↑ Patrick Olivelle (1992), The Samnyasa Upanisads: Hindu Scriptures on Asceticism and Renunciation, Oxford University Press, আই.এচ.বি.এন. 978-0195070453, pp. 147–151\n↑ G. B. Milner (2005). Natural Symbols in South East Asia. Routledge. পৃষ্ঠা. 129–130. ISBN 978-1-135-75287-3. https://books.google.com/books?id=gYuRAgAAQBAJ। আহৰণ কৰা হৈছে: 26 September 2016.\n↑ 34.0 34.1 34.2 Ebenezer Burgess (1989). P Ganguly, P Sengupta. ed. Sûrya-Siddhânta: A Text-book of Hindu Astronomy. Motilal Banarsidass (Reprint), Original: Yale University Press, American Oriental Society. পৃষ্ঠা. vii–xi. ISBN 978-81-208-0612-2. https://books.google.com/books?id=W0Uo_-_iizwC। আহৰণ কৰা হৈছে: 26 September 2016.\n↑ Lionel D. Barnett (1994). Antiquities of India: An Account of the History and Culture of Ancient Hindustan. Asian Educational Services. পৃষ্ঠা. 190–192. ISBN 978-81-206-0530-5. https://books.google.com/books?id=x40mwFwgK44C&pg=PA190। আহৰণ কৰা হৈছে: 26 September 2016.\n↑ Ebenezer Burgess (1989). P Ganguly, P Sengupta. ed. Sûrya-Siddhânta: A Text-book of Hindu Astronomy. Motilal Banarsidass (Reprint), Original: Yale University Press, American Oriental Society. পৃষ্ঠা. ix-xi, xxix. ISBN 978-81-208-0612-2. https://books.google.com/books?id=W0Uo_-_iizwC। আহৰণ কৰা হৈছে: 26 September 2016.\n↑ J Fleet (1911). "Arbhatiya". Journal of the Royal Asiatic Society of Great Britain and Ireland (Cambridge University Press for the Royal Asiatic Society): 794–799. https://books.google.com/books?id=1LssAAAAIAAJ। আহৰণ কৰা হৈছে: 26 September 2016.\n↑ 38.0 38.1 38.2 Ebenezer Burgess (1989). P Ganguly, P Sengupta. ed. Sûrya-Siddhânta: A Text-book of Hindu Astronomy. Motilal Banarsidass (Reprint), Original: Yale University Press, American Oriental Society. পৃষ্ঠা. 26–27. ISBN 978-81-208-0612-2. https://books.google.com/books?id=W0Uo_-_iizwC। আহৰণ কৰা হৈছে: 26 September 2016.\n"https://as.wikipedia.org/w/index.php?title=সূৰ্য_(দেৱতা)&oldid=295321"ৰ পৰা অনা হৈছে\nএই পৃষ্ঠাখন ০৯ ছেপ্টেম্বৰ, ২০২১ তাৰিখে ১৪:৪০ বজাত অন্তিম সংশোধন কৰা হৈছিল।


গৰ্ভৱতী মহিলাই Misart H সুৰক্ষিত ভাবে গ্ৰহণ কৰিব পাৰে।\nMisart H এ স্তনপান কৰোৱাৰ সময়ত কোনো ক্ষতিকৰ প্ৰভাব নেপেলায়।\nMisart Hৰ পাৰ্শ্ব-প্ৰতিক্ৰিয়াই কেতিয়াবাহে বৃক্ক ক প্ৰভাবিত কৰে।\nMisart Hৰ কলিজা ৰ ওপৰত মৃদু পাৰ্শ্ব-প্ৰতিক্ৰিয়া আছে।\nMisart Hৰ পাৰ্শ্ব-প্ৰতিক্ৰিয়াই কেতিয়াবাহে হৃদয় ক প্ৰভাবিত কৰে।\nনহয়, Misart H আসক্তি সৃষ্টি কাৰক বুলি কোনো সাক্ষ্য নাই।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Misart H লোৱা উচিত।\nMisart H সৈতে লোৱা কেতবোৰ খাদ্যই প্ৰতিক্ৰিয়াত সালসলনি ঘটাব পাৰে। এয়া ডাক্তৰৰ সৈতে আলোচনা কৰি লওক।\nMisart Hৰ সৈতে মদ্যপান কৰাটোৱে আপোনাৰ দেহত হানিকাৰক প্ৰভাৱ পেলাব পাৰে।\nMisart H ৰ অনুকল্প - Substitutes for Misart H in Assamese\nআপুনি বা আপোনাৰ পৰিয়ালৰ কোনোবাই Misart H লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Misart H ব্যৱহাৰ কৰিছিল নেকি?\nআপুনি কিমান পৰিমাণে Misart H সেৱন কৰিছিল?\nআপুনি Misart H ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Misart H সেৱন কৰে?


Ukrainian farmer steals Russian tank being pulled byatractor | Ukraine War Viral Video : ৰুছ সেনাৰ টেংক ট্ৰেক্টেৰেৰে চুৰ কৰি লৈ গ'ল ইউক্ৰেইনৰ খেতিয়কে, চাওক ভাইৰেল ভিডিঅ'– News18 assam\nUkraine War Viral Video : ৰুছ সেনাৰ টেংক ট্ৰেক্টেৰেৰে চুৰ কৰি লৈ গ'ল ইউক্ৰেইনৰ খেতিয়কে, চাওক ভাইৰেল ভিডিঅ'\nঅষ্ট্ৰিয়াৰ ইউক্ৰেইনৰ ৰাষ্ট্ৰদূত ওলেজাণ্ডাৰ শ্বাৰ্বাই শ্বেয়াৰ কৰে এই ভিডিঅ'।\nLast Updated : February 28, 2022, 20:36 IST\nযুদ্ধৰ কৰুণ খবৰৰ মাজতে এটা খবৰে সৃষ্টি কৰিছে কিছু হাঁহিৰ খোৰাক। ৰাছিয়াৰ সৈন্যই ইউক্ৰেইনৰ কেইবাখনো চহৰত (Russia-Ukraine War) সঘনাই আক্ৰমণ চলাই থকাৰ সময়ৰ এই ঘটনা। প্ৰায় ১,০০,০০০ ৰাছিয়াৰ সৈন্যই তেওঁলোকৰ অস্ত্ৰ-শস্ত্ৰ লৈ ইউক্ৰেইন সীমান্তত প্ৰৱেশ কৰিছে যদিও বহু গাড়ী তেল শেষ হোৱাৰ পিছত ৰাছিয়াৰ সৈন্যসকলে বাটতে থিয় কৰাই থয়। এনে বহুতো ভিডিঅ' ওলাইছে ছচিয়েল মিডিয়াত। ইয়াৰ মাজতে এটা ভিডিঅ' পোহৰলৈ আহিছে, য'ত দেখা গৈছে ইউক্ৰেইনৰ এজন কৃষকে তেওঁৰ ট্ৰেক্টৰেৰে ৰাছিয়ান টেংক এখন চুৰ কৰিছে (a viral video ofaRussian tank)।\nঅষ্ট্ৰিয়াৰ ইউক্ৰেইনৰ ৰাষ্ট্ৰদূত ওলেজাণ্ডাৰ শ্বাৰ্বাই (Olexander Scherba) শ্বেয়াৰ কৰে এই ভিডিঅ'। ভিডিঅ'ত দেখা গৈছে যে ইউক্ৰেইনৰ এজন কৃষকে আক্ৰমণৰ মাজতে ৰাছিয়ান টেংকখন চুৰি কৰি পলাইছে। এজন ব্যক্তিয়েও ট্ৰেক্টৰৰ সৈতে দৌৰি থকা দেখা গৈছে। ভিডিঅ'টোৰ শিৰোনামটোত লিখা আছে, "যদি সঁচা হয়, ই হ'ব প্ৰথম টেংক, যিটো এজন কৃষকে চুৰি কৰিছে।"\nএই ভিডিঅ'টো ছ'চিয়েল মিডিয়াত শ্বেয়াৰ কৰাৰ পিছত মানুহে যথেষ্ট আনন্দ পাইছে। বহু লোকে কৈছে যে এইটো সঠিক নহ'লেও ই এতিয়াও আমাক হাঁহিবলৈ বাধ্য কৰি আছে। এজন ব্যৱহাৰকাৰীয়ে কৈছিল, "মই আশা কৰোঁ এইটো সঠিক। এই সপ্তাহত ভয়ংকৰ আক্ৰমণ আৰম্ভ হোৱাৰ পিছত মই প্ৰথমবাৰৰ বাবে হাঁহিছোঁ।" আৰু বহুতো ব্যৱহাৰকাৰীয়ে কৈছিল যে তেওঁলোকে ভিডিঅ'টো দেখি হাঁহি ৰখাব পৰা নাছিল (Ukrainian Farmer Stealing A Russian Tank)।\nI haven't laughed this hard inareally long time. That is fantastic!\n— preising 🌻💙💛 (@preising) February 27, 2022\nকিয়েভত ভয়ংকৰ যুঁজ অব্যাহত আছে\nইফালে, ৰাজধানী কিয়েভক লৈ তীব্ৰ যুঁজ চলি আছে। ইউক্ৰেইনৰ সামৰিক বাহিনীয়ে সোমবাৰে কয় যে কিয়েভৰ পৰিস্থিতি এতিয়াও নিয়ন্ত্ৰণত আছে। ইউক্ৰেইনৰ সেনাৰ স্থল বাহিনীয়ে ফেচবুকত পোষ্ট কৰি কয়, "ইউক্ৰেইনৰ সেনাৰ নিয়ন্ত্ৰণত আছে কিয়েভ।" আনহাতে ইউক্ৰেইন আৰু ৰাছিয়াৰ মাজত আলোচনা বেলাৰুচত চলি আছে।\nFirst published: February 28, 2022, 20:31 IST\nRussia Ukraine WarViral Video


দেহ ব্যৱসায়ৰ দেশজোৰা নেটৱৰ্ক চলোৱা কি এই ‘জামতাৰা’? -\nHomeআঞ্চলিকদেহ ব্যৱসায়ৰ দেশজোৰা নেটৱৰ্ক চলোৱা কি এই ‘জামতাৰা’?\nদেহ ব্যৱসায়ৰ দেশজোৰা নেটৱৰ্ক চলোৱা কি এই ‘জামতাৰা’?\nদেহ ব্যৱসায়ৰ দেশজোৰ নেটৱৰ্ক চলোৱা কি এই ‘জামতাৰা’?\nগুৱাহাটী : মহানগৰীত চলি থকা অনলাইন দেহ ব্যৱসায়ৰ মূল কেন্দ্ৰ ‘জামতাৰা’৷ ‘জামতাৰা’ৰ পৰা নিয়ন্ত্ৰণ অনলাইন পোৰ্টেল৷ সমগ্ৰ দেশতে আছে এই চক্ৰৰ বৃহৎ নেটৱৰ্ক৷ টুইটাৰ আৰু ফেচবুকত বিজ্ঞাপন দি ৰাজ্যত দেহ ব্যৱসায় চলোৱা এটা বৃহৎ চক্ৰৰ তথ্য পোহৰলৈ আহিছিল ক্ৰাইম ব্ৰাঞ্চৰ অনুসন্ধানত৷ এই চক্ৰটোৰ মাষ্টাৰ মাইণ্ড বুলি ভৱা মুকুল ভৰদ্বাজ ওৰফে বোম বোমক সোমবাৰে বিহাৰৰ পৰা গ্ৰেপ্তাৰ কৰিছিল ক্ৰাইম ব্ৰাঞ্চে৷\n‘ট্ৰানজিত ৰিমাণ্ড’ত গুৱাহাটীলৈ লৈ আনি ক্ৰাইম ব্ৰাঞ্চে মাৰাথন জেৰা অব্যাহত ৰাখিছে এই বোম বোম ওৰফে মুকুলক৷ জেৰাত অনলাইন দেহ ব্যৱসায়ৰ জামতাৰা লিংক পোহৰলৈ আহিছে৷ Phishing Capital of India বুলিয়েই পৰিচিত এই জামতাৰা৷ জামতাৰাৰ ওপৰত প্ৰস্তুত হৈছে কেইবাখনো চিনেমা-ৱেব চিৰিজ৷ এই জামতাৰাৰ পৰাই নিয়ন্ত্ৰণ হয় অনলাইন দেহ ব্যৱসায়ৰ পোৰ্টেল৷\nক্ৰাইম ব্ৰাঞ্চৰ জেৰাত এই কথা স্বীকাৰ কৰিছে বিহাৰৰ এইজন বোম বোমে৷ জামতাৰাৰ সুনীল কুমাৰে নিয়ন্ত্ৰণ কৰে দেহ ব্যৱসায়ৰ পোৰ্টেল৷ ছ’চিয়েল মিডিয়াত বিজ্ঞাপন প্ৰচাৰ কৰে সুনীল কুমাৰে৷ আৰু গ্ৰাহকৰ সৈতে কথা পাতি ধন সংগ্ৰহ কৰে বোম বোমে৷ জামতাৰাৰ পৰা নিয়ন্ত্ৰণ হোৱা এই অনলাইন দেহ ব্যৱসায় কেৱল অসমতেই নহয়, দেশৰ প্ৰতিখন চহৰতেই আছে এই চক্ৰটোৰ এজেন্ট৷ এই কথাও স্বীকাৰ কৰিছে বোম বোমে৷\nPrevious articleবনকৰ্মীৰ গাড়ী, হাতীক আক্ৰমণ আহত গঁড়ৰ\nNext articleকিমান কাৰ্যকৰী ক’ভিড প্ৰতিষেধক? চাওক নতুন তথ্য


एक साल में बाइबल - ইণ্ডিয়ান ৰিভাইচ ভাৰচন - अक्टूबर 8\n1. এয়েই আছিল হিল্কিয়াৰ পুত্র যিৰিমিয়াৰ বাক্য, যিজনে এই পুস্তক লিখিছিল। তেওঁ বিন্যামীন ফৈদৰ প্ৰদেশত থকা অনাথোৎ নিবাসীৰ এজন পুৰোহিত আছিল।\n2. যিহূদা দেশৰ ৰজা আমোনৰ পুত্ৰ যোচিয়াৰ ৰাজত্ব কালৰ ত্ৰয়োদশ বছৰ ধৰি যিহোৱাই তেওঁৰ এই বাক্যবোৰ যিৰিমিয়ালৈ দিবলৈ আৰম্ভ কৰিছিল।\n3. যোচিয়াৰ পুত্ৰ যিহূদাৰ যিহোয়াকীম ৰজাৰ শাসন কালত আৰু যোচিয়াৰ পুত্ৰ যিহূদাৰ চিদিকিয়া ৰজাৰ ৰাজত্ব কালৰ একাদশ বছৰৰ শেষলৈকে, তেওঁৰ ওচৰলৈ যিহোৱাৰ বাক্য আহি আছিল। এয়েই বছৰৰ পঞ্চম মাহ আছিল যেতিয়া যিৰূচালেমৰ লোকসকলক বাবিলনলৈ দেশান্ততৰ কৰি নিয়া হৈছিল।\n4. এদিনাখন যিহোৱাই এই বাক্য মোলৈ দিছিল:\n5. বোলে, “তোমাৰ মাতৃৰ গৰ্ভত তোমাক নিৰ্ম্মাণ কৰাৰ আগতে মই তোমাক জানিলোঁ। আৰু তুমি গৰ্ভৰ পৰা বাহিৰ হোৱা আগতে মোৰ গৌৰৱৰ অৰ্থেই মই তোমাক পৃথক কৰিলোঁ; আৰু মই তোমাক মোৰ ভাববাদী হবলৈ নিযুক্ত কৰিলোঁ গোটেই জাতিবোৰৰ বাবে।”\n6. তেতিয়া মই ক’লোঁ, “হায় হায় মোৰ প্ৰভু যিহোৱা, আপুনি বুজা নাই নে, যে আপোনাৰ কাৰণে কথা কবলৈ মই যোগ্য নহওঁ? কিয়নো মই নিচেই ডেকা!”\n7. যিহোৱাই উত্তৰ দি ক’লে, “তুমি এনে কথা নকবা, কিয়নো, মই তোমাক যিসকলৰ ওচৰলৈ পঠিয়াম, তেওঁলোকৰ প্রত্যেকজনৰ গুৰিলৈ তুমি যাবই লাগিব, আৰু তোমাক যি যি আজ্ঞা কৰিম, সেই সকলোকে তুমি তেওঁলোকক কবই লাগিব।\n8. তুমি যিসকলক কথা ক’বা, তেওঁলোকলৈ ভয় নকৰিবা, কিয়নো তেওঁলোকৰ দ্বাৰাই অনিষ্ট হোৱাৰ পৰা মই তোমাক সুৰক্ষা দিম। আৰু এইয়া নিশ্চয়কে ঘটিব, কিয়নো মই যিহোৱাই ইয়াকে ক’লো।\n9. তেতিয়া যিহোৱাই নিজ হাত মেলি মোৰ মুখ স্পৰ্শ কৰিলে আৰু মোক ক’লে, চোৱা, মই মোৰ বাক্য তোমাৰ মুখত দিলোঁ;\n10. চোৱা, উঘালিবলৈ আৰু ভাঙিবলৈ, বিনষ্ট কৰিবলৈ আৰু উৎপাত কৰিবলৈ, সাজিবলৈ আৰু ৰুবলৈ, জাতিবোৰৰ আৰু ৰজাসকলৰ ওপৰত মই আজি তোমাক নিযুক্ত কৰিলোঁ।\n11. তেতিয়া যিহোৱাৰ বাক্য মোৰ ওচৰলৈ আহিল, বোলে, “হে যিৰিমিয়া, তুমি কি দেখিছা?” তাতে মই ক’লোঁ, “বাদাম গছৰ এডাল ডাল দেখিছোঁ।”\n12. যিহোৱাই ক’লে, “ঠিকেই দেখিছা। কিয়নো ‘বাদাম’ শব্দটো ‘সজাগতা’ শব্দটোৰ লগত মিল আছে, অৰ্থাৎ যি ঘটিবলৈ আছে মই তালৈ সজাগ হৈ আছোঁ, আৰু জাতিবোৰ ধ্বংশ হোৱাৰ বাবে মোৰ বাক্য সিদ্ধ কৰিবলৈ সজাগে আছোঁ।”\n13. তেতিয়া পুনৰ যিহোৱাৰ বাক্য মোৰ ওচৰলৈ আহিল, বোলে, “এতিয়া তুমি কি দেখিছা?” মই উত্তৰ দি ক’লোঁ, “মই এটা ঘূৰণীয়া পাত্র দেখিছোঁ য’ত উতলি থকা পানীৰে পৰিপূৰ্ণ হৈ আছে। দক্ষিণ ফালৰ পৰা তাৰ মুখ ফালে কাতি হৈ আছে।”\n14. যিহোৱাই উত্তৰ দি ক’লে, “হয়! ইয়াৰ অৰ্থ হ’ল, ঘূৰণীয়া পাত্রৰ পৰা উতলা পানী ঢলাৰ দৰে, উত্তৰ দিশৰ পৰা এই আটায় দেশ-নিবাসীলৈ অমঙ্গলৰে বিয়পি পৰিব।\n15. মই কি কৈ আছোঁ, তাক শুনা: যিহূদাৰ উত্তৰ দিশত থকা ৰাজ্যবোৰৰ পৰা যিৰূচালেমলৈ আহিবলৈ মাতি পঠিয়াম। তেওঁলোকৰ ৰজাসকলে আহি যিৰূচালেমৰ দুৱাৰবোৰৰ সোমোৱা ঠাইত আৰু তাৰ চাৰিওফালে থকা গড়বোৰৰ সন্মূখত, আৰু আটাই নগৰবোৰৰ সন্মূখত নিজ নিজ সিংহাসন স্থাপন কৰি, এতিয়া তেওঁলোক যিহূদাৰ ৰজা বুলি, নিৰ্দেশ দিব।\n16. তেতিয়া মই তেওঁলোকৰ আটাই দুষ্টতাৰ কাৰণে মোৰ লোকসকলৰ বিৰুদ্ধে মোৰ দণ্ডাজ্ঞা প্ৰচাৰ কৰিম; কিয়নো তেওঁলোকে মোক পৰিত্যাগ কৰি ইতৰ দেৱতাবোৰৰ আগত ধূপ জ্বলাইছে। আৰু তেওঁলোকে নিজ নিজ হাতেৰে নির্মান কৰা মূর্তিৰ আগত প্ৰণিপাত কৰিছে!\n17. এই হেতুকে তুমি কঁকাল বান্ধি কামলৈ বুলি সাজো হোৱা! মই তোমাক যি যি আজ্ঞা কৰোঁ, সেই সকলোকে যিহূদাৰ লোকসকলক কোৱা। তেওঁলোকৰ আগত ব্যাকুল নহ’বা, যদি হোৱা, মই তেওঁলোকৰ আগত উদাহৰণ ৰূপে তোমালৈকো দণ্ডাজ্ঞা দিম!\n18. কিয়নো শুনা! মই আজি সমুদায় দেশৰ, যিহূদাৰ ৰজাসকলৰ, ইয়াৰ অধ্যক্ষসকলৰ, পুৰোহিতসকলৰ আৰু দেশৰ সাধাৰণ লোকসকলৰ বিৰুদ্ধে তোমাক দৃঢ় নগৰ, লোহাৰ স্তম্ভ আৰু পিতলৰ গড়স্বৰূপ কৰিলোঁ।\n19. তেওঁলোকে তোমাৰ বিৰুদ্ধে যুদ্ধ কৰিব, কিন্তু তোমাক ঘটোৱাব নোৱাৰিব, কিয়নো মই তোমাৰ লগত থাকিম আৰু তোমালোকক উদ্ধাৰ কৰিম। আৰু ই নিশ্চয়কৈ ঘটিব কিয়নো মই, যিহোৱাই ইয়াকে ক’লো!”\n1. যিহোৱাই আৰু এটি বাক্য মোক দিলে,\n2. যেন, কাণে শুনাকৈ যিৰূচালেমৰ প্রতিজনলৈ এই কথা প্ৰচাৰ কৰা হয়। আৰু তেওঁ কৈছিল যে, মই যেন এই কথা তেওঁলোকক কওঁ: “মই, যিহোৱাৰ, অতি পুৰ্বে তুমি মোক মানি চলা আৰু আমাৰ অংগীকাৰত বিশ্বাস কৰা সেই সকলো কথা মোৰ মনত আছে। বাগ্দান কৰা কালত কন্যাই দৰাক কৰাৰ দৰে মোক আনন্দিত কৰিছিলা; তুমি মোক প্রেম কৰিছিলা, আৰু মৰুভূমিৰ মাজেৰে মোৰ পাছে পাছে তুমি গমন কৰিছিলা;\n3. সেই কালত তুমি ইস্রায়েল মোলৈ নিলগে আছিলা; শস্যৰ প্ৰথমে পকা ফলৰ গৰাকি হোৱাৰ দৰে তোমালোক মোৰ আছিলা। যিসকলে মোৰ লোকসকলক অনিষ্ট কৰিছিল, তেওঁলোকৰ প্রতি দণ্ডাজ্ঞা দিবলৈ আৰু দুৰ্যোগ পঠিয়াবলৈ মই প্রতিজ্ঞা কৰিছিলোঁ। মই, যিহোৱাই কৈছিলোঁ যে, এইবোৰ ঘটিব, ঠিক তেনেদৰেই এইবোৰ অমঙ্গল ঘটিব।”\n4. হে যাকোবৰ বংশ, হে ইস্রায়েলৰ আটাই লোকসকল,\n5. যিহোৱাই কি কৈছে, সেই বাক্য শুনা: “যিহোৱাই তোমালোকৰ পূৰ্বপুৰুষসকলে কি অন্যায় পালে, যে, তেওঁলোক মোৰ পৰা আঁতৰ হৈ গৈ, অসাৰৰ পাছত চলি অসাৰ হল?\n6. তেওঁলোকে নকলে, যে, যি জনাই মিচৰ দেশৰ পৰা আমাক উলিয়াই আনিছিল, যি জনাই মৰুভূমিৰ মাজেদি, বালুকাময় আৰু গুহাময় দেশৰ মাজেদি, খৰাং আৰু মৃত্যুচ্ছায়াস্বৰূপ দেশৰ মাজেদি পথিক নচলা আৰু নিবাসী নথকা দেশৰ মাজেদি আমাক লৈ আহিছিল, সেই যিহোৱা ক’ত?\n7. মই তোমালোকক এখন উদ্যানময় দেশলৈ, তাৰ ফল আৰু উত্তম উত্তম বস্তু ভোজন কৰিবলৈ আনিছিলোঁ, কিন্তু যেতিয়া তোমালোকে সোমালা, তেতিয়া তোমালোকে মোৰ দেশ অশুচি কৰিলা আৰু মোৰ আধিপত্য ঘিণলগীয়া কৰিলা।\n8. ‘এতিয়া যিহোৱা ক’ত’ বুলি তোমালোকৰ পুৰোহিতসকলে নক’লে, আৰু ব্যৱস্থাত পাৰ্গতলোকে মোক নাজানিলে, আৰু তোমালোককৰ পালকসকলেও মোৰ বিৰুদ্ধে অধৰ্ম-আচৰণ কৰিলে, আৰু ভাববাদীসকলেও বালৰ নামেৰে ভাববাণী প্ৰচাৰ কৰিলে আৰু অনুপকাৰী বস্তুৰ পাছত চলিলে।”\n9. এই হেতুকে, যিহোৱাই কৈছে, মই তোমালোকৰ লগত আৰু প্ৰতিবাদ কৰিম, আৰু তোমালোকৰ পো-নাতিসকলৰ সৈতেও প্ৰতিবাদ কৰিম।\n10. কিয়নো, তোমালোকে কিত্তীম দ্বীপবোৰলৈ পাৰ হৈ গৈ চোৱা, আৰু কেদৰলৈ মানুহ পঠোৱা, তাত এনেকুৱা কথা কৈছে নে নাই তাক চোৱা ভালকৈ বিবেচনা কৰা, তেওঁলোকৰ দেশৰ কোনো লোকে এনে কাম কৰা নাই, যিবিলাক তোমালোকৰ লোকসকলে কৰিলে!\n11. যিবোৰ ঈশ্বৰ নহয়, এনে দেৱতাবোৰক কোনো এক জাতিয়ে জানো সলনি কৰিছিল? কিন্তু মোৰ প্ৰজাসকলে উপকাৰ নকৰা বস্তুৰ লগত নিজৰ গৌৰৱ সলনি কৰিলে।\n12. যিহোৱাই কৈছে, হে আকাশ-মণ্ডল, ইয়াত বিস্ময় মানা, ভয়ত নোম শিয়ৰোৱা, অতিশয় তধা লগা।\n13. কিয়নো মোৰ প্ৰজাসকলে দুটা দোষ কৰিলে; তেওঁলোকে জীৱন্ত জলৰ ভুমুকস্বৰূপ মোক ত্যাগ কৰিলে, আৰু তেওঁলোকে নিজৰ কাৰণে জলাধাৰ, পানী ৰাখিব নোৱাৰা ভগা জলাধাৰ খানিলে।\n14. ইস্ৰায়েল জানো বন্দী? বা তেওঁলোক জানো ঘৰ-ওপজা বন্দী?\n15. তেন্তে তেওঁলোকে কিয় লুটদ্ৰব্য হৈছে? ডেকা সিংহবোৰে তাৰ ওপৰত গৰ্জ্জিছে, গৰ্জ্জন কৰিছে; সিহঁতে তাৰ দেশ উচ্ছন্ন কৰিলে। তাৰ নগৰবোৰ দগ্ধ হৈ নিবাসীহীন হৈছে।\n16. নোফৰ আৰু তহ্পন্হেচৰ সন্তান সকলেও তোমালোকৰ মূৰৰ তালু টকলা কৰিলে।\n17. তোমাৰ ঈশ্বৰে তোমাক পথেদি লৈ যোৱা সময়ত তোমাৰ ঈশ্বৰ যিহোৱাক তুমি পৰিত্যাগ কৰাত, তুমি জানো নিজে নিজক ইয়াক ঘটোৱা নাই?\n18. আৰু এতিয়া চীহোৰ ৰ জল পান কৰিবলৈ মিচৰৰ বাটত তোমাৰ কি কাম আছে? আৰু ফৰাৎ নদীৰ জল পান কৰিবলৈ অচুৰৰ বাটত তোমাৰ কি কাম আছে?\n19. তোমাৰ নিজ দুষ্টতাই তোমাক শাস্তি দিব, আৰু তোমাৰ অপথে যোৱাই তোমাক ধমকি দিব। এই হেতুকে তুমি ঈশ্বৰ যিহোৱাক ত্যাগ কৰা আৰু অন্তৰত মোৰ ভয় নৰখা যে বেয়া আৰু তিতা, ইয়াক জ্ঞাত হৈ বুজা, এয়ে প্ৰভু বাহিনীসকলৰ যিহোৱাৰ বচন।\n20. কিয়নো বহুকাল হ’ল, তুমি তোমাৰ যুৱলি ভাঙিলা; আৰু যোঁত-জৰী চিঙি ক’লা, “মই পৰাধীন নহম,” কাৰণ তুমি প্ৰত্যেক ওখ পৰ্ব্বতত, আৰু কেঁচাপতীয়া গছৰ তলত মূৰ দোৱাই বেশ্যাকৰ্ম কৰিলা।\n21. তথাপি মই তোমাক উত্তম দ্ৰাক্ষালতা বুলি, সকলোভাবে প্ৰকৃত গুটি বুলি ৰুইছিলোঁ; তেন্তে তুমি কেনেকৈ মোৰ গুৰিত বিজাতীয় দ্ৰাক্ষালতাৰ নৰম ডালত পৰিবৰ্ত্তন হলা?\n22. কিয়নো যদিও খাৰেৰে নিজৰ গা ধোৱা, আৰু অনেক চাবোন লগোৱা, তথাপি মোৰ দৃষ্টিত তোমাৰ অপৰাধ দাগস্বৰূপ হৈ থাকিব, এয়েই সত্য, কিয়নো ইয়াক প্ৰভু যিহোৱাই কৈছে।\n23. তুমি কেনেকৈ কব পৰা, যে, মই অশুচি নহওঁ, বালদেৱতাবোৰৰ পাছত চলা নাই? উপত্যকাত কৰা তোমাৰ আচাৰ-ব্যৱহাৰ চোৱা, তুমি কি কৰিলা, তাক জ্ঞাত হোৱা; তুমি তোমাৰ পথত পকোৱা-পকিকৈ ভ্ৰমি ফুৰোঁতা এজনী বেগীউটৰ নিচিনা।\n24. তুমি নিজ অভিলাষত বায়ু সুঙি ফুৰা অৰণ্যত অভ্যাস হোৱা এজনী বনৰীয়া গাধৰ নিচিনা; তাই কামাতুৰ হোৱা সময়ত কোনে তাইক ওলোটাব পাৰে? তাইলৈ অভিলাষ কৰি বিচৰাবোৰে ভাগৰ নাপাব, তাইৰ নিয়মিত মাহত তাইক পাব।\n25. তুমি তোমাৰ ভৰি পইজাৰ নোহোৱা হবলৈ, আৰু ডিঙিৰ নলী শুকান হবলৈ নিদিবা। কিন্তু তুমি কৈছা, “ইয়াত আশা নাই, সমূলি নাই; কিয়নো মই বিদেশীসকলক প্ৰেম কৰোঁ, তেওঁলোকৰেই পাছত চলিম!”\n26. চোৰ ধৰা পৰিলে যেনেকৈ সি লাজত পৰে, তেনেকৈ ইস্ৰায়েল বংশই লাজ পাইছে। তেওঁলোক, তেওঁলোকৰ ৰজা, অধ্যক্ষ, পুৰোহিত আৰু ভাববাদীসকলে লাজ পাইছে।\n27. তেওঁবিলাক প্ৰতিজনে এডোখৰ কাঠক, ‘তুমি মোৰ পিতৃ!’ এইবুলি, আৰু এটা শিলক, তুমি মোক উৎপন্ন কৰিলা ‘তুমি মোৰ মাতৃ!’ এইবুলি কয়; কিয়নো তেওঁলোকে মোৰ ফালে মূৰ নকৰি পিঠিহে দিলে; কিন্তু আপদৰ দিনত তেওঁলোকে কব, তুমি উঠি আমাক উদ্ধাৰ কৰা!\n28. তুমি নিজৰ কাৰণে যি দেৱতাবোৰ সাজিলা, তোমাৰ সেই দেৱতাবোৰ ক’ত? সেইবোৰেই উঠি, যদি পাৰে, তেন্তে আপদৰ সময়ত তোমাক নিস্তাৰ কৰক; কিয়নো হে যিহূদা, তোমাৰ যিমান নগৰ, সিমান তোমাৰ দেৱতা আছে।\n29. যিহোৱাই কৈছে, তোমালোকে কিয় মোৰ লগত প্ৰতিবাদ কৰিছা? তোমালোক সকলোৱেই মোলৈ বিদ্রোহ আচৰণ কৰিছা?\n30. মই তোমালোকৰ সন্তান সকলক বৃথা প্ৰহাৰ কৰিলোঁ; তেওঁলোকে শাস্তি নুবুজিলে; বৰং তোমালোকৰ নিজৰ তৰোৱালেই বিনাশক সিংহৰ দৰেই তোমালোকৰ ভাববাদীসকলক গ্ৰাস কৰিলে।\n31. তেন্তে হে বৰ্ত্তমান কালৰ লোকসকল, তোমালোকে যিহোৱাৰ বাক্য আলোচনা কৰা। ইস্ৰায়েলৰ পক্ষে মই জানো অৰণ্য বা অন্ধকাৰময় দেশস্বৰূপ? তেন্তে মোৰ প্ৰজাসকলে কিয় কয় যে, আমি মুকলি হ’লো, আমি তোমাৰ ওচৰলৈ আৰু নাযাওঁ?’\n32. যুৱতীয়ে জানো নিজৰ অলঙ্কাৰ বা কন্যাই জানো নিজৰ পিন্ধা সাজ পাহৰিব পাৰে? কিন্তু মোৰ প্ৰজাসকলে অসংখ্য দিন মোক পাহৰি আছে।\n33. তুমি প্ৰেম বিচাৰিবলৈ কেনে সুন্দৰৰূপে নিজ পথ যুগুত কৰিছা। এই কাৰণে দুষ্ট স্ত্রীসকলকো তুমি নিজ পথ শিকালা।\n34. তোমাৰ বস্ত্ৰৰ আঁচলতে নিৰ্দ্দোষী দৰিদ্ৰ প্ৰাণীবোৰৰ তেজ পোৱা গৈছে; মই বৰকৈ বিচাৰি বিচাৰি যে তাক পালোঁ, এনে নহয়, কিন্তু সেই সকলোৰে ওপৰত তাক পালোঁ।\n35. তথপি তুমি কৈছা, মই নিৰ্দ্দোষী, অৱশ্যে মোৰ পৰা তেওঁৰ ক্ৰোধ ঘূৰিল। চোৱা, মই পাপ কৰা নাই, তুমি এই কথা কোৱাৰ কাৰণে, মই তোমাৰে সৈতে বিচাৰস্থানত সোমাম।\n36. তুমি তোমাৰ পথ সলনি কৰিবৰ মনেৰে কিয় ইমানকৈ ভ্ৰমণ কৰিছা? তুমি অচুৰৰ পৰা যেনেকৈ লাজ পাইছিলা, তেনেকৈ মিচৰৰ পৰাও লাজ পাবা।\n37. অৱশ্যে তাৰ ওচৰৰ পৰাও মূৰত হাত দি গুচি যাবা; কিয়নো যিহোৱাই তোমাৰ আশ্ৰয়স্থানবোৰ অগ্ৰাহ্য কৰিলে; সেইবোৰত তোমাৰ কুশল নহব।”\n5. যিহোৱা দয়াময় আৰু ধাৰ্মিক; বাস্তৱিক আমাৰ ঈশ্বৰ স্নেহময়।\n6. যিহোৱাই অমায়িক লোকক ৰক্ষা কৰে; মই অসহায় হোৱাত তেওঁ মোক উদ্ধাৰ কৰিলে।\n7. হে মোৰ প্রাণ, তোমাৰ বিশ্ৰাম-স্থানলৈ উভটি যোৱা, কিয়নো যিহোৱাই তোমাক প্ৰচুৰ মঙ্গল কৰিলে।\n8. কাৰণ তুমিয়েই মৃত্যুৰ পৰা প্ৰাণ, চকুলোৰ পৰা মোৰ চকু, উজুটি খোৱাৰ পৰা মোৰ ভৰি ৰক্ষা কৰিলা।\n9. মই জীৱিতসকলৰ দেশত যিহোৱাৰ সাক্ষাতে অহা-যোৱা কৰিম।\n10. যেতিয়া মই কৈছিলোঁ, “মই অতিশয় উৎপীড়িত হৈছোঁ” তেতিয়াও যিহোৱাত মই বিশ্বাসত আছিলোঁ।\n11. মই উদ্বেগ কৰি কৈছিলোঁ, “সকলো মানুহ মিছলীয়া।”\n12. যিহোৱাই মোলৈ কৰা সকলো মঙ্গলৰ পৰিবর্তে মই তেওঁক কি দিম?\n13. মই পৰিত্ৰাণৰ পানপাত্ৰ তুলি ধৰিম, আৰু যিহোৱাৰ নামেৰে প্ৰাৰ্থনা কৰিম;\n14. মই যিহোৱাৰ ওচৰত মোৰ সঙ্কল্পবোৰ পূর্ণ কৰিম; তেওঁৰ সমুদায় লোকৰ সাক্ষাতেই কৰিম।\n1. কাইলৈৰ বিষয়ে অহংকাৰ নকৰিবা; কাৰণ দিনটোত কি হ’ব, সেই বিষয়ে তুমি নাজানা।\n1. শেষতে, হে মোৰ ভাই সকল, প্ৰভুত আনন্দ কৰক। এই একে কথাকে আপোনালোকলৈ লিখিবৰ বাবে মোৰ কোনো সমস্যা হোৱা নাই আৰু সেইবোৰে আপোনালোকক নিৰাপদে ৰাখিব৷\n2. সেই কুকুৰহঁতলৈ সাৱধানে থাকিব৷ সেই দুষ্কৰ্ম্মকাৰী সকলৰ প্ৰতি সাৱধান হওক আৰু যি সকলে ছিন্ন-ভিন্ন কৰিব বিচাৰে, সিহঁতলৈকো সাৱধানে থাকক।\n3. কিয়নো আমি হে প্ৰকৃততে চুন্নৎ হোৱা লোক৷ আমি ঈশ্বৰৰ আত্মাৰে আৰাধনা কৰোঁ আৰু খ্ৰীষ্ট যীচুত গৌৰৱ কৰোঁ আৰু মাংসত একো ভাৰসা নকৰোঁ।\n4. তথাপি মই হ’লে মাংসতো ভাৰসা কৰিলে কৰিব পাৰোঁ৷ কোনোৱে যদি মাংসত ভাৰসা কৰিব পাৰে বুলি ভাবে, তেনেহলে তাতকৈ মই অধিক ভাৰসা কৰিব পাৰোঁ।\n5. মই অষ্টম দিনত চুন্নৎ হোৱা ইস্ৰায়েল জাতিৰ, বিন্যামীন ফৈদৰ, ইব্ৰী সকলৰ মাজৰ এজন আৰু বিধানৰ সম্বন্ধে এজন ফৰীচী৷\n6. মই উদ্যমেৰে মণ্ডলীৰ তাড়নাকাৰী আৰু বিধানৰ ধাৰ্মিকতাৰ সম্বন্ধে নিৰ্দোষী আছিলোঁ৷\n7. কিন্তু মোৰ পক্ষে যি যি লাভ আছিল, সেই সকলোকে খ্ৰীষ্টৰ কাৰণে মই মূল্যহীন যেন মানিলো;\n8. মোৰ প্ৰভু খ্ৰীষ্ট যীচুৰ জ্ঞানৰ উত্তমতাৰ কাৰণে, মই সকলোকে মূল্যহীন যেনহে মানিছো; আৰু তেওঁৰ কাৰণে সকলোকে অগ্ৰাহ্য কৰিলোঁ, যাতে মই তেওঁক লাভ কৰিব পাৰোঁ৷\n9. আৰু এতিয়া মই তেওঁক বিচাৰি পালোঁ৷ মোৰ নিজ ধাৰ্মিকতা, বা বিধানৰ পৰা পোৱা ধাৰ্মিকতাৰে ধাৰ্মিক নহয়; ইয়াৰ পৰিৱৰ্তে মই খ্ৰীষ্টত বিশ্বাস কৰাৰ দ্বাৰাই ঈশ্বৰৰ পৰা পোৱা ধাৰ্মিকতাৰে, ধাৰ্মিক হলোঁ৷\n10. এই ধাৰ্মিকতা তেওঁক জনাৰ যোগেদি তেওঁৰ পুনৰুত্থানৰ শক্তি আৰু তেওঁৰ দুখভোগৰ সহভাগিতাত মই খ্ৰীষ্টৰ মৃত্যুৰ সমৰূপ হৈ তেওঁৰ দ্বাৰাই ৰূপান্তৰিত হৈছোঁ;\n11. যাতে কোনো প্ৰকাৰে মৃত লোকৰ পুনৰুত্থানৰ ভাগী হ’ব পাৰোঁ৷\n12. মই এইবোৰ এতিয়ালৈ গ্ৰহণ কৰিব পৰা নাই, সেই বাবে মই এতিয়াও সিদ্ধ হোৱা নাই; কিন্তু যি কাৰণত খ্ৰীষ্ট যীচুৰ দ্বাৰাই মোক নিয়ন্ত্ৰণ কৰা হ’ল, মই যেন কোনো প্ৰকাৰে সেইবোৰক মোৰ অধীনত কৰিব পাৰোঁ, তাৰ বাবে মই চলি আছোঁ।\n13. হে ভাই সকল, মই যে সেয়া মোৰ অধীনত কৰিলোঁ, সেই বিষয়ে এনে ভাব এতিয়ালৈকে কৰা নাই; কিন্তু মই এই কাম কৰোঁ: পাছত থকা সকলোকে পাহৰি, আগত থকা বোৰলৈহে যত্ন কৰোঁ৷\n14. খ্ৰীষ্ট যীচুত ঈশ্বৰে কৰা স্বৰ্গীয় আমন্ত্ৰণৰ বটাৰ অৰ্থে ঘাইকৈ আগবাঢ়ি গৈ আছোঁ।\n15. এতেকে আমি যিমান সিদ্ধ লোক আছোঁ, সকলোৱে সেইৰূপে ভাবক আৰু যদি কোনো বিষয়ত আপোনালোকৰ অন্য ভাব থাকে, তেনেহলে ঈশ্বৰে সেই বিষয়ে আপোনালোকলৈ প্ৰকাশ কৰিব।\n16. যি কাৰণতেই হওক, আমি যি পথত এইখিনি পালন কৰোঁ, তাতেই যেন অনুসৰণ কৰি চলোঁ।\n17. হে ভাই সকল, আপোনালোকেও মোৰ অনুকাৰী হওক আৰু আপোনালোকৰ আৰ্হি স্বৰূপ যি আমি, আৰু আমাৰ দৰে যি সকলে জীৱন-যাপন কৰে, তেখেত সকলক অনুসৰণ কৰক।\n18. মই আপোনালোকক বাৰে বাৰে কৈছোঁ, এতিয়াও চকুলো তুকিয়েই কওঁ, আপোনালোকৰ অনেকে জীয়াই থাকিও, খ্ৰীষ্টৰ ক্ৰুচৰ শত্ৰু হৈ আছে;\n19. তেখেত সকলৰ শেষগতি সৰ্ব্বনাশ, পেটেই তেখেত সকলৰ ঈশ্বৰ, নিজ নিজ লাজত তেখেত সকলৰ গৌৰৱ আছে, তেখেত সকলে পাৰ্থিৱ বিষয়বোৰৰ বিষয়ে ভাবি থাকে।\n20. কিয়নো আমি যি ৰাজ্যৰ মানুহ, সেই ৰাজ্য স্বৰ্গত আছে, আৰু স্ৱর্গৰ পৰাই আহিব বুলি আমাৰ ত্ৰাণকৰ্তা প্ৰভু যীচু খ্ৰীষ্টলৈ অপেক্ষা কৰি আছোঁ;\n21. তেওঁ যি কাৰ্যসাধক গুণেৰে সকলোকে বশীভূত কৰিব পাৰে, তেনেদৰেই তেওঁ আমাৰ এই নীহ অৱস্থাৰ শৰীৰক ৰূপান্তৰ কৰি, তেওঁৰ প্ৰতাপৰ শৰীৰৰ সমৰূপ কৰিব।


ভোলানাথ মহাবিদ্যালয় - অসমীয়া ৱিকিপিডিয়া\nএই প্ৰবন্ধটো ধুবুৰীত অৱস্থিত বি. এন. কলেজৰ বিষয়ে। গুৱাহাটীত অৱস্থিত বি. বৰুৱা কলেজৰ বাবে ভোলানাথ বৰুৱা মহাবিদ্যালয় চাওক।\nভোলানাথ মহাবিদ্যালয়ৰ প্ৰৱেশপথ, ৰাতিৰ দৃশ্য\nবিশ্বাসৰ লগত জ্ঞান অৰ্জন কৰে।\n1946 (76 years ago) (1946)\nড॰ ধ্ৰুবা চক্ৰবৰ্তী\nধুবুৰী, অসম, ভাৰত\nভোলানাথ মহাবিদ্যালয় বা বি. এন. কলেজ (ইংৰাজী: B. N. College) ভাৰতৰ পশ্চিম অসমৰ ধুবুৰীত অৱস্থিত উচ্চতৰ শিক্ষাৰ প্ৰাচীনতম প্ৰতিষ্ঠানসমূহৰ মাজত এখন। মহাবিদ্যালয়খন ১৯৪৬ চনত মূলত ৺ভোলানাথ চৌধুৰীৰ লক্ষীপুৰ এষ্টেট জমিদাৰ পৰিয়ালৰ অনুদানৰ মাধ্যমত প্ৰতিষ্ঠিত হৈছিল। সেই অনুসৰি মহাবিদ্যালয়খন নামকৰণ কৰা হৈছিল 'ভোলানাথ মহাবিদ্যালয়'। মহাবিদ্যালয়খন গুৱাহাটী বিশ্ববিদ্যালয়ৰ লগত যুক্ত।\n১৯৪৪ চনৰ ২৬ আগষ্টত গোৱালপাৰা জিলাৰ তৎকালীন জিলা প্ৰশাসক জহিৰুল হক এচকাৰৰ সভাপতিত্বত ধুবুৰী গভঃ হাই স্কুল প্ৰাঙ্গণত এখন জনসভাত ধুবুৰীত কলা তথা বিজ্ঞান বিভাগৰ এখন মহাবিদ্যালয়ৰ কল্পনা কৰা হয়। সভাখনত ৰাই বাহাদুৰ বি.এম. দত্ত, ৰাই বাহাদুৰ এ.কে. ঘোষ, ফজৰ উদ্দিন আহমেদ, খান বাহাদুৰ আব্দুল মজিদ জিৱাচ সমেচ, আৰ.কে. ভোস আৰু মৌলবি জাহানউদ্দিন আহমেদৰ নিচিনা স্থানীয় ব্যক্তিবৰ্গ উপস্থিত আছিল আৰু শেষ লৈকে ১৬ আগষ্ট ভোলানাথ মহাবিদ্যালয়ৰ জন্মৰ লগে লগে এই আন্দোলনৰ সমাপ্তি ঘটে ১৯৪৬ চনত কলকাতা বিশ্ববিদ্যালয়ৰ নিৰ্ধাৰিত পাঠ্যক্ৰমৰ অধীনত। মহাবিদ্যালয়ৰ প্ৰথম অধ্যক্ষ আছিল ড॰ ফনী ভূষণ ৰায়, পিএইচডি।\nভোলানাথ মহাবিদ্যালয়ৰ বিজ্ঞান ভৱন আৰু পুখুৰী\nভোলানাথ মহাবিদ্যালয়ৰ গ্ৰন্থাগাৰ তথা কলা ভৱন\nমহাবিদ্যালয়খন নগৰৰ 18 একৰ (73,000 বৰ্গ মিটাৰ) ভূমিৰ বিস্তৃত চৌহদত অৱস্থিত আৰু ইয়াত পৰ্যাপ্ত ক্ৰীড়া পৰিকাঠামো, বিস্তৃত লন, প্ৰশাসনিক ব্লক, কেন্দ্ৰীয় গ্ৰন্থাগাৰ, হোষ্টেল কমপ্লেক্স, পুখুৰী, কেণ্টিন আছে, চৌহদত সুসজ্জিত বিজ্ঞান ল্যাব আৰু কম্পিউটাৰ সুবিধাসহ এটা স্বাস্থ্য কেন্দ্ৰ আছে।\nভোলানাথ মহাবিদ্যালয়ৰ প্ৰশাসনিক ভৱন।\n১৯৪৬ চনত প্ৰতিষ্ঠাৰ পিছৰ পৰা মহাবিদ্যালয়খন কলকাতা বিশ্ববিদ্যালয় আৰু বৰ্তমান গুৱাহাটী বিশ্ববিদ্যালয়ৰ অধীনত অসম গোটেই পশ্চিমাঞ্চলত উচ্চশিক্ষাৰ শ্ৰেষ্ঠ প্ৰতিষ্ঠানৰ স্বীকৃতি অৰ্জন কৰিছে আৰু বজাই ৰাখিছে। বৰ্তমান, কলা আৰু বিজ্ঞান অনুষদৰ অধীনত ভোকেচনাল প্ৰশিক্ষণ কেন্দ্ৰ আৰু স্নাতকোত্তৰ সংবাদপত্ৰ বিদ্যালয়ৰ এখন কেন্দ্ৰৰ অধীনত ২৬টা পূৰ্ণাঙ্গ বিভাগ আছে। মহাবিদ্যালয়খনত নিয়মিত ৰাষ্ট্ৰীয় চেমিনাৰ আৰু সম্মেলনৰ আয়োজন কৰা হয়। ৰাষ্ট্ৰীয় মূল্যায়ন তথা স্বীকৃতি কাউন্সিল ন্যাক (NAAC) ২০১৬ চনত মহাবিদ্যালয়ক 'বি+' গ্ৰেড দি স্বীকৃতি দিছে।\nবৰ্তমান মহাবিদ্যালয়খনত নিম্নলিখিত বিষয় বা ক্ষেত্ৰসমূহত ডিগ্ৰী (বিএ, বিএচচি, বি’কম বা বিচিএ) আৰু প্ৰশংসাপত্ৰ (এইচএচএচএলচি) প্ৰদান কৰে: অসমীয়া, আৰবী, বঙালী, শিক্ষা, অৰ্থনীতি, ইংৰাজী, হিন্দী, ইতিহাস, দৰ্শন, ৰাষ্ট্ৰবিজ্ঞান, সংস্কৃত, উদ্ভিদ বিজ্ঞান, জৈৱ প্ৰযুক্তি, ৰসায়ন, গণিত, পদাৰ্থবিজ্ঞান, পৰিসংখ্যা, প্ৰাণীবিদ্যা, বাণিজ্য আৰু কম্পিউটাৰ এপ্লিকেচন স্নাতক।\nএম. এচচি. ৰসায়নত\nৱিকিমিডিয়া কমন্সত ভোলানাথ মহাবিদ্যালয় সম্পৰ্কীয় মিডিয়া ফাইল আছে।\n↑ = B University Grants Commission, New Delhi = B Archived 2010-01-17 at the Wayback Machine\n↑ UGC SPONSORED NATIONAL SEMINAR\n↑ Courses & Programmes Under Gauhati University\n"https://as.wikipedia.org/w/index.php?title=ভোলানাথ_মহাবিদ্যালয়&oldid=292245"ৰ পৰা অনা হৈছে\nএই পৃষ্ঠাখন ২৪ আগষ্ট, ২০২১ তাৰিখে ১২:৩২ বজাত অন্তিম সংশোধন কৰা হৈছিল।


Durasal Cr Capsule in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী\nDurasal CR Capsule के प्रकार चुनें\nDurasal4Capsule Cr Durasal 8 Capsule Cr\nDurasal Cr Capsule ৰ মূল্য আৰু পেকৰ চাইজ - Durasal Cr Capsule Price and Pack Size in Assamese - Durasal Cr Capsule ar mulya aaru pakor size\nDurasal4Capsule CR ₹6.2 खरीदें\nDurasal 8 Capsule CR ₹6.6 खरीदें\nDurasal Cr Capsule की जानकारी\nDurasal Cr Capsule ৰ লাভ আৰু ব্যৱহাৰসমূহ- Durasal CR Capsule Benefits & Uses in Assamese- Durasal Cr Capsule ar laabh aaru byavaharsamuh\nDurasal Cr Capsule ৰ পালি আৰু সেয়া কেনেদৰে ল'ব- Durasal CR Capsule Dosage & How to Take in Assamese - Durasal Cr Capsule ar paali aaru xeya kenedore lobo\nDurasal Cr Capsule ৰ পাৰ্শ্চক্ৰিয়াসমূহ- Durasal CR Capsule Side Effects in Assamese- Durasal Cr Capsule ar parshwakriyasamuh\nDurasal Cr Capsule সংক্ৰান্ত সতৰ্কতাবাণীসমূহ- Durasal CR Capsule Related Warnings in Assamese- Durasal Cr Capsule xonkranta xatarkatabanisamuh\nঅইন দৰৱৰ সৈতে Durasal Cr Capsuleৰ গুৰুতৰ ক্ৰিয়া-প্ৰতিক্ৰিয়া- Severe Interaction of Durasal CR Capsule with Other Drugs in Assamese- Oinor xoite Durasal Cr Capsule ar gurutor kriya-pratikriya\nDurasal Cr Capsule মতভেদসমূহ- Durasal CR Capsule Contraindications in Assamese- Durasal Cr Capsule nishedhsamuh\nDurasal Cr Capsule ৰ বিষয়ে সততে সোধা প্ৰশ্নসমূহ- Frequently asked Questions about Durasal CR Capsule in Assamese- Durasal Cr Capsule ar bikhoye satate xodha prashnasamuh\nখাদ্য আৰু মদৰ সৈতে Durasal Cr Capsule ক্ৰিয়া-প্ৰতিক্ৰিয়া- Durasal CR Capsule Interactions with Food and Alcohol in Assamese- khadya aaru modor xoite Durasal Cr Capsule kriya-pratikriya\nDurasal Cr Capsule ৰ লাভ আৰু ব্যৱহাৰসমূহ - Durasal CR Capsule Benefits & Uses in Assamese - Durasal Cr Capsule ar laabh aaru byavaharsamuh\nDurasal Cr Capsule তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nDurasal Cr Capsule ৰ পালি আৰু সেয়া কেনেদৰে ল'ব - Durasal CR Capsule Dosage & How to Take in Assamese - Durasal Cr Capsule ar paali aaru xeya kenedore lobo\nDurasal Cr Capsule-ৰ উপাদানসমূহ - Durasal CR Capsule Active Ingredients in Assamese - Durasal Cr Capsule-ar upadaansamuh\nDurasal Cr Capsule ৰ পাৰ্শ্চক্ৰিয়াসমূহ - Durasal CR Capsule Side Effects in Assamese - Durasal Cr Capsule ar parshwakriyasamuh\nগৱেষণাৰ ভিত্তিত, Durasal Cr Capsule ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nDurasal Cr Capsule সংক্ৰান্ত সতৰ্কতাবাণীসমূহ - Durasal CR Capsule Related Warnings in Assamese - Durasal Cr Capsule xonkranta xatarkatabanisamuh\nDurasal Cr Capsule-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাসকলে Durasal Cr লোৱাৰ পূৰ্বে চিকিতসকৰ পৰামৰ্শ লোৱা উচিত। আপুনিও যদি সেয়া নকৰে তেন্তে আপোনাৰ দেহত ইয়াৰ গম্ভীৰ পাৰ্শ্ব-প্ৰতিক্ৰিয়া হব।\nDurasal Cr Capsule-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা তেন্তে Taking Durasal Cr গ্ৰহণে গম্ভীৰ পাৰ্শ্ব-প্ৰতিক্ৰিয়া কৰিব পাৰে। চিকিতসকে প্ৰয়োজনীয় বুলি কোৱাৰ পূৰ্বে Durasal Cr গ্ৰহণ কৰিব নালাগে।\nবৃক্কত Durasal Cr Capsule কি প্ৰভাৱ দেখা গৈছে?\nDurasal Crৰ বৃক্ক ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nযকৃতত Durasal Cr Capsule কি প্ৰভাৱ দেখা গৈছে?\nDurasal Crএ কলিজাত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nহৃদযন্ত্ৰৰ ক্ষেত্ৰত Durasal Cr Capsule ৰ কি প্ৰভাৱ দেখা গৈছে?\nDurasal Cr গ্ৰহণ কৰাৰ পিছত আপোনাৰ হৃদয় ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nঅইন দৰৱৰ সৈতে Durasal Cr Capsuleৰ গুৰুতৰ ক্ৰিয়া-প্ৰতিক্ৰিয়া - Severe Interaction of Durasal CR Capsule with Other Drugs in Assamese - Oinor xoite Durasal Cr Capsule ar gurutor kriya-pratikriya\nDurasal Cr Capsule তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nDurasal Cr Capsule মতভেদসমূহ - Durasal CR Capsule Contraindications in Assamese - Durasal Cr Capsule nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Durasal Cr Capsule লোৱা অনুচিত যাতে -\nDurasal Cr Capsule ৰ বিষয়ে সততে সোধা প্ৰশ্নসমূহ - Frequently asked Questions about Durasal CR Capsule in Assamese - Durasal Cr Capsule ar bikhoye satate xodha prashnasamuh\nএই Durasal Cr Capsule-এ অভ্য়াস বা নিচাৰ সৃষ্টি কৰে নেকি?\nনহয়, Durasal Crয়ে অভ্যাসৰ সৃষ্টি নকৰে।\nDurasal Cr য়ে তন্দ্ৰাভাৱ বা টোপনিৰ উন্মেষ নঘটায়, সেয়ে আপনি বাহন চলাব পাৰে বা মেচিন আদি অপৰেট কৰিব পাৰে।\nহয়, চিকিত্সা পৰামৰ্শ অনুসাৰেহে Durasal Cr লওক।\nমানসিক ৰোগৰ চিকিত্সাৰ বাবে Durasal Cr লৈ কোনো লাভ নাই।\nখাদ্য আৰু মদৰ সৈতে Durasal Cr Capsule ক্ৰিয়া-প্ৰতিক্ৰিয়া - Durasal CR Capsule Interactions with Food and Alcohol in Assamese - khadya aaru modor xoite Durasal Cr Capsule kriya-pratikriya\nখাদ্য আৰু Durasal Cr Capsuleৰ ক্ৰিয়া-প্ৰতিক্ৰিয়া\nগৱেষণাৰ অভাৱত, Durasal Cr আৰু খাদ্য একেলগে লোৱাটোৰ পিছৰ পৰ্যায়ৰ বিষয়ে একো ক'ব পৰা নাযায়।\nমদ আৰু Durasal Cr Capsuleৰ মাজৰ প্ৰতিক্ৰিয়া\nমদ আৰু Durasal Cr একেলগে সেৱন কৰাটোৱে আপোনাৰ স্বাস্থ্যত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে।\nDurasal Cr Capsule ৰ অনুকল্প - Substitutes for Durasal CR Capsule in Assamese\nআপুনি বা আপোনাৰ পৰিয়ালৰ কোনোবাই Durasal Cr Capsule লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Durasal Cr Capsule ব্যৱহাৰ কৰিছিল নেকি?\nআপুনি কিমান পৰিমাণে Durasal Cr Capsule সেৱন কৰিছিল?\nআপুনি Durasal Cr Capsule ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Durasal Cr Capsule সেৱন কৰে?\nDurasal Cr Capsule Durasal Cr Capsule Durasal Cr Capsule Durasal Cr Capsule Durasal Cr Capsule Hindi Durasal Cr Capsule Durasal Cr Capsule Durasal Cr Capsule Durasal Cr Capsule Durasal Cr Capsule Durasal Cr Capsule Durasal Cr Capsule


চোৰক পালে মোৰে! চুৰি কৰিবলৈ গৈ মন্দিৰৰ ভিতৰতে শুই পৰিল জাৰত কঁপি থকা চোৰে\nগুৱাহাটী , December 17, 2020 5:48 pm\nজাৰত কঁপি থাকিলে কি হ’ব পাৰে? সন্তৰ্পনে চোৰ কৰিও ওলাই আহিব নোৱাৰি। তাতেই মন্দিৰৰ ভিতৰৰ গৰম বিচনাৰ উমৰ আকৰ্ষণ কেনেকৈ এৰিব পাৰে। আৰু তাতে যদি শেষ নিশাৰ টোপনিয়ে আমনি কৰি থাকে?\nএনে এক ঘটনাই ঘটিল এইবাৰ। আৰক্ষীয়ে আহি টোপনি ভাঙি দিবলগীয়া হ’ল চোৰৰ। মধ্য প্ৰদেশৰ সাজাপুৰত ঘটিছে এনে এক বিচিত্ৰ ঘটনা।\nবাতৰি অনুসৰি, সাজাপুৰৰ লালবাই-ফুলবাই মাতাৰ মন্দিৰত চোৰে ত্ৰিশূলেৰে তলা ভাহি মন্দিৰত প্ৰৱেশ কৰে। তাৰপাছত দেবীৰ অলংকাৰ তথা মন্দিৰৰ আন সা-সামগ্ৰী চুৰি কৰিলে। কিন্তু ভিতৰত এখন বিছনা দেখি জাৰতি কঁপি থকা চোৰজনে অলপ শুই লোৱাৰ কথা ভাৱিলে।\nঅলপ জিৰণিৰ ভাৱটোৱে লাহে লাহে গভীৰ নিদ্ৰাত পৰিণত হ’ল। পুৱাই মন্দিৰৰ কৰ্মচাৰী আহি চোৰজনক তেতিয়াও শুই থকা দেখা পালে। লগে লগে দিলে আৰক্ষীক খৱৰ। তেতিয়াও গভীৰ নিদ্ৰাত আছন্ন হৈ আছিল চোৰ।\nআৰক্ষীয়ে আহি জগাই দিয়াৰ চেষ্টা কৰে যদিও আৰু অলপ শুই ল’বলৈ বিচাৰিছিল চোৰজনে। অৱশ্যে, আৰক্ষীয়ে চোৰৰ এনে অনুৰোধ ৰক্ষা কৰিব পৰা নাছিল।\nতেনেকুৱা অৱস্থাতে থানালৈ লৈ যোৱা হয় চোৰক। তাত টোপনি ভাঙিল যদিও বিভ্ৰমত পৰে চোৰ। আনকি নিজৰ নামো পাহৰিলে।\nস্থানীয় লোকৰ বহুতেই বিশ্বাস ব্যক্ত কৰিছে যে এয়া দেবীৰে কৃপা যাৰ বাবে চোৰে চোৰ কৰিবলৈ গৈ টোপনিত ঢলি পৰিল। দেবীৰ অলংকাৰ চুৰি কৰিবলৈ চেষ্টা কৰাৰ বাবেই এনে অৱস্থা হ’ল চোৰৰ।\nমন্দিৰৰ এজন কৰ্মচাৰীয়ে জানিবলৈ দিয়ে যে ইয়াৰ পূৰ্বেও কেইবাবাৰো মন্দিৰৰ সামগ্ৰী চুৰি কৰাৰ চেষ্টা চলিছিল। ইয়াৰ আগেয়ে যিয়ে মন্দিৰৰ মূল্যবান সামগ্ৰী চুৰি কৰিছিল সেইবোৰ কেইদিনমান পাছত মন্দিৰৰ চৌহদত থৈ গৈছিল।\nঅৱশ্যে, আৰক্ষীয়ে ধাৰণা কৰিছে যে থানাৰ চাৰিবেৰ দৰ্শন কৰাৰ পাছতে উপায়হীন হৈ চোৰজনে স্মৃতি বিভ্ৰমৰ নাটক কৰিছে। আৰক্ষীয়ে চোৰজনৰ পৰিচয় উদ্ধাৰৰ চেষ্টা অব্যাহত ৰাখিছে।


পৰিষ্কাৰ পৰিচ্ছন্নতাৰ সৈত‌ে মোৰ জী‌ৱনৰ এক এৰাব নো‌ৱাৰা সম্পৰ্ক আছে । জন্ম হৈ চকু মেলিবলৈ পো‌ৱাৰ আগতেই মোক উদ্দেশ‌্য কৰি পাকঘৰৰ বাচনৰ শব্দ বা ঢেঁকীশালৰ ঢেঁকীৰ শব্দৰ লগতে ধান-চাউল জৰা বা চোঁতাল সৰাৰ শব্দ শুনাই পৰিষ্কাৰ-পৰিচ্ছন্নতাৰ লগত মোক চিনাকি কৰাই দিয়া হয় । জী‌ৱনৰ সেই ব্ৰহ্মমুহূৰ্তৰ পৰাই মানুহে মোৰ ওপৰত সমগ্ৰ পৃথি‌ৱীক পৰিষ্কাৰ পৰিচ্ছন্ন কৰি ৰখাৰ দায়িত্ব দিব লৈ আৰম্ভ কৰি দিয়ে, যাক মই আমৃত‌্যু পালন কৰি যাব লাগিব । মা-দেউতাৰ লগত থাকি ডাঙৰ দীঘল হওঁতে সেইখন ঘৰত প্ৰতিটো ক্ষণতে খণ্ড-খণ্ডকৈ মোক পৰিষ্কাৰ-পৰিচ্ছন্নতাৰ বিশাল পাঠ শিকো‌ৱা হয় । সময় বাগৰি যায়, মোৰো নাম-পদমৰ্যাদা সলনি হয়, জীয়াৰীৰ পৰা বো‌ৱাৰী ৰূপ লৈ এখন ঘৰৰ পৰা আন এখন ঘৰলৈ স্থানান্তৰিত হ’ব লগা হয়, কামৰ পৰিসৰৰ হীন-দেড়ি ঘটে, কিন্তু পৰিষ্কাৰ-পৰিচ্ছন্নতাৰ সেই দায়িত্বই মোৰ লগ এৰি নাযায়, বৰঞ্চ অধিক গুৰুতৰ হৈ মোক খামোচ মাৰিহে ধৰে ।\nহয়, ময়েই নাৰী । মানুহে মোক অৰ্ধ-আকাশ বুলি কয়, পুৰুষে কয় মই তেওঁৰ অৰ্ধাংগিনী । কিন্তু দৰাচলতে সেয়া মোক তেওঁলোকে দিয়া এক আক্ষৰিক মৰ্যাদাৰ বাদে আন একো নহয় । মৰ্ত‌্যত থকা মোৰ সৰু ঘৰখনৰ পৰিষ্কাৰ-পৰিচ্ছন্নতাৰ প্ৰতি নজৰ দি থাকোঁতেই আকাশৰ ফালে মূৰ তুলি চাবলৈ মোৰ সময়েই নহয়গৈ! আকাশৰ কে‌ৱল আধা অংশহে মোৰ বুলি খুটি পুটি বহিলে বাকী আধা অংশৰ পৰিষ্কাৰ-পৰিচ্ছন্নতাৰ দায়িত্বনো কোনে ল’ব ? আৰু সেই আধা অংশটো যদি কলীয়া ডা‌ৱৰেই আগুৰি থাকে, সম্পূৰ্ণ আকাশখনৰ সৌন্দৰ্যনো ক’ত থাকিব! পতিদে‌ৱৰ অৰ্ধাঙ্গিনী হিচাপে ঘৰখনৰ কে‌ৱল অৰ্ধাংশ পৰিষ্কাৰ কৰি সামৰি থ’লে বাকী অংশৰ পৰিষ্কাৰ-পৰিচ্ছন্নতা তেওঁ যে কেতিয়াও চম্ভালিব নো‌ৱাৰে, সেয়া মই ভালকৈয়ে জানো দেখোন! হয়তো মোৰ মাতৃগৃহত মোৰ ভ্ৰাতৃসকলৰ ক্ষেত্ৰত মোৰ মা-দেউতাই কৰাৰ দৰে সৰুৰে পৰা তেওঁকো তেওঁৰ অভিভা‌ৱক সকলে পৰিষ্কাৰ-পৰিচ্ছন্নতাৰ কোনো পাঠেই নিশিকালে, নতুবা মোৰ দৰে তেওঁৰ মাতৃ বা ভগ্নীসকলে এনেবোৰ কাম নিজে কান্ধ পাতি লৈ তেওঁক এই কামসমূহ শিকাৰ পৰা আঁতৰাই ৰাখিলে! গতিকে, সাতে-সোতৰই মিলাই কে‌ৱল অৰ্ধ-আকাশ বা অৰ্ধ-অংগই নহয়, পৰিষ্কাৰ-পৰিচ্ছন্নতাৰ ক্ষেত্ৰত ময়েই “সম্পূৰ্ণা” ৰূপে ঘৰখনৰ সমগ্ৰ দ্বায়িত্ব কান্ধ পাতি ল’ব লগীয়া হয় ।\nনিজৰ আদৰৰ ঘৰখনিত উপজি পূ‌ৱা শুই উঠাৰে পৰাই হাতত ঝাড়ুডাল লৈ যি পৰিষ্কাৰ-পৰিচ্ছন্নতাৰ কামসমূহ কৰিবলৈ আৰম্ভ কৰোঁ, ৰাতি শো‌ৱাৰ আগে আগে ৰন্ধা/খো‌ৱা বাচন-বৰ্তন সমূহ ধুই সামৰি অঁতৰোৱালৈকে সেয়া নিৰৱচ্ছিন্ন ভা‌ৱে চলি থাকে । ঘৰ সৰা, মজিয়া মচা, গৃহস্থ আৰু ল’ৰা-ছো‌ৱালী হঁতৰ হাতত দাঁতোন, চাবোন, গামোছা আদি তুলি দিয়া আৰু গা ধুবৰ বাবে পানী যোগাৰ কৰি দিয়া, পিন্ধিবলৈ পৰিষ্কাৰ কাপোৰ আগবঢ়াই দিয়া, খাবলৈ অনা সা-সামগ্ৰী সমূহ পৰিষ্কাৰকৈ ৰান্ধি আহাৰ হিচাপে পৰিষ্কাৰ-পৰিচ্ছন্নকৈ পৰিবেশন কৰা আদি কামবোৰ মই নহ’লে নচলেই দেখোন । কেচু‌ৱাৰ মাক হৈ থকা অ‌অৱস্থাত সন্তানৰ পৰিষ্কাৰ-পৰিচ্ছন্নতাৰ কামসমূহৰ পৰা মইতো উশাহ-নিশাহ ল’বলৈকো সময় নোপো‌ৱা যেন অনুভ‌ৱ কৰিছিলোঁ । লাহে লাহে সিহঁতক নিজেই নিজৰ পৰিষ্কাৰ-পৰিচ্ছন্নতাৰ কামসমূহ জোৰা মাৰিবলৈকো ময়েই শিকাই যাবলগীয়া হৈছে । ঘৰৰ আচবাব-পত্ৰৰ পৰা বৰচাঙলৈকে বিভিন্ন অংশত জমা হো‌ৱা ধূলি-বালি, মকৰা-জাল বা এলান্ধু আদিত মোৰেই চকু প্ৰথমে পৰে আৰু সেয়া দেখিলে মই হাত সা‌ৱটি বহি থাকিব নো‌ৱাৰো । স্নানাগাৰ, শৌচাগাৰৰ পৰা পাকঘৰ বা চোঁতাল-পদূলিলৈকে যিকোনো অংশতে অপৰিষ্কাৰ বোলা শব্দটোৰ লেখমানো প্ৰভাৱ পৰাটো মোৰ সহ‌্য নহয় । ভঁৰালত চপাবলৈ যোগাৰ কৰা শস্যৰ পৰা ঘৰৰ ঈশ্বৰ আৰাধনাৰ থলীলৈকে সকলোখিনিৰে পৰিষ্কাৰ-পৰিচ্ছন্নতালৈ মই চকু নিদিলেই নহয় । আগ-চোঁতালৰ মনোৰম ফুলনিখন বা শাকনি বাৰীৰ লোভনীয় শইচৰ সমাহাৰ পৰিষ্কাৰ-পৰিচ্ছন্নভা‌ৱে মই কৰা আপদালৰ ওপৰতো ভালেখিনি নিৰ্ভৰশীল ।\nকে‌ৱল ঘৰৰ চাৰিসীমাৰ ভিতৰতেই নহয়, আনৰ ঘৰতো পৰিষ্কাৰ-পৰিচ্ছন্নতাৰ বহুতো কামৰ বাবে মোৰ দৰে মহিলা কৰ্মীকেই প্ৰাধান‌্য দিয়া হয় । ৰাজহু‌ৱা স্থান সমূহতো পৰিষ্কাৰ-পৰিচ্ছন্নতাৰ বাবে মহিলা কৰ্মীৰ অ‌ৱদান উল্লেখযোগ‌্য । বিভিন্ন কাৰ্যালয়ত বহু ধৰণৰ কাম নিয়াৰিকৈ চলাই নিবৰ কাৰণে মোৰ দৰে মহিলাৰ ওপৰত দায়িত্ব দিয়া হয় । মহিলাৰ শাৰীৰিক সৌন্দৰ্যক মানুহৰ আগত অনন‌্য ৰূপত তুলি ধৰিবলৈ প্ৰয়োজন হো‌ৱা পৰিষ্কাৰ-পৰিচ্ছন্নতা যোগান ধৰিবলৈ সৌন্দৰ্য/প্ৰসাধনথলী বা বিউটি-পাৰ্লাৰ বিলাকতো আমিয়েই সে‌ৱা আগবঢ়াবলগীয়া হয় । কে‌ৱল সেইয়াইনে ? লক্ষ্মীবাই, কনকলতা বা ভোগেশ্বৰী ফুকননী হিচাপেও এটা সময়ত মই অপৰিষ্কাৰ মানসিকতাৰ বিদেশীসকলৰ বিৰুদ্ধে যুঁজ-বাগৰ কৰি ইতিহাসত নাম লিখাই থৈছোঁ । ফুলেশ্বৰী কুঁৱৰীৰ পৰা কিৰণ বেদীলৈকে এইখন ভাৰততে বিভিন্ন সময়ত ৰাজনীতি আৰু প্ৰশাসনযন্ত্ৰৰ লগত ওতঃপ্ৰোত ভাবে জৰিত হৈ পৰিষ্কাৰ সে‌ৱা আগবঢ়াই আৰু দেশত পৰিষ্কাৰ পৰিবেশৰ দাবী সজোৰে উত্থাপন কৰি কাললৈ নাম ৰাখি যাবলৈ সক্ষম হৈছো মই । অভিনয়, সাহিত‌্য, সংগীত, কলা বা বিজ্ঞানৰ ক্ষেত্ৰতো অনেক সময়ত পৃথক পৃথক নামেৰে নিজৰ অ‌ৱদান আগবঢ়াই মোৰ পৰিষ্কাৰ ভা‌ৱমূৰ্ত্তি সময়ৰ বুকুত খোদিত কৰি থৈ যাব পাৰিছোঁ ।\nকে‌ৱল অৰ্ধ-আকাশেই নহয়, মানুহে মোক সতী বুলিও কয় । এই শব্দটোও পৰিষ্কাৰ-পৰিচ্ছন্নতাৰ লগতেই জৰিত । দৃশ্যমান পৰিষ্কাৰ-পৰিচ্ছন্নতা সমূহৰ উপৰিও চাৰিত্ৰিক পৰিষ্কাৰ-পৰিচ্ছন্নতা বৰ্তাই ৰখাতো মোৰ সুনাম বহুদিনৰে পুৰণি । সতী হিচাপে পাৰ্বতী, সীতা, বেউলা বা আন বহুতো নামেৰে মই যুগে যুগে চাৰিত্ৰিক সততাৰ প্ৰমাণ দি আহিছোঁ । মোৰ চাৰিত্ৰিক পৰিষ্কাৰ-পৰিচ্ছন্নতাই মোৰ ব‌্যক্তিত্বত এক স্বকীয় সৌন্দৰ্য প্ৰদান কৰাৰ উপৰি মোৰ বংশ-পৰিয়ালৰ ভা‌ৱমূৰ্ত্তি উজলাই ৰখাতো এক অতি গুৰুত্বপূৰ্ণ ভূমিকা গ্ৰহণ কৰে । মোৰ সতীত্বই অনেক প্ৰকাৰে পতিদে‌ৱতাৰ হিত সধাৰ উপৰিও নতুন জী‌ৱন প্ৰাপ্তিলৈকে বহুতো কালজয়ী কাহিনীৰ সৃষ্টি কৰি আহিছে । সতীত্ব মোৰ বাবে ব্ৰহ্মাস্ত্ৰ । সতীত্বৰ বলত মই লক্ষীন্দৰক যমলোকৰ পৰা উধাৰি আনিব পাৰোঁ, কামৰূপত ভস্ম হো‌ৱা কামদে‌ৱক মোৰ সতীত্বৰ বলেৰে পুনৰ জীৱিত ৰূপলৈ ঘূৰাই আনিব পাৰোঁ । সতীত্বৰ বলেৰে মই ব্ৰহ্মাকো শপিব পাৰোঁ, অগস্ত‌্যক লিংগহীন কৰিব পাৰোঁ, ৰা‌ৱণৰ দৰে ৰাক্ষসকো বিনাকষ্টে নিলগাই ৰাখিব পাৰোঁ । দেশে-বিদেশে, যুগে যুগে মই অবশ‌্যে সমাজৰ আগত মোৰ এই চাৰিত্ৰিক পৰিষ্কাৰ-পৰিচ্ছন্নতাৰ প্ৰমাণ দি আহিব লগা হৈছে, যাক কেতিয়াবা মই অপমানজনক যেন বোধ কৰিলেও কেতিয়াও পিছ-হুঁহকি যাবলগীয়া হো‌ৱা নাই । মোৰ চাৰিত্ৰিক পৰিষ্কাৰ-পৰিচ্ছন্নতাৰ ওপৰতেই যে মোৰ সন্তানৰ চৰিত্ৰ আৰু ভবিষ‌্যতো নিৰ্ভৰ কৰে, সেয়া মই ভালকৈয়ে অনুভ‌ৱ কৰোঁ । “মাক ভালেই জীয়েক জাতি” বা\n“ছোৱালী আনিবা মাক ভাল, মাটি কিনিবা মাজ খাল”\n-বুলি যে মানুহে কো‌ৱা-কুই কৰে, সিবিলাকে মোৰ সন্তানক অপকাৰ কৰিব নো‌ৱাৰাকৈ মই ব‌্য‌ৱস্থা গ্ৰহণ কৰিব লগীয়া হয় ।\n“ভাল বাৰী নষ্ট হয় মাজে দিলে বাট,\nভাল তিৰী নষ্ট হয় নিতে বেহায় হাট । “\nসামাজিক বাধা-নিষেধ নামানি অনবৰতে অলৌ-তলৌকৈ য’ত-ত’ত গা ঘেলাই ঘূৰি ফুৰিলে যে মোৰ নিজৰেই পৰিষ্কাৰ পৰিচ্ছন্ন ভা‌ৱমূৰ্ত্তি নষ্ট হয়- এই সকলো বিলাকৰ প্ৰতি মই লক্ষ‌্য ৰাখিব লগীয়া হয় ।\nমনুষ্যই মোক দে‌ৱী ৰূপতো কল্পনা কৰিছে, কিন্তু তাৰ অধিকাংশ সময়তে মোৰ ওপৰত জাপি দিছে পৰিষ্কাৰ-পৰিচ্ছন্নতাৰ দায়িত্ব । দে‌ৱী দূৰ্গা হৈ মই নিধন কৰিব লাগে অপৰিষ্কাৰ মানসিকতাৰ প্ৰতীক মহিষাসুৰ বিলাকক । ৰা‌ৱণ বধৰ আশীষ লভিবৰ উদ্দেশ‌্যে কোনোবা কালতে মোৰ অকাল বোধন কৰিছিল শ্ৰীৰামচন্দ্ৰই । কালী ৰূপে মষিমূঢ় কৰিব লগীয়া হয় অপৰিষ্কাৰ দৈত‌্য-দান‌ৱক, লক্ষ্মীৰূপে কৰিব লাগে পৰিষ্কাৰ ধনৰ ক্ষৰণ-ৰক্ষণ, সৰস্বতী ৰূপে বিলাব লাগে শুভ্ৰ-উজ্বল পৰিষ্কাৰ জ্ঞান । মান‌ৱ গৃহত লখিমী ৰূপে অ‌ৱস্থিত হৈ আকৌ দৈনিক গোঁসাইঘৰত ঈশ্বৰ উপাসনাৰে ময়েই মোৰ সংসাৰলৈ অসতৰ পৰা সৎ বা পৰিষ্কাৰ হৃদয়ৰ অধিকাৰী হো‌ৱাৰ, তমসাচ্ছন্ন মনৰ নিভৃত কোণ সমূহত পৰিষ্কাৰ জ‌্যোতিৰে আলোকিত কৰাৰ আৰু মৃত‌্যুক অমৃতলৈ পৰিবৰ্তন কাৰাৰ উদ্দেশ‌্যে পৰিষ্কাৰ পৰিচ্ছন্ন আশীশ বিচাৰি গুণগুণাও, ”অসতো মা সদ্‌গময়, তমসো মা জ‌্যোতিৰ্গময়ঃ, মৃত‌্যু মা অমৃতং গময়, ওঁম শান্তি শান্তি শান্তি” ।\nপৰিষ্কাৰ-পৰিচন্নতাৰ সংজ্ঞা, উপায় বা সা-সামগ্ৰীসমূহ কেতিয়াও স্বয়ংসম্পূৰ্ণ নোহো‌ৱাৰ দৰে ময়ো সদায় নিজকে পৰিষ্কাৰ-পৰিচ্ছন্ন কৰি ৰাখিব পাৰিছোঁ বুলি ন দি ক’ব নো‌ৱাৰো । মোৰ দৰে বহুতো নাৰীৰ মনত কিন্তু পৰিষ্কাৰ-পৰিচ্ছন্নতাৰ প্ৰতি ভক্তি বৰ সন্তোষজনক নহয় । ঘৰত ঝাড়ু মাৰিব নজনা, কাপোৰ ধুব নজনা, মকৰাজাল নেদেখা বা অপৰিষ্কাৰ উপায়েৰে খাদ‌্য পৰিবেশন কৰা নাৰীৰ সংখ‌্যাও বৰ তাকৰ নহয় আমাৰ এই পৃথি‌ৱীত । পৰিষ্কাৰ-পৰিচ্ছন্নতাৰ বাবে কে‌ৱল বনকৰা লোকৰ ওপৰত নিৰ্ভৰ কৰি জী‌ৱন কটো‌ৱা নাৰীও মোৰ চকুৰ আগতে দেধাৰ ওলাব । চাৰিত্ৰিক পৰিষ্কাৰ-পৰিচ্ছন্নতাৰ ক্ষেত্ৰতো তিল মান গুৰুত্ব নিদিয়া নাৰী মাজে মাজে দেখা পাওঁ । নিজৰ পতিৰ প্ৰতি অপৰিষ্কাৰ ব‌্য‌ৱহাৰ কৰি সুখ পো‌ৱা নাৰী বা পৰপুৰুষৰ প্ৰতি প্ৰ‌ৱলভাবে আগ্ৰহী নাৰীৰ সংখ‌্যাও যথেষ্ট আছে । বহুগামীতাক নিজৰ গৌৰ‌ৱযোগ‌্য ব‌্যক্তিত্ব বুলি প্ৰদৰ্শন কৰিবলৈ চেষ্টা কৰা অপৰিষ্কাৰ মানসিকতাও বহুতো নাৰীৰ মাজত দেখা পো‌ৱা যায় । বিবাহ-বিচ্ছেদ আৰু পুনৰ বিবাহেৰে অভিলেখ সৃষ্টি কৰিবলৈ বিচৰা নাৰীক পৰিষ্কাৰ মনৰ অধিকাৰীণী বুলি কেনেকৈ ক’ব পৰা যাব, তাৰ যুক্তি মোৰ ওচৰতো নাই ।\nময়েই লক্ষিমী, ময়েই কুলক্ষণী; ময়েই সতী, ময়েই দুঃচৰিত্ৰা; ময়েই সীতা, ময়েই মন্থৰা; ময়েই লক্ষ্মীবাই, ময়েই ইন্দিৰা; মোৰ নাম হ’ব পাৰে কল্পনা অথবা চিল্ক স্মিতা; মোৰেই নাম হ’ব পাৰে অজন্তা কিম্বা ৰাণী, মায়া‌ৱতী কিম্বা ৰুমী, সংঘমিত্ৰা অথবা জয়শ্ৰী, মণিকা বা হিলাৰী । অশেষ কষ্টেৰে ৰজা দশৰথক ৰোগমুক্ত কৰিব পৰা আৰু মোৰ স্বাৰ্থৰ বাবে তেওঁকেই মনোকষ্ট দি হত‌্যা কৰিব পৰা ময়েই কৈকেয়ী; বহুজনৰ সন্তান নিজৰ গৰ্ভত ধাৰণ কৰিও সতী হৈ থকা ময়েই কুন্তী, পাঁচজনকৈ পতিৰ অংকশায়িনী ময়েই সতী দ্ৰৌপদী, পৰপুৰুষৰ প্ৰেমত মত্তহৈ বিশ্ববন্দিত হো‌ৱা ময়েই সতী ৰাধিকা । মই নাৰী, যদিও মোৰ চৰিত্ৰ সকলো দিশৰ পৰাই সদায় ৰহস‌্যাবৃত বা মোক সাধাৰণীকৰণ কৰি ব‌্যাখ‌্যা কৰাটো অসম্ভ‌ৱ, মই সতী, মই অৰ্ধাঙ্গিনী, মই অৰ্ধআকাশ, মই পৰিষ্কাৰ পৰিচ্ছন্নতাৰ প্ৰতিমূৰ্ত্তি, যুগে যুগে মোৰ সৈত‌ে জৰিত পৰিষ্কাৰ-পৰিচ্ছন্নতা নামৰ শব্দ কেইটি আৰু ময়েই তাৰ আজন্ম পালিকা ।\nপৰিষ্কাৰ পৰিচ্ছন্নতা আৰু মাছৰ বাকলিৰ মাজত ওতঃপ্ৰোত সম্পৰ্ক আছে। অৱশ্যে প্ৰথম দৃষ্টিত আপুনি এই সম্পৰ্ক “অহি-নকুল” সম্পৰ্ক বুলিয়েই ক’ব চাগে। বাকলিযুক্ত মাছ মানুহে খাদ্য হিচাপে গ্ৰহণ কৰিবলৈ হ’লে প্ৰথমে মাছৰ গাৰ পৰা এই “অপৰিষ্কাৰ” বাকলি সমূহ আঁতৰাই লয়। আচলতে, মাছৰ গাৰ পৰা ওলোৱা অ’জ’ন গেছ সদৃশ অপৰিষ্কাৰ যেন লগা কেচেমা-কেচেম গোন্ধে গোটেই জীৱটোকেই এবিধ অপৰিষ্কাৰ সামগ্ৰী যেন ধাৰণা কৰিবলৈ বাধ্য কৰে। মাছ বচা বা বিক্ৰী কৰা স্থানত পৰি ৰোৱা মাছৰ বাকলি সমূহে ঠাইখনক কেনেদৰে অপৰিষ্কাৰ কৰি তোলে, সেয়া সকলোৱে জনা কথা। কেৱল দৃষ্টিকটু কৰাই নহয়, বছা মাছৰ পেটু আৰু বাকলিৰ পৰা ওলোৱা দুৰ্গন্ধই চৌপাশৰ কেইবা নল দূৰত্বলৈকে এক বিৰক্তিদায়ক অপৰিষ্কাৰ পৰিৱেশৰ সৃষ্টি কৰে। মাছৰ বাকলি আৰু দেহৰ বিশিষ্ট অপৰিষ্কাৰ গোন্ধটোৰ বাবেই হয়তো প্ৰায় বিলাক চহৰতে পৌৰ নিকায় সমূহে মাছ ব্যৱসায়ী সকলৰ বাবে অন্য সামগ্ৰীৰ ব্যৱসায়িক স্থানসমূহৰ পৰা নিলগাই “মাছৰ বজাৰ” বুলি এডোখৰ সুকীয়া স্থান নিৰ্দেশ কৰি দিয়ে।\nকেৱল মাছ বা মাছৰ বাকলিয়েই নহয়, মাছৰ ব্যৱসায় কৰি পেট প্ৰৱৰ্তোৱা লোক সকলে দিনটোৰ অধিকাংশ সময়েই মাছৰ লগত জড়িত হৈ থাকিব লগীয়া হোৱা বাবে সেই লোকসকলৰ গাৰ পৰাও মাছৰ দৰে গোন্ধ নিৰ্গত হয়। এইটো কাৰণতে আগৰ দিনত সকলো সম্প্ৰদায়ৰ লোকে মাছৰ ব্যৱসায় নকৰিছিল আৰু মাছৰ ব্যৱসায় কৰা লোকসকলক ভাৰতৰ বহুতো স্থানত অপৰিষ্কাৰ, অৰ্থাৎ অস্পৃশ্য বা নীহকুলিয়া বুলি অনাদৰ কৰা হৈছিল। আনকি অসমতো এই লোকসকলৰ ওপৰত অস্পৃশ্য বুলি হোৱা অলেখ অন্যায় আচৰণৰ কাহিনী বিভিন্ন বিখ্যাত সাহিত্যত পঢ়িবলৈ পোৱা যায় । কোনো কোনো সাহিত্যিকে সেই লোক সকলক বুজাবলৈ “মৎস্যগন্ধা” শব্দটো ব্যৱহাৰ কৰিছিল । ইপিনে আকৌ, পৌৰাণিক উপাখ্যান অনুসৰি পৰাশৰ ঋষিৰ সান্নিধ্যলৈ অহাৰ আগলৈকে সত্যৱতী, অৰ্থাৎ পঞ্চ-পাণ্ডৱৰ আজু আইতাক তথা মহাকাব্য মহাভাৰতৰ স্ৰষ্টা ব্যাসদেৱৰ মাতৃৰ শৰীৰৰ পৰাও এটা সময়ত মাছৰ দৰে গোন্ধ নিৰ্গত হৈছিল বাবে তেওঁক মৎস্যগন্ধা বুলি জনা গৈছিল । মাছৰ গৰ্ভৰপৰা জন্ম হোৱা আৰু মাছমৰীয়াৰ ঘৰত ডাঙৰ-দীঘল হোৱা বাবে সেই সুন্দৰী কন্যাৰ শৰীৰৰ পৰা তেনেধৰণৰ অপৰিষ্কাৰ গন্ধ নিৰ্গত হোৱা বুলি কোৱা হয় ।\nমাছ খাই ভাল পোৱা বহু লোকে কেৱল মাছৰ এই বিশিষ্ট অপৰিষ্কাৰ গোন্ধটো নিজৰ শৰীৰত লাগি ধৰাৰ ভয়ত মাছ বছা-কূছা কামটো কৰিবলৈ হেলা কৰা দেখা যায় । মাছৰ বাকলিতকৈয়ো শুকান মাছৰ গোন্ধ বেছি উগ্ৰ; শুকান মাছ ৰান্ধিলে নিৰ্গত হোৱা গোন্ধ অতি মাৰাত্মক যেন লাগে । অবশ্যে অপৰিষ্কাৰ যেন লগা এই বাকলিৰ আঁৰৰ মাছটোৰ শৰীৰৰ অংশ সমূহক খাদ্য হিচাবে পৰিবেশন কৰিলে শেষ উৎপাদন/উপকৰণ (বা End Product)বিলাকক কোনেও অপৰিষ্কাৰ বুলি দলিয়াই পেলাব নোৱাৰে। কিছুমান মাছৰ বাকলি বিশেষ ধৰণে ৰান্ধি কোনো কোনো স্থানত উপাদেয় খাদ্য হিচাবে গ্ৰহণ কৰা হয় । বিজ্ঞানৰ দৃষ্টিৰ পৰা চাবলৈ গ’লেও মাছক অতি পুষ্টিকৰ খাদ্য সামগ্ৰী বুলিহে কোৱা যায় । তাতোতকৈ আচৰিত কথা যে মাছৰ বাকলিৰ ওপৰত হোৱা শেহতীয়া অধ্যয়ন আৰু গৱেষণা সমূহৰ পিছত এতিয়া আৰু সেই বিধ সামগ্ৰীক অপৰিষ্কাৰ বুলি কোৱাতকৈ ওলোটাই পৰিষ্কাৰকাৰী সামগ্ৰী বুলিহে ক’ব লগীয়া হ’ব ।\nৰাসায়নিক ভাৱে চাবলৈ গ’লে মাছৰ বাকলিত ৪০ৰ পৰা ৮৫ শতাংশ পৰ্যন্ত কলাজেন আৰু ইছ্‌থিলেপিডিন, গুৱানিন জাতীয় জৈৱ প্ৰটিন থাকে আৰু বাকী অংশ হ’ল মেগনেছিয়াম আৰু কেলছিয়ামৰ কাৰ্ব’নেট আৰু দুই এবিধ অজৈৱ খনিজ লৱণ । ইয়াৰ অধিকাংশই মানৱ দেহৰ বেলেগ বেলেগ অংশতো পোৱা যায় । অৰ্থাৎ মানুহৰ গাত পোৱা কিছুমান মৌলিক সামগ্ৰীকেই মাছৰ শৰীৰতো পোৱা যায় । গতিকে, আচলতে মাছৰ বাকলিক অপৰিষ্কাৰ বুলি ক’বলৈ মানুহৰ যুক্তি নাই ।\nবাৰ্কেলিৰ কেলিফৰ্ণিয়া বিশ্ববিদ্যালয়ত হোৱা এক অধ্যয়নত মাছৰ বাকলিক পানী পৰিষ্কাৰ কৰা কামত ব্যৱহাৰ কৰিব পৰা হয় বুলি প্ৰমাণ কৰা হৈছে । ২০০৭ চনতে টিলাপিয়া নিল’টিকা(Tilapia nilotica) আৰু আটলান্টিক কড মাছ গেদাছ মৰ্হুৱা (Gadus morhua)ক লৈ হোৱা এই অধ্যয়নত গৱেষণাকাৰী গোটটোৱে উদ্যোগ সমূহৰ পৰা বৰ্জিত পানীৰ পৰা অতিৰিক্ত তাম বা ক’পাৰ আঁতৰোৱাত বিশেষ সফলতা লাভ কৰিছিল । সেই স্থানত সহজলভ্য সেই দুই বিধ মাছৰ বাকলিৰ জৰিয়তে গৱেষক সকলে পৰীক্ষাগাৰত অশুদ্ধ পানীৰ পৰা অতি সফল ভাবে দ্ৰৱীভূত তামৰ যৌগ সমূহক অধিশোষণ প্ৰক্ৰিয়াৰে আঁতৰ কৰিব পাৰিছিল । অৱশ্যে ব্যৱসায়িক ভাৱে এই পদ্ধতিক এতিয়ালৈকে কামত লগোৱা হৈছে নে নাই, সেয়া জনা নাযায় ।\nসূক্ষ্ম দৃষ্টিৰে মাছৰ বাকলিৰ ধুনীয়া চকচকীয়া উজ্জল গুণটোলৈ চালেও ইয়াক অপৰিষ্কাৰ বুলিবলৈ মন নাযাব । মাছৰ বাকলিৰ এই উজ্বলতা আচলতে বাকলিৰ তলৰ অংশৰ গুৱানিন নামৰ ৰসায়ণিক পদাৰ্থ বিধৰ এক বিশেষ ধৰণৰ স্ফটিক সদৃশ (Photonic Crystals) গাঁথনিৰ বাবে দেখা পোৱা যায় বুলি ইজৰাইলৰ এক হোৱা এক অধ্যয়নত প্ৰকাশ । এই প্ৰাকৃতিক স্ফটিকৰ গঠন পৰীক্ষাগাৰত তৈয়াৰ কৰা একে সাংগঠনিক যৌগৰ স্ফটিকৰ চেহেৰাতকৈ পৃথক হোৱাৰ কাৰণ সম্বন্ধে বিজ্ঞানীসকল এতিয়াও নিশ্চিত নহয় । মাছৰ বাকলি বিলাকৰ গাঁথনিৰ ওপৰত নিৰ্ভৰ কৰি প্লেছয়ড্, কছমইড্, গেনয়ড্, ইলাছমইড্, ছাইক্ল’ইড্ আৰু ছেটিনইড্ আদি কেইবাটাও ভাগত ভগাব পাৰি । সকলো বিলাকেই কিন্তু দেখাত ধুনীয়া ।\nটকিয়’ অভিযান্ত্ৰিক শিক্ষানুস্থান (Tokyo Institute of Technology)ত হোৱা এক অধ্যয়নত আকৌ মাছৰ বাকলিৰ পৰা মানুহৰ বাবে কৃত্ৰিম হাড় তৈয়াৰ কৰাৰ কথা চিন্তা-চৰ্চা কৰি থকা হৈছে। অস্থি প্ৰতিস্থাপন চিকিৎসাৰ ক্ষেত্ৰত ইমান দিনে ব্যৱহাৰ কৰি অহা গাহৰিৰ হাড়ৰ ব্যৱহাৰৰ জৰিয়তে হ’ব পৰা সংক্ৰমণৰ দুঃচিন্তা এই ব্যৱস্থাই দূৰ কৰিব বুলি আশা কৰা হৈছে। মানৱ দেহত মাছৰ বাকলিৰ পৰা নিৰ্মিত হাড় প্ৰতিস্থাপন কৰিলে সেই হাড় গাহৰিৰ জীৱিত হাড় প্ৰতিস্থাপনৰ ক্ষেত্ৰত হোৱাতকৈয়ো সোনকালেই জীৱিত অস্থি কলালৈ ৰূপান্তৰিত হৈ পৰে । তদুপৰি মাছৰ বাকলিৰ পৰা নিৰ্মিত এই হাড়ৰ ঘনত্ব বেছি হোৱা বাবে ই অধিক মজবুতো হয়। জাপানী গৱেষণা প্ৰতিস্থানটোৱে এই ক্ষেত্ৰত “টিলাপিয়া” নামৰ মাছ বিধৰ পৰা নিষ্কাশন কৰা প্ৰথম শ্ৰেণীৰ কলাজেন ব্যৱহাৰ কৰিছিল। উল্লেখযোগ্য যে টিলাপিয়া পৰিষ্কাৰ আৰু আপেক্ষিক ভাৱে অলপ কুহুমীয়া উষ্ণতাৰ পানীত বাস কৰে আৰু ইহঁতৰ গাৰ পৰা মাছ মাছ গোন্ধ নোলায়। ইহঁতৰ বাকলি বিলাকত চৰ্বিৰ পৰিমাণ একেবাৰে কম আৰু কেৰাটিনৰ পৰিমাণেই অধিক। এই কেৰাটিন আকৌ মাত্ৰ ৩৬ ডিগ্ৰী ছেঃতেই জিলেটিনলৈ পৰিৱৰ্তিত কৰিব পাৰি বাবে অস্থি প্ৰতিস্থাপন চিকিৎসাৰ ক্ষেত্ৰত ই এক প্ৰৱল সম্ভাৱনা বহন কৰিছে ।\nট’কিয়’ৰ সেই বিজ্ঞানীসকলে মানুহৰ চকুৰ কৰ্ণিয়েল ষ্ট্ৰ’মাৰ সৈত্যে মাছৰ বাকলিত পোৱা কলাজেন আঁহ সমূহৰ বিশেষ সাদৃশ্য দেখা পাইছে। অদূৰ ভবিষ্যতে সেয়েহে তেওঁলোকে মাছৰ বাকলিৰ পৰা মানুহৰ চকুত প্ৰতিস্থাপিত কৰিব পৰাকৈ কৰ্ণিয়েল ষ্ট্ৰ’মা তৈয়াৰ কৰিব পৰা হ’ব বুলি আশা কৰিছে। মাছৰ বাকলিৰ পৰা ইতিমধ্যে প্ৰসাধন সামগ্ৰী তৈয়াৰ কৰা বিজ্ঞানীৰ দলটোৱে অদূৰ ভবিষ্যতত কোষ আৰু কলাৰ বিভিন্ন ধৰণৰ কৰ্ষণ আৰু অনেক প্ৰতিস্থাপনযোগ্য অংগ-প্ৰত্যংগ (cell culture substrates, scaffolds for tissue engineering, and implantable biomaterials) তৈয়াৰ কৰি মানৱ জাতিৰ কল্যাণৰ হকে মাছৰ বাকলিক বহুল ভাবে ব্যৱহাৰ কৰিব পাৰিব বুলি উল্লেখ কৰিছে ।\nভাৰতীয় ৰেল বিভাগৰ অধীনত মুম্বাইৰ লোকমান্য তিলক আস্থানৰ পৰা মেংগালোৰৰ কেন্দ্ৰীয় আস্থানলৈকে ১২৬১৯ মৎস্যগন্ধা এক্সপ্ৰেছ নামেৰে এখন ৰেলগাড়ীও চলাচল কৰে ।\nইমানৰ পিছতো আপুনি মাছৰ বাকলিক পৰিষ্কাৰ-পৰিচ্ছন্নতাৰ পৰিপন্থী বুলি ক’ব পাৰিবনে?\nলেখাটো তৈয়াৰ কৰাত আন্তঃজালৰ কেইবাটাও সূত্ৰৰ লগতে নিম্নোক্ত পৃষ্ঠা সমূহৰ পৰা সহায় লোৱা হৈছে:\nবোকা-পানী আৰু পৰিষ্কাৰ পৰিচ্ছন্নতাৰ মাজত এক ঐতিহাসিক (প্রাক-ঐতিহাসিক?) সম্পর্ক আছে। খোলা-খুলিকৈ ক’বলৈ গ’লে , এই সম্পর্ক আচলতে অহি-নকুলৰ মাজৰ সম্পর্কৰ নিচিনা । এই পৃথিৱীত বোকা-পানী দেখিলে দূৰতে তিনি জাঁপ মৰা লোকৰ সংখ্যাও বৰ তাকৰ নহয় । বোকা লগা কাপোৰ-কানি বা যান-বাহনৰ ক্ষেত্রত আপোনাৰ ঘৰখনে যেনে স্থিতি লয় , পৃথিৱীৰ অধিকাংশ লোকৰে অভ্যাস সেয়াই । শৰীৰত বা পিন্ধা কাপোৰ- কানিত বোকা পানী লাগি থকা মানুহৰ প্রতি বহুতো লোকৰ দৃষ্টিভঙ্গী বৰ সন্তোষজনক নহয় । আপোনাৰ সন্মুখত পৰিবেশন কৰা খাদ্য বস্তু বা বাচন-বর্তনসমূহত কেনেবাকৈ বোকা লাগি থাকিবলৈ হ’লে তেনে খাদ্য গ্রহণ কৰিবলৈ কেৱল আপুনিয়েই নহয় , পৃথিৱীৰ অধিকাংশ লোকেই যে প্রচণ্ড আপত্তি দর্শাব , সেয়া বহলাই নক’লেও হ’ব । কিন্তু কোনোবাই যদি আপোনাৰ মুখৰ আগতে বোকাক প্রশংসা কৰি বোকা সৃষ্টিকাৰীজনক বাঃ বাঃ দিয়ে , তেনে পৰিস্থিতিত আপোনাৰ মগজুত কেনে এক ভাৱে ক্রিয়া কৰি যাব বাৰু ?\nহয় , আচৰিত নহ’ব , বোকা পৰিষ্কাৰ-পৰিচ্ছন্ন হ’ব পাৰে , বোকা সুন্দৰ হ’ব পাৰে , বোকা কাৰোবাৰ হিয়াৰ আমঠু হ’ব পাৰে , কাৰোবাৰ বাবে বোকা জীৱনৰ অৱলম্বন হ’ব পাৰে… আৰু বোকা কাৰোবাৰ বাবে একমাত্র তথা প্রাণদায়ী আহাৰো হ’ব পাৰে ।\nৰাসায়নিকভাৱে চাবলৈ গ’লে প্রাকৃতিক বোকা আচলতে পৃথিৱীত সহজে পোৱা মৌল সমূহৰ এক জটিল আৰু স্বয়ংসুস্থিৰ জোঁটবন্ধন । বিভিন্ন স্থানত পোৱা বোকাৰ অণুসমূহৰ (কেতিয়াবা একে স্থানৰে বোকাৰ দুটা অণুৰ ক্ষেত্রতো) ৰসায়নিক সংযুতি একে নহ’ব পাৰে । বোকাই আকৌ নিজৰ মাজত বহুতো খনিজ পদার্থ বা ধাতুৰ অণুও সামৰি ৰাখিব পাৰে । সেয়েহে , সাতে সোতৰই মিলাই ৰসায়ন বিজ্ঞানত বোকাক ঘাইকৈ পাঁচটা মূল প্রকাৰত ভগাই বিভিন্ন ধৰণে অধ্যয়ন কৰা হয় । সেইকেইটা হ’ল কেৱ’লিনাইট (KAOLINITE) , মণ্টমর্ল’নাইট (MONTMORLONITE) , ইলাইট (ILLITE) , স্মেকটাইট (SMECTITE) আৰু ক্ল’ৰাইট (CHLORITE) বোকাৰ অণু বুলি কোৱাতকৈ বোকাৰ কণা (Particle) বুলিহে উল্লেখ কৰা হয় । গতিকে ৰসায়ন বিজ্ঞানৰ দৃষ্টিৰে চালে বোকাত অপৰিষ্কাৰ বুলিব লগা একো নাই , ই মাত্র পৃথিৱীতে পোৱা কিছুমান মৌলৰ সংঘবদ্ধ অৱস্থান ।\nবোকাৰ বিষয়ে ৰসায়ন বিজ্ঞানৰ এনেবোৰ জটিল ধাৰণাৰ পৰোৱাই নকৰি বোকাৰ মাজতে বহুতো প্রাণীয়ে আকৌ জীৱন বিচাৰি পায় । বোকাৰ মাজত বহুতো জীৱ-অণুজীৱই বাস কৰি সিহঁতৰ বাবে প্রয়োজনীয় আহাৰ যোগাৰ কৰে আৰু বংশ বৃদ্ধি ঘটায় । এনে প্রাণীৰ উদাহৰণ দিবলৈ গ’লে সেই সংখ্যাই লাখৰ ঘৰ চুবগৈ । কিছুমান অণুজীৱই এই বোকাৰ কণাসমূহৰ দীঘল ৰসায়নিক শৃঙ্খলসমূহ ভাঙিবলৈও সক্ষম হয় । বোকাত গজা উদ্ভিদসমূহে আকৌ এই বোকাৰ মাজত সোমাই থকা পৰা ধাতৱীয় পৰমাণুসমূহ গ্রহণ কৰি পুষ্টি লাভ কৰে ।\nচহা-কৃষকৰ বাবে বোকা এক অপৰিহার্য সামগ্রী । খেতিৰ বাবে উত্‍কৃষ্ট বোকাক তেওঁ ধুনীয়া দেখে । চহা জীৱন আৰু কেঁচা মাটিৰ গোন্ধৰ মাজৰ সম্পর্ক অতি পুৰণি ।\nচিকিত্‍সা শাস্ত্রতো বোকাৰ ব্যৱহাৰ অতি পুৰণি । কোনো কোনো পেটৰ অসুখত কিছুমান বোকা লেপন হিচাবে লগালে বা সেৱন কৰিলে আৰোগ্য লাভ কৰা যায় । আর্মেনিয়ান বোকা তেনে এক উদাহৰণ । কেৱ’লিনাইট আৰু আট্টাপালগাইটক হাগনি বা ডায়েৰীয়া ৰোগৰ চিকিত্‍সাত ব্যৱহাৰ কৰা হয় । বিষ উপশমৰ বাবে , সৌন্দর্য সাধনাত আৰু কিছুমান মানসিক ৰোগৰ চিকিত্‍সাত বোকা ব্যৱহাৰ কৰা হয় ।\nপেট্র’লিয়ামৰ সন্ধান আৰু খননৰ ক্ষেত্রত বোকা এক অবিচ্ছেদ্য অংগ । ইয়াৰ বাবে প্রকৃতিক বোকাৰ উপৰি কৃত্রিম উপায়েৰেও বোকা তৈয়াৰ কৰি লোৱা হয় ।\nভূগৰ্ভত খনিজ তেল বা গেছৰ অ‌অৱস্থিতিৰ বাবে বোকাৰ কিছুমান নিৰ্দ্দিষ্ট তৰপ (ভূ-বিজ্ঞানৰ ভাষাত আচ্ছাদন শিলা বা Cap Rocks)ৰ প্ৰাকৃতিক উপস্থিতি নিতান্তই প্ৰয়োজনীয়। এই বোকাৰ তৰপ বিলাকে প্ৰাকৃতিক ভা‌ৱে উৎপন্ন হো‌ৱা ভূগৰ্ভস্থ খাৰু‌ৱা তেল বা গেছ বিলাকক একোডোখৰ নিৰ্দ্দিষ্ট স্থানত আগুৰি ধৰি ৰাখে। বোকাৰ এনে তৰপ সমূহ নথকা হ’লে ভূগৰ্ভত খাৰু‌ৱা তেল/গেছসমূ্হ মুক্তভাবে ঘূৰি ফুৰিলেহেঁতেন আৰু তাক আহৰণ কৰা সম্ভ‌ৱ নহ’লহেঁতেন । সেয়ে পেট্ৰলিয়ামৰ সন্ধান কৰোঁতে খাৰু‌ৱা তেল থকাৰ সংকেত পো‌ৱা স্থানৰ চৌপাশে আচ্ছাদন শিলা হিচাপে বোকাৰ উপস্থিতিৰ বিষয়েও গম-গতি লৈ লো‌ৱা হয়, অন‌্যথাই তেনে ঠাইত খনন কাৰ্য চলো‌ৱাই নহয় । অৰ্থাৎ সেই অপৰিষ্কাৰ যেন লগা বোকাই খনিজ তেলসমূহক ভূগৰ্ভত আমাৰ বাবে সুৰক্ষিত ভাবে ধৰি ৰাখে ।\nপেট্ৰ’লিয়াম উদ‌্যোগত কে‌ৱল খনন কাৰ্য বা Drilling নিজেই এক বৃ্হৎ উদ‌্যোগ । এই খনন কাৰ্যতো বোকা এক অপৰিহাৰ্য অঙ্গ । খনিজ তেল আহৰণৰ বাবে ভূপৃষ্ঠৰ পৰা ভূগৰ্ভৰ ৩-৪ বা ৫ কিলোমিটাৰ পৰ্যন্ত তললৈকে সুৰঙ্গপথ (Drilled Hole) খান্দিব লগীয়া হয়, যাৰ বাবে খনন ব‌্য‌ৱস্থাটোত বিজ্ঞানসন্মতভা‌ৱে কিছুমান বোকাৰ ব‌্য‌ৱহাৰ কৰা হয়। ঘাইকৈ নিউটনীয় তৰলৰ সূত্ৰসমূহ মানি নচলা এনে বোকা সমূহক অনিউটনীয় তৰলৰ সূত্ৰ সমূহ ব‌্য‌ৱহাৰ কৰি নিয়ন্ত্ৰণ কৰা হয় । খনন কাৰ্যত উৎপন্ন হো‌ৱা মাটি/বালি/শিল/কয়লাকে ধৰি অন‌্যান‌্য টুকুৰা-টুকুৰ অংশ বিলাকক তলৰপৰা উঠাই অনা, খোদিত প‌থটোক বহুসময়লৈকে ভাগি নপৰাকৈ বা সুস্থিৰকৈ ধৰি ৰখা, এই ৰাস্তাত ভূগৰ্ভৰ পৰা আহিব পৰা অন‌্য কোনো অনাকাংক্ষিত পদাৰ্থৰ প্ৰবেশ বন্ধ কৰি ৰখা, খনন কাৰ্যত ব‌্য‌ৱহাৰ হো‌ৱা বিট(bit) টোক হাইড্ৰ’লিক বল যোগান ধৰা তথা চেঁচা কৰি ৰখা, ধাতু সমূহৰ ক্ষয়ীভ‌ৱন ৰোধ কৰা আদি বহুতো কামৰ বাবে এই বোকা সমূহক ব‌্য‌ৱহাৰ কৰা হয় । এসময়ত এই কাৰ্যৰ বাবে প্ৰাকৃতিক ভা‌ৱে উৎপন্ন হো‌ৱা বোকাকেই ব‌্য‌ৱহাৰ কৰা হৈছিল যদিও আজিকালি বহুতো উন্নত মানদণ্ডৰ ৰসায়ণিক পদাৰ্থ ব‌্য‌ৱহাৰ কৰি এই উদ‌্যোগত পূৰ্বতে সন্মূখীন হো‌ৱা বিভিন্ন সংকট আনা‌য়াসে অতিক্ৰম কৰিব পৰাকৈ নিৰ্দ্দিষ্ট ভৌতিক তথা ৰসায়ণিক গুণা-গুণ (Physical properties) সম্পন্ন বোকা উৎপাদন কৰি ব‌্য‌ৱহাৰ কৰা হয় । এনে বোকা উৎপাদন কৰিবৰ বাবে ৰসায়ণিক পদাৰ্থসমূহক পৰিস্থিতিভেদে পানী, সংশ্লেষিত তেল অথবা কোনো সময়ত বতাহ(air)ৰ সৈত‌্যেও মিহলি কৰা হয় । এই খিনিতে উল্লেখ কৰিব পাৰি যে বিশেষজ্ঞই (Mud Engineer)এ এই বোকা সমূহৰ পৰীক্ষা-নিৰিক্ষা কৰি কিছুমান ভৌতিক গুণা-গুণৰ মানত সন্তুষ্ট হ’লে সেইখিনি বোকাক “পৰিষ্কাৰ” বা “সুন্দৰ” আখ্যা দিয়ে । এনে পৰিষ্কাৰ-পৰিচ্ছন্ন বোকা উৎপাদনৰ বাবে আৰু বোকা উৎপাদন কৰিবপৰা ৰাসায়নিক পদাৰ্থ তৈয়াৰ কৰিবৰ বাবে বিভিন্ন দেশৰ বিভিন্ন প্ৰতিষ্ঠানত অনেক উচ্চ শিক্ষিত ৰসায়ন শাস্ত্ৰজ্ঞ লোক আৰু অভিযন্তা নিয়োজিত হৈ আছে।\nপ্ৰাক-ঐতিহাসিক যুগৰে পৰা আকৌ বোকাৰ পৰা নিৰ্মিত বিভিন্ন বাচন-বৰ্তনক পৰিষ্কাৰ বুলিয়েই ৰন্ধা-বঢ়া আৰু খো‌ৱা-বো‌ৱাৰ কামতো বিভিন্ন প্ৰকাৰে ব‌্য‌ৱহাৰ কৰি অহা হৈছে । তাৰ উপৰিও বিভিন্ন শোভা বৰ্ধনকাৰী সা-সামগ্ৰীৰ উৎপাদনতো বোকা মাটি ব‌্য‌হাৰ কৰা হয় । তেনে উদ‌্যোগত আচলতে কেঁচা বোকাক ইচ্ছাকৃত ৰূপ দি নিৰ্দ্দিষ্ট তাপমাত্ৰাত নিৰ্দ্দিষ্ট সময়ৰ বাবে তপতাই বোকাৰ ভৌতিক গুণ আৰু ৰসায়নিক সংযুতিৰ স্থায়ী পৰিবৰ্তন ঘটো‌ৱা হয়। এনেদৰে বোকাকেই কেঁচামাল হিচাপে ব‌্য‌ৱহাৰ কৰি আজিও বহুতো সৰু-বৰ বৰ্তন উদ‌্যোগ চলি আছে। অপৰিষ্কাৰ বোকাৰ পৰা পৰিষ্কাৰ সামগ্ৰী তৈয়াৰ কৰা অসমৰ কুমাৰ শিল্প বা তেনেকৈয়ে চীনা-মাটিৰ সামগ্ৰী, প’ৰচেলিন অথবা ঢেকীয়ালৰ কলহৰ পৰা ভুৰুকালৈকে বহুতো শব্দ আমাৰ সকলোৰে বাবে অতি পৰিচিত।\nপুথিগত শিক্ষাৰ আদিপাঠ গ্ৰহণ কৰিবৰ বাবৰ বোকাৰ পৰা নিৰ্ম্মিত ফলি অতি পুৰণি কালৰ পৰা ব‌্য‌ৱহাৰ কৰি অহা হৈছে । তেনে ফলিত লিখিব পৰা পেঞ্চিল বিলাকো বোকাৰ পৰাই নিৰ্মিত। কাগজ উদ‌্যোগতো বোকাৰ ব‌্য‌ৱহাৰ হয় । তবলা-মৃদঙ্গকে ধৰি অনেক বাদ‌্যযন্ত্ৰও বোকাৰ পৰাই তৈয়াৰ কৰা হয় । সাঁজ পানীৰ কলহ বা ধপাত সে‌ৱনৰ গুৰগুড়িৰ অংশবিশেষ বোকাৰ পৰা তৈয়াৰ কৰা হয়।\nমানুহকে ধৰি বহুতো চৰাই বা প্ৰাণীয়ে নিজৰ ঘৰ বা বাহ সাজিবলৈকো বোকা মাটি ব‌্য‌ৱহাৰ কৰে । এড’ব্, কব্, কৰ্ডউড্ আদি ঘৰৰ আৰ্হিৰ উপৰিও আমাৰ অতিকে চিনাকি বাঁহৰ ঘৰ বিলাকৰ বেৰ লিপিবলৈ আৰু মজিয়া মচিবলৈ বোকাৰ ব‌্য‌ৱহাৰ অতীজৰে পৰা কৰি অহা হৈছে । ইটা আৰু চিমেণ্ট উদ‌্যোগতো বোকাৰ ব‌্য‌ৱহাৰ অপৰিহাৰ্য । বোকাৰ কণা সমূহৰ মাজত খালী স্থান কম হো‌ৱাৰ বাবে তাৰ মাজেৰে সহজে পানী সৰকি নো‌ৱাৰা গুণটোক কামত লগাই বোকাক পানী ভেটা আৰু মথাউৰি নিৰ্ম্মাণ আদি কামত সফল ভাবে প্ৰয়োগ কৰা হয় ।\nবোকাত পদুম ফুলে, বোকাই লক্ষ লক্ষ জী‌ৱক আশ্ৰয় প্ৰদান কৰে, লক্ষ লক্ষ প্ৰাণীক জীৱন ধাৰণৰ কাৰণে আহাৰৰ যোগান ধৰে, বোকাৰ মাধ‌্যমেদিয়েই লক্ষ লক্ষ প্ৰজাতিৰ বংশ ক্ৰমণিকা চলে । এবুকু শান্তি বিচাৰি ম’হে ঘূলি লয় বোকাৰ মাজত, বোকাৰে লেটি লৈ সমৃদ্ধ হয় চহা জী‌ৱন, কেঁচা মাটিৰ গোন্ধত উদ্বাউল হয় গাঁৱলীয়া জন-জী‌ৱন ….\nসৰ্ব্বশেষত, অপৰিষ্কাৰ যেন লগা এই বোকাৰ বিষয়ে এক শেহতীয়া অধ্যয়নৰ বিষয়ে জনাই বোকাক পৰিষ্কাৰ নে অপৰিষ্কাৰ বুলি ক’লে ভাল হ’ব – সেই দায়িত্ব আপোনালোকলৈ ঠেলি দিলোঁ ।\nপৃথি‌ৱীৰ কেইবাখনো আগশাৰীৰ গ‌ৱেষণা প্ৰতিষ্ঠানত বোকাৰ অ‌ৱশোষণ আৰু অধিশোষণৰ বিষয়ে বিভিন্ন পৰীক্ষা-নিৰীক্ষা আৰু অধ‌্যয়ন চলাই থকা হৈছে আৰু অতি সোনকালেই ইয়াক প্ৰদূষিত পানীৰ পৰা গধুৰ ধাতু আঁতৰো‌ৱা আৰু বায়ু পৰিশোধণৰ কামত লগাব পৰা হ’ব বুলি আশা ব্যক্ত কৰিছে বিদ্বান মহলে । অৰ্থাৎ আপুনি ইমান দিনে অপৰিষ্কাৰ বুলি ভাবি অহা বোকাক এতিয়া আপোনাৰ বাবে বায়ু-পানী পৰিষ্কাৰ কৰা কামত খটো‌ৱাটোও হৈ উঠিবগৈ পাৰে । কিম্‌অধিকম্ !!\n← ককাইদেউলৈ চিঠি (অঞ্জনা তামুলী)\nভ্ৰষ্ট দেৱতা :(অভিজিত কলিতা) →


ভিডিঅ'ত থকা প্ৰাণীটো 'লক নেছ' দৈত্য নহয়!￼ - Factcrescendo Assamese\nদৈত্য মাছৰ দৰে দেখা পানীত সাঁতুৰি থকা এটা প্ৰাণীৰ ভিডিঅ’ ভাইৰেল হৈ আছে আৰু দাবী কৰা হৈছে যে ই হৈছে ‘লক নেছ’ মনষ্টাৰ যি স্কটলেণ্ডৰ লোক কাহিনীৰ এটা অংশ হিচাবে জনাজাত হয় ।\n১১ এপ্ৰিল, ২০২২ তাৰিখে নিশা ৮:৫১ বজাত টাইম৮ পৃষ্ঠাৰ দ্বাৰা প্ৰকাশিত ফেচবুক পোষ্টটো ইয়াত দিয়া হৈছে। পোষ্টৰ শিৰোনামটোত উল্লেখ কৰা হৈছে “এটা প্ৰকাণ্ড মনষ্টাৰৰ দৃশ্য বন্দী কেমেৰাত। পানীৰ গভীৰতাত লুকাই থকা জীৱন্ত দৈত্যৰ বিৰল দৃশ্য। যাক জীৱন্ত ডায়ন’ছৰ বুলি কোৱা হয়।”\nভইচঅভাৰে কৈছে যে এই দৈত্যটো উত্তৰ আমেৰিকাৰ এখন নদীত দেখা গৈছিল। ভিডিঅ’টোত অন্তৰ্ভুক্ত গ্ৰাফিক্স আৰু ভইচঅভাৰে লগতে দাবী কৰে যে এইটো লক নেছ মনষ্টাৰৰ দৃশ্য হয় ।\nফেক্ট ক্ৰেচেণ্ডোৱে জানিব পাৰিলে যে ভিডিঅ’টোত থকা দৈত্য মাছটো এটা ষ্টাৰ্জন হয় যি কানাডাত দেখা গৈছে আৰু ইয়াৰ লক নেছ মনষ্টাৰৰ সৈতে কোনো সম্পৰ্ক নাই। ইয়াত বিৱৰণ দিয়া হৈছে:\nতথ্য পৰীক্ষা পদ্ধতি\nপ্ৰথমে, আমি ভিডিঅ’টোৰ উৎস বিচাৰিবলৈ এটা কীৱৰ্ড অনুসন্ধান চলাইছিলো। আমি একেটা ভিডিঅ’ৰ এটা দীঘলীয়া সংস্কৰণ পাইছিলো, যিটো ফেচবুক পেজ “ফৰেষ্ট, এনভায়ৰনমেণ্ট এণ্ড ৱাইল্ডলাইফ”ত ২৭ মাৰ্চত আপলোড কৰা হৈছিল। ভিডিঅ’টোৰ শিৰোনামটোত এইদৰে কোৱা হৈছে: “মনষ্টাৰ ফিছ: কানাডাৰ ব্ৰিটিছ কলম্বিয়াত ৬০০ পাউণ্ড ওজনৰ বিশাল “জীৱন্ত ডাইনোচৰ” ষ্টাৰ্জন মাছ ধৰা পৰিছে । কানাডাৰ ব্ৰিটিছ কলম্বিয়াত এটা বিশাল, ১০০ বছৰ পুৰণি ষ্টাৰ্জন মাছ ধৰা পৰিছে আৰু পুনৰ নদীত পেলাই দিয়া হৈছে। মাছ ধৰা গাইড “য়েভচ বিছনে” ৬ মাৰ্চ, ২০২২ তাৰিখে চিলিৱাকৰ ওচৰৰ ফ্ৰেজাৰ নদীত অতি বিৰল মাছটো ধৰিছিল । বিছনে অনুমান কৰিছিল যে দৈত্য ষ্টাৰ্জনটো এক শতিকাৰ পুৰণি, প্ৰায় ১০.৫ ফুট দীঘল আৰু ওজন ৬০০ পাউণ্ড হ’ব লাগিব। ফ্ৰেজাৰ নদীত বাস কৰা বগা ষ্টাৰ্জন হৈছে উত্তৰ আমেৰিকাৰ আটাইতকৈ দীঘলীয়া জীৱিত আৰু আটাইতকৈ ডাঙৰ মিঠা পানীৰ মাছ।”\nআমি একেটা ভিডিঅ’ৰ বিষয়ে ১১ এপ্ৰিল, ২০২২ তাৰিখে টাইমছ নাওৰ ৱেবছাইটত প্ৰকাশিত এটা বাতৰি প্ৰতিবেদনও পাইছিলো। শিৰোনামটোত কোৱা হৈছে “নদীত লুকাই থকা ১০০ বছৰ পুৰণি দৈত্যটো দেখা গৈছে – ভাইৰেল ভিডিঅ’ চাওক।” Times Now Link\nইয়াৰ পিছত, আমি অনলাইন পৰীক্ষা কৰিলোঁ জানিবলৈ যে ষ্টাৰ্জন সেই মাছ নেকি যাক লক নেছ দৈত্য বুলি কোৱা হয় । আমি ‘বিবিচি’ত প্ৰকাশিত এই বাতৰি প্ৰতিবেদনটো পাইছিল য’ত নিউজিলেণ্ডৰ ওটাগো বিশ্ববিদ্যালয়ৰ এজন আনুবংশিক বিশেষজ্ঞ প্ৰফেছৰ নীল জেম্মেলৰ সাক্ষাৎকাৰ লোৱা হৈছিল যি স্কটলেণ্ডৰ নেছ আৰু লক (হ্ৰদ) নেছ নদীৰ পৰা লোৱা পানীৰ নমুনাৰ ওপৰত ডিএনএ পৰীক্ষা কৰিছিল। তেওঁ কৈছিল “আমাৰ নমুনাৰ ওপৰত আধাৰিত কৰি জানিব পাৰি যে লক নেছত কোনো ছাৰ্কৰ ডিএনএ নাই। আমাৰ নমুনাৰ ওপৰত আধাৰিত কৰি লক নেছত কোনো কেটফিছ ডিএনএ নাই বুলিও নিশ্চিত । আমি ষ্টাৰ্জনৰও কোনো প্ৰমাণো বিচাৰি নাপালোঁ।”\nScreenshot, BBC article\nএনচাইক্লোপিডিয়া ব্ৰিটানিকাই কৈছে যে ষ্টৰ্জন হৈছে উত্তৰ গোলাৰ্ধৰ নাতিশীতোষ্ণ পানীৰ স্থানীয় এচিপেনচেৰিডি পৰিয়ালৰ ২৯টা প্ৰজাতিৰ মাছৰ যিকোনো এটা। বেছিভাগ প্ৰজাতিয়ে বসন্ত বা গ্ৰীষ্মকালত জন্ম দিবলৈ সাগৰ আৰু আৰোহণ নদীত বাস কৰে (সম্ভৱতঃ কেইবা বছৰত এবাৰ); আন কেইটামান প্ৰজাতি সতেজ পানীত আৱদ্ধ হৈ আছে।\nলক নেছ কি?\nলক নেছ হৈছে স্কটিছ হাইলেণ্ডৰ এটা ডাঙৰ মিঠা পানীৰ হ্ৰদ যি ইনভাৰ্নেছৰ দক্ষিণ-পশ্চিমত প্ৰায় ৩৭ কিলোমিটাৰ (২৩ মাইল) বিস্তৃত।\nলক নেছ মনষ্টাৰ কি?\nছেপ্টেম্বৰ, ২০১৯ তাৰিখে বিবিচিৰ ৱেবছাইটত প্ৰকাশিত এটা প্ৰবন্ধত কোৱা হৈছে:\nলক নেছ মনষ্টাৰ স্কটলেণ্ডৰ আটাইতকৈ পুৰণি আৰু স্থায়ী পৌৰাণিক কাহিনীবোৰৰ ভিতৰত এটা। ই কিতাপ, টিভি অনুষ্ঠান আৰু চলচ্চিত্ৰক অনুপ্ৰাণিত কৰে, আৰু ইয়াৰ ঘৰৰ চাৰিওফালে এক মুখ্য পৰ্যটন উদ্যোগ বজাই ৰাখে। দৈত্যটোৰ কাহিনী ১,৫০০ বছৰ আগতে বিচাৰি উলিয়াব পাৰি যেতিয়া আইৰিছ মিছনেৰী ছেইণ্ট কলম্বাই ৫৬৫ এডিত নেছ নদীত এটা জন্তুৰ মুখামুখি হৈছিল বুলি কোৱা হয়।\nভিডিঅ’টোত থকা প্ৰাণীটো লক নেছ মনষ্টাৰ বুলি দাবী কৰাটো বিভ্ৰান্তিকৰ। ভিডিঅ’টোত থকা প্ৰাণীটো এটা মাছ, ষ্টাৰ্জন আৰু ভিডিঅ’টো কানাডাৰ চিলিৱাকৰ ওচৰৰ ফ্ৰেজাৰ নদীত ৰেকৰ্ড কৰা হৈছিল। লক নেছ স্কটলেণ্ডত আছে।\nTitle:ভিডিঅ’ত থকা প্ৰাণীটো ‘লক নেছ’ দৈত্য নহয়!\nTagged Fact CrescendoFact Crescendo AssameseLoch NessLoch Ness MonsterSturgeonফেক্ট ক্ৰেচেণ্ডো অসমীয়ালোচ নেছষ্টাৰ্জন\nJune 18, 2020 March 12, 2022 Manjori Borkotoky\nSeptember 29, 2020 March 12, 2022 Manjori Borkotoky


Search Result of hitendra nath goswami\nAssam Governor Jagdish Mukhi, CM Sonowal arrives for first day of Assembly\nAssam Governor Professor Jagdish Mukhi along with Speaker of Assam Legislative Assembly Hitendra Nath Goswami and Assam Chief Minister Sarbananda Sonowal attended the first day of three days long Budget Session of Assam Legislative Assembly in Guwahati on Thursday.\nCongress MLA suspended by Assam Assembly Speaker\nAssam Assembly Speaker Hitendra Nath Goswami on Monday suspended Congress MLA Sherman Ali Ahmed for refusing to sit down after being denied permission to raise NRC-related issues on the first day of the Budget session.\nAssam Assembly Speaker Hitendra Nath Goswami Thursday said encroachment of land by the Indian Army wasa"serious issue" and the government must deal with it strictly.\nBharatiya Janata Party MLA Kripanath Mallah was Wedneday elected unanimously as the Deputy Speaker of the Assam Assembly. Assembly Speaker Hitendra Nath Goswami announced in the House that Mallah has been elected as the deputy speaker.\nAssam Assembly Speaker rejects Adjournment motion moved by opposition\nAssam Assembly Speaker Hitendra Nath Goswami Tuesday rejected an Adjournment Motion moved by opposition Congress and AIUDF to discuss rise of fuel prices and other essential commodities.\nAssam Assembly adjourned\nThe Assam Assembly was adjourned Monday as the opposition obstructed functioning of the House over fuel price hike and rise in prices of essential commodities.\nInafirst, Assam House welcomes students for internship prog\nAssam Assembly Speaker Hitendra Nath Goswami today welcomed 20 students who have been selected for an internship programme at the House,afirst-of-its kind initiative in the state, urging them to take up politics as career to serve the society, an official release said.\nAssam Assembly passes bill to regulate fees of pvt schools\nAssam Assembly unanimously passedabill to regulate fees of private schools, havingaprovision to slapapenalty to the tune of Rs 10 lakh as well withdrawal of registration for violators.\nCommon man suffered most due to militancy in Assam: Goswami\nAssam Assembly Speaker Hitendra Nath Goswami on Thursday said common people have suffered the most due to militancy in the state.\nAssam speaker urges lawmakers to know children rights\nAssam Assembly Speaker Hitendranath Goswami on Thursday urged lawmakers to understand the rights of children and adolescents and involve the public in resolving their issues and problems.\nAssam advocate gen makes contradictory statements post selfie issue\nAssam Additional Advocate General Devajit Lon Saikia, who was barred from entering the State Assembly for taking selfies inside the house, had submitted contradictory statements during investigation, Speaker Hitendra Nath Goswami said today.\nভগৱান জগন্নাথ প্ৰভুৰ ৰথ যাত্ৰা উৎসৱ উপলক্ষে এক শোভাযাত্ৰা বাহিৰ কৰে\nগুৱাহাটীত ভক্তসকলে ভগৱান জগন্নাথ প্ৰভুৰ ৰথ যাত্ৰা উৎসৱ উপলক্ষে এক শোভাযাত্ৰা বাহিৰ কৰে ।\nবিসম্বাদৰ অন্ত পেলাই নতুন পৰিচয় লাভ কৰিলে একনাথ সিন্দেই,দেৱেন্দ্ৰ ফাড়নাভিছ হ'ল উপ-মুখ্যমন্ত্ৰী\nদেৱেন্দ্ৰ ফাড়নাভিছে দুদিন পূৰ্বেও ৰাজ্যপালক সাক্ষাৎ কৰিছিল আৰু আস্থাভোটৰ আয়োজন কৰিবলৈ অনুৰোধ জনাইছিল ৷\nমহাৰাষ্ট্ৰৰ নতুন মুখ্যমন্ত্ৰী হ’ব একনাথ সিন্দে,আজি সন্ধিয়া ল’ব শপত\nআজি সন্ধিয়া ৭.৩০ বজাত শপত ল’ব সিন্দেয়ে ৷\nদীঘলীয়া বিৰতিৰ অন্তত আজিৰে পৰা আনুষ্ঠানিকভাৱে আৰম্ভ হৈছে অমৰনাথ যাত্ৰা\nযাত্ৰীসকলে খোজকাঢ়ি, ঘোঁৰা অথবা দাণ্ডিৰ সহায়ত যাত্ৰা কৰিছে যদিও একাংশ যাত্ৰীয়ে হেলিকপ্টাৰেৰে ঘাপ্পালৈ ৰাওনা হয় ৷\nগুৱাহাটী এৰাৰ পূৰ্বে একনাথ সিন্দেসহ ৪৮ জন বিধায়কে বিশেষ বাছেৰে যায় কামাখ্যা মন্দিৰলৈ\nশিৱসেনাৰ ৩৯ আৰু শিৱসেনা সমৰ্থিত ৯ জন নিৰ্দলীয় বিধায়ক আছে এই দলটোত । বিধায়কসকল গোৱাৰ পৰা বৃহস্পতিবাৰে মুম্বাইলৈ যাব ।\nআমি সোনকালে মহাৰাষ্ট্ৰলৈ উভতি যাম,আমি বাল থাকৰেৰ হিন্দুত্বৰ লগত আছো:একনাথ সিন্দে\nবৰ্তমান ৰেডিশ্বন ব্লু হোটেলতে শিৱসেনাৰ ৩৯ জন আৰু নিৰ্দলীয় ৯ জন বিসম্বাদী বিধায়কে বাহৰ পাতি আছে ।\nএকনাথ সিন্দে আৰু অন্য চাৰিজন বিসম্বাদী মন্ত্ৰীৰ বিভাগসমূহ কৰ্তন কৰি অন্য মন্ত্ৰীৰ হাতত অৰ্পণ কৰিলে উদ্ধৱ থাকৰেই\n১৬ বিধায়কে দলীয় হুইপ অমান্য কৰি শিৱসেনাৰ দ্বাৰা আহ্বান জনোৱা বিধায়িনী বৈঠকত উপস্থিত নথকাৰ বাবে তেওঁলোকৰ পদ খাৰ্জিৰ আবেদন জনোৱা হৈছে।\nঅক্ষয় কুমাৰ অভিনীত ‘সম্রাট পৃথ্বীৰাজ’ কৰমুক্ত ঘোষণা কৰিলে যোগী আদিত্যনাথৰ চৰকাৰৰ\nঅক্ষয় কুমাৰে এই ছবিখনত ভাৰতৰ ইতিহাস দাঙি ধৰিছে। তাৰ বাবে মই গোটেই দলটোকে অভিনন্দন জনাইছো।\n৩০ জুনৰ পৰা আৰম্ভ হ’ব অমৰনাথ যাত্ৰা,৬ হাজাৰ ফুট উচ্চতাতো লাভ কৰিব অক্সিজেন চিলিণ্ডাৰ আৰু ম’বাইল টাৱাৰ\nকেন্দ্ৰীয় গৃহমন্ত্ৰী অমিত শ্বাহে নতুন দিল্লীত বাৰ্ষিক তীৰ্থযাত্ৰাৰ পৰ্যালোচনা কৰাৰ পিছত দুখনকৈ উচ্চস্তৰীয় বৈঠকত অংশগ্ৰহণ কৰি এই মন্তব্য কৰে।\nযোগী আদিত্যনাথৰ কঠোৰ পদক্ষেপ,মছজিদৰ লাউডস্পিকাৰবোৰ খুলি লগাই দিয়া হৈছে স্কুল আৰু চিকিৎসালয়ত\nএতিয়া এই লাউডস্পিকাৰবোৰ স্কুল আৰু হাস্পাতালত ব্যৱহাৰ কৰিবৰ বাবে দান কৰা হৈছে।\nসত্ৰীয়া সংস্কৃতিৰ প্ৰবন্ধ সম্ভাৰ শীৰ্ষক গ্ৰন্থ মুকলি কৰিলে দক্ষিনপাট সত্ৰৰ সত্ৰাধিকাৰ ননীগোপাল গোস্বামী দেৱে\nমঙলবাৰে গুৱাহাটীৰ শংকৰদেৱ কলাক্ষেত্ৰৰ বাণীকান্ত কাকতি অডিটিৰিয়ামত কৰিলে মুকলি।\nচতিয়াবাসীৰ 'কণ্যকা' দেখি অভিভূত জনপ্ৰিয় অভিনেত্ৰী নিশিতা গোস্বামী,প্ৰকাশ কৰিলে এক মৰম লগা বাৰ্তা\nকৃষিপাম হে কিন্তু কি নাই ইয়াত-নামঘৰ, অতিথিশালা, সভাগৃহ,ৰেষ্টুৰেণ্ট সকলো আছে।\nৰাণা গোস্বামীৰ নেতৃত্বত অসম প্ৰদেশ কংগ্ৰেছে সমগ্ৰ ৰাজ্য জুৰি আৰম্ভ কৰিছে সদস্যভৰ্তি অভিযান\n১৮ বছৰ বয়সৰ ওপৰৰ সকলোৱেই সদস্য পদ গ্ৰহণ কৰিব পাৰিব । ইয়াৰ কাৰ্যকাল হ'ব পাঁচ বছৰীয়া ।\nভাওনা সংস্কৃতিক বিকৃত ৰূপত উপস্থাপনক লৈ প্ৰতিক্ৰিয়া প্ৰকাশ চামগুৰি সত্রৰ সত্ৰাধিকাৰ হেমচন্দ্ৰ গোস্বামীৰ\nহাঁহিৰ খোৰাক দিবলৈ গৈ এনেদৰে ভাওনাৰ আধ্যাত্মিকতাক বিনাশ কৰিব নালাগে ৷\n"গাৰ্ল ইজ গোল্ড" নামৰ ছুটি ছবি নিৰ্মাণৰে ইণ্ডিয়া বুক অৱ ৰেকৰ্ডত নাম অন্তৰ্ভুক্ত টিহুৰ ছাত্ৰী সাগৰিকা গোস্বামীৰ\nমুঠ ১১ টা চৰিত্ৰত অভিনয় কৰা বাবে সাগৰিকা উজলিল ইণ্ডিয়া বুক অৱ ৰেকৰ্ডত ।\nৰিপাব্লিক টিভিয়ে উক্ত বিষয় সন্দৰ্ভত কোনো বিবৃতি প্ৰদান কৰা নাই\nনগাঁৱত ক'ভিড কেয়াৰ চেণ্টাৰ মুকলি কৰিলে প্ৰদ্যুৎ বৰদলৈয়ে\nনগাঁওৰ বৰ্ধিত ক'ভিড সংক্ৰমণৰ প্ৰতি লক্ষ্য ৰাখি প্ৰদ্যুত বৰদলৈয়ে স্থাপন কৰিলে এই চেণ্টাৰ\nAll Rights Reserved 2022 © The Janambhumi | Total visits : 84367589


Home book review BOOK-DISCUSSION sashimai-Saikia-dutta গ্ৰন্থ আলোচনা শশীমাই-শইকীয়া-দত্ত গ্ৰন্থ আলোচনা\nxukhdukh.com August 22, 2015 book review, BOOK-DISCUSSION, sashimai-Saikia-dutta, গ্ৰন্থ আলোচনা, শশীমাই-শইকীয়া-দত্ত,\nঅনুপমাৰ অনুপম "অনুভৱৰ জোঁটনি"\n"অনুভৱৰ জোঁটনি" নামৰ কিতাপখন লিখি উলিয়াইছে বিশ্ববিখ্যাত দাৰ্শনিক তথা বৌদ্ধধৰ্মৰ আধুনিক প্ৰৱক্তা ডঃ ডাইচাক' ইকেডাৰ শিষ্যত্ব গ্ৰহণ কৰা অনুপমা বৰোগাহাইয়ে। কিতাপখন আগ্ৰহেৰে পঢ়িলো। কিতাপখনিত সংকলিত হোৱা প্ৰৱন্ধবোৰ পঢ়ি মোৰ এনে ভাৱ হ'ল যে লেখিকাই সমাজৰ বাস্তৱ প্ৰতিচ্ছবি সমূহ পাঠকৰ সমুখত তুলি ধৰাত সফল হৈছে। কিতাপখনৰ লেখনীসমূহৰ আটাইতকৈ ভাল লগা দিশ হ'ল এয়ে যে প্ৰতিটো লেখাটেই গুঞ্জৰিত হৈ আছে ইতিবাচক দৃষ্টিভংগীৰ জয়গান। গতিকে এইখন কিতাপে যে অসমীয়া পঢ়ুৱৈক নতুন সোৱাদৰ লগতে জীৱনৰ চৌপাশক নতুনকৈ চোৱাৰ, নতুন দৃষ্টিৰে আনুভূতিক ভাৱে অনুধাৱন কৰি আগুৱাই যোৱাৰ বাবে প্ৰেৰণা দিব বুলি মোৰ দৃঢ় বিশ্বাস।\nলেখিকাৰ সৈতে ব্যক্তিগত পৰিচয় নাথাকিলেও লেখাবোৰৰ মাজেদিয়ে যেন তেওঁৰ মন-মননৰ পৃথিৱীখনৰ মাজেদি এক সাৰ্থক যাত্ৰা কৰিলো। লোভ, মোহ, বাসনাৰ বশৱৰ্তী হৈ মানুহে হত্যা, সন্ত্ৰাস সৃষ্টি কৰি পৃথিৱীখনকে আজি যেন ধ্বংস কৰিব খুজিছে। যিটো কোনো মহাত্মাই কামনা কৰা নাছিল। 'অহিংসা পৰম ধৰ্ম' এই বাণী সাৰোগত কৰি অনা স্বাধীনতা আজি ক'ত? হিংসাৰ হাতত কেঁচা তেজৰ কৰাল বান্ধিছে। স্বাধীনতাৰ শান্তি বিজয়ৰ পতাকা তেন্তে ক'ত উৰিছে, এই কথাবোৰ নকৈ ভাবিবলৈ কিতাপখনে দিছে নতুন চিন্তাৰ সূত্ৰ!\nসমাজলৈ শান্তি আনিবলৈ হ'লে সমাজৰ পৰা কামনা, ঈৰ্ষা, ঘৃণা আদিৰ কুপ্ৰভাৱ বিলাব আঁতৰাবই লাগিব। মানুহে সু-কৰ্মৰ মাজেদিহে সুন্দৰ পৃথিৱী গঢ়িব পাৰে। সঁচা কথা, জীৱন ধাৰণৰ সকলো পথেই মহত, যদিহে সেই পথ সততা আৰু নিষ্ঠাৰে পালন কৰা হয়। কামৰ সৰু-বৰ নাই। বিদ্যায়তনিক শিক্ষাৰে উচ্চ শিক্ষিত লোকতকৈ 'মানুহ' হিচাপে জীয়াই থাকিবলৈ শিক্ষা লোৱাতোহে মহত কাম।\nডৰথী শ্লেগেলৰ কাহিনীটোৱে সঁচাকৈয়ে মানুহক সততা আৰু নিষ্ঠাৰে কৰ্মময় জীৱনৰ বাট বুলিবলৈ প্ৰেৰণা দিব। সমাজত মানৱ-দৰদী ব্যক্তি থকা বাবেই মানৱ সমাজখন মূৰ তুলি বৰ্তি আছে। আকৌ মানৱ জন্মদিয়া মাতৃকে পুৰুষ সমাজে উতপাদন তথা ভোগৰ সামগ্ৰী ৰূপে ব্যৱহাৰ কৰিছে, যাৰ দুখ-যাতনাৰ অনুভূতিবোৰক কোনেও স্বীকৃতি দিব নিবিচাৰে। সেই দিশৰ পৰা আজি মানুহ যেন মানুহ হৈ থকা নাই। ই মানৱ সমাজক কলংকিতহে কৰিছে। প্ৰকৃতিৰ আনবোৰে নিয়তিৰ নিয়মতে চলিছে, কেৱল মানৱ সমাজে শিক্ষা লভিও মানৱীয়তাৰহে অৱমাননা কৰিছে। এই মানৱীয় স্পৰ্শকাতৰ দিশ সমূহৰ প্ৰতিফলন বৰগোহাঁইৰ লেখনিৰ অন্যতম অলংকাৰ।\nআশা কৰিছো, আমাৰ দৰে প্ৰবীনৰ লগতে নৱ-প্ৰজন্ময়ো এই পুথিখন আগ্ৰহেৰে আদৰি লৈ অধ্যয়ন কৰি উপকৃত হব। তেখেতৰ ৰচনাই অসমীয়া পাঠক সমাজক নতুন চিন্তাৰে জীৱন আৰু সমাজৰ নকৈ অন্বেষণ কৰাৰ বাবে বাট দেখুৱাব পাৰিব বুলিও আমাৰ দৃঢ় বিশ্বাস।\nগ্ৰন্থখনি ১৯২ পৃষ্ঠাৰ আৰু গুৱাহাটীৰ বনফুল প্ৰকাশে সুন্দৰকৈ ছপা-বন্ধা কৰি উলিয়াইছে। মূল্য ২০০টকা।\nTags # book review # BOOK-DISCUSSION # sashimai-Saikia-dutta # গ্ৰন্থ আলোচনা # শশীমাই-শইকীয়া-দত্ত\nLabels: book review, BOOK-DISCUSSION, sashimai-Saikia-dutta, গ্ৰন্থ আলোচনা, শশীমাই-শইকীয়া-দত্ত\nxukhdukh.com August 22, 2015 at 10:08 PM\nNice book n nice article


স্বামী চিন্তিত! বজাৰ কৰিবলৈ গৈ ঘৰলৈ নাহিল দুই সন্তানৰ মাতৃ Prag News : Best Assamese News Channel, Latest Assam News Live Today , North East Breaking News\nস্বামী চিন্তিত! বজাৰ কৰিবলৈ গৈ ঘৰলৈ নাহিল দুই সন্তানৰ মাতৃ\nগোৰেশ্বৰঃ পত্নী সকলোৰে বাবে মৰমৰ আৰু বিশ্বাসৰ। কিন্তু সেই পত্নীয়েই যদি নিৰুদ্দিষ্ট হয়, মনত বেজাৰ লাগিবই দিয়কচোন! বাকসা জিলাৰ গোৰেশ্বৰ থানাৰ অন্তৰ্গত বটীয়ামাৰীৰ নিবাসী কৃষ্ণ ডেকাৰ পত্নী প্ৰণিতা ডেকা(৩৫) সোমবাৰৰ পৰা নিৰুদ্দিষ্ট হোৱা ঘটনাই অঞ্চলজুৰি চাঞ্চল্যৰ সৃষ্টি কৰিছে। গোৰেশ্বৰৰ বটীয়ামাৰীত ভাৰাতীয়া হিচাপে থকা কৃষ্ণ ডেকাৰ ভাষ্য অনুসৰি, তেওঁৰ পত্নীয়ে মোবাইলৰ চাৰ্জাৰ কিনিবলৈ বজাৰলৈ ওলাই গৈছিল। বজাৰলৈ যোৱা পত্নী প্ৰণিতা ডেকা বৰ্তমানলৈ ঘৰলৈ উভতি নহাত কৃষ্ণ চিন্তিত হৈ পৰিছে।\nবাকসা জিলাৰ বৰবৰী থানা অন্তৰ্গত খাগ্ৰাবাৰীৰ কৃষ্ণ ডেকা কৰ্মসূত্ৰে গোৰেশ্বৰ বটীয়ামাৰীত ভাৰাতীয়া হিচাপে বাস কৰে। তেওঁ গোৰেশ্বৰৰ হাজলপাৰা গাঁৱৰ প্ৰণিতা ডেকাৰ সৈতে বিবাহপাশত আবদ্ধ হোৱাৰ পাছৰে পৰা দুই কন্যা সন্তানসহ পৰিয়ালটো বটীয়ামাৰীতে থাকে। বজাৰলৈ যোৱাৰ পাছত কৃষ্ণই পত্নীৰ মোবাইলত এবাৰ ফোন কৰাত ‘গৈ আছো…’- বুলি কৈছিল যদিও এতিয়ালৈ ঘৰলৈ উভটি অহা নাই বুলি আমাৰ সাংবাদিকে জনাইছে।\nবহু বিচাৰ-খোচাৰ কৰিও কোনো সম্ভেদ পোৱা নাই মহিলাগৰাকীৰ। কোনো সদাশয় লোকে মহিলাগৰাকীৰ সন্ধান পালে ওচৰৰ আৰক্ষী থানা বা ৯৫৭৭৪-৮১৭০৪ নম্বৰত যোগাযোগ কৰিবলৈ অনুৰোধ জনাইছে মহিলাগৰাকীৰ পৰিয়ালে। ইপিনে মহিলাগৰাকীয়ে লগত নিয়া ৮০৯৯৪-৯৯৩০৮ নম্বৰৰ ফোনটোও কাৰ্যক্ষম হৈ নথকাত স্বামী কৃষ্ণ ডেকা অধিক চিন্তিত হৈ পৰিছে।